চৰকাৰৰ কাৰ্যাৱলীৰ খাতিয়ান | ভাৰতৰ প্ৰধানমন্ত্ৰী\nপ্ৰকল্প পৰিদৰ্শকৰ গোটৰ ভূমিকা\nস্বচ্ছ ভাৰতৰ দিশে\nবেটী বচাও, বেটী পঢ়াও\nসংস্কাৰৰ দিশে অগ্ৰসৰ\nবেটী বচাওঁ বেটী পঢ়াওঁ: কন্যাসন্তানৰ যত্ন\nআমাৰ মন্ত্ৰ হোৱা উচিত—‘বেটা বেটী, এক সমান’৷ “আহক আমি সকলোৱে মিলি কন্যা শিশুৰ জন্ম উদযাপন কৰো৷ আমাৰ কন্যাক লৈও সমানে গৌৰৱ কৰা উচিত৷ কন্যা শিশু জন্মৰ সময়ত আনন্দ উপযাপনৰ বাবে পাঁচটাকৈ গছ পুলি ৰোপন কৰিবলৈ মই আপোনালোকক আহ্বান জনাও৷”—দত্তক গাঁও জয়াপুৰত জনসাধাৰণক উদ্দেশ্যি প্ৰধানমন্ত্ৰী নৰেন্দ্ৰ মোদী৷ উল্লেখ্য যে, ২০১৫ৰ ২২ জানুৱাৰীত হাৰিয়ানাৰ পানীপটত প্ৰধানমন্ত্ৰীয়ে বেটী বচাও বেটী পঢ়াও(বিবিবিপি)আঁচনিৰ শুভাৰম্ভ কৰিছিল৷ ক্ৰমহ্ৰাসমান শিশু লিংগ অনুপাত আৰু মহিলা সৱলীকৰণ সম্পৰ্কীয় দিশসমূহ বেটী বচাও বেটী পঢ়াও(বিবিবিপি)আঁচনিয়ে সাঙুৰি লয়৷ মহিলা আৰু শিশু উন্নয়ন মন্ত্ৰালয়, স্বাস্থ্য আৰু পৰিয়াল কল্যান মন্ত্ৰালয় আৰু মানৱ সম্পদ উন্নয়ন মন্ত্ৰালয়ৰ সংঘবদ্ধ প্ৰচেষ্টাত এই অভিযান আৰম্ভ কৰা হৈছে৷ এই আচঁনিৰ মহত্বপূৰ্ণ উপাদান হিচাপে ...\nজাষ্ট এচিভিং মেক্সিমাম(জেএএম)ৰ শক্তিৰ উচিত ব্যৱহাৰঃ জন ধন, আধাৰ আৰু মোবাইল\nজেএএম ভিজনে আহিবলগীয়া বহুতো পদক্ষেপৰ মূল ভেটি হিচাপে সেৱা আগবঢ়াব৷ মোৰ বাবে জেএএমৰ অৰ্থ হ’ল ‘জাষ্ট এচিভিং মেক্সিমাম’ অৰ্থাৎ ‘মাথো সৰ্বাধিক অৰ্জন কৰা’৷ ব্যয় হোৱা প্ৰতিটো ধনৰ বাবদ সৰ্বাধিক মূল্য৷ আমাৰ দৰিদ্ৰৰ বাবে সৰ্বাধিক সৱলীকৰণ৷ সাধাৰণ জনতাৰ মাজত সৰ্বাধিক প্ৰযুক্তিৰ ব্যৱহাৰ৷ —নৰেন্দ্ৰ মোদী৷ স্বাধীনতাৰ ৬৭ বছৰ অতিক্ৰমৰ পাছতো ভাৰতৰ এক বৃহৎ পৰিমাণৰ জনসংখ্যা এতিয়াও বেংক সেৱাৰ পৰা বঞ্চিত৷ ইয়াৰ অৰ্থ এইটোৱে যে তেওঁলোকৰ সঞ্চয়ৰ কোনো উপায় নাই আৰু প্ৰতিষ্ঠানগত ঋণ লাভৰো কোনো সুযোগ নাই৷ এই সমস্যা দূৰ কৰাৰ উদ্দেশ্যে প্ৰধানমন্ত্ৰী মোদীয়ে ২৮ আগষ্টত প্ৰধানমন্ত্ৰী জন ধন যোজনা মুকলি কৰে৷ Withinamatter of months, this scheme has radically transformed lives and futures ...\nউন্নয়নৰ এক নতুন পদক্ষেপঃ সংসদ আদৰ্শ গ্ৰাম যোজনা\nপ্ৰধানমন্ত্ৰী নৰেন্দ্ৰ মোদীয়ে সংসদ আদৰ্শ গ্ৰাম যোজনা মুকলি কৰি এই সন্দৰ্ভত তেঁওৰ অভিমত ব্যক্ত কৰে৷ ‘আমাৰ এটা অন্যতম সমস্যা হ’ল আমাৰ উন্নয়ন আৰ্হি যোগানৰদ্বাৰা সঞ্চালিত হয়৷ এখন আঁচনি লক্ষ্ণৌ, গান্ধী নগৰ অথবা দিল্লীত প্ৰস্তুত কৰি ইয়াক জনসাধাৰণৰ মাজলৈ লৈ যোৱাৰ প্ৰয়াস চলোৱা হৈছে৷ আমি আদৰ্শ গ্ৰামৰ জৰিয়তে এই যোগান-চালিত উন্নয়ন আৰ্হি চাহিদা-চালিত আৰ্হিলৈ সলনি কৰিব বিচাৰো৷ গ্ৰামাঞ্চলকো বিকশিত কৰাৰ এক আগ্ৰহ থকা উচিত৷ ইয়াৰ বাবে আমি সকলোৱে আমাৰ মানসিকতা সলনি কৰিব লাগিব৷ জনসাধাৰণক আমি একত্ৰিত কৰাৰ দৰকাৰ’৷ Normally MPs are engaged in political activities, but after this, when they will come to the village, there will be no political activities. It will ...\nভাৰতৰ উদ্যমশীলতা শক্তিৰ জাগৰণ\nমই গভীৰভাৱে বিশ্বাস কৰো যে ভাৰতত উদ্যমশীলতা শক্তিৰ প্ৰচুৰ প্ৰতিভা আছে, যিবোৰ সঠিক ৰূপত ব্যৱহাৰ হোৱা উচিত, যাতে আমি চাকৰি বিচৰা দেশতকৈ চাকৰি দি পৰা এখন দেশ হ’ব পাৰো৷—প্ৰধানমন্ত্ৰী নৰেন্দ্ৰ মোদী৷ এনডিএ চৰকাৰে উদ্যমশীলতাক উদগণি যোগোৱাত গুৰুত্ব প্ৰদান কৰিছে৷ ভাৰতত উদ্যমশীলতাক উদগণি যোগাবলৈ প্ৰয়োজনীয় সকলো দিশৰ ওপৰত ভিত্তি কৰিয়ে ‘মেক ইন ইণ্ডিয়া’ পদক্ষেপ গ্ৰহণ কৰা হৈছে, কেৱল নিৰ্মাণ খণ্ডই নহয় অন্যান্য খণ্ডকো ই সামৰি লৈছে৷ মেক ইন ইণ্ডিয়াই ‘ইজ অৱ ডুয়িং বিজনেছ’ক উদ্যমশীলতা প্ৰসাৰৰ সবাতোকৈ গুৰুত্বপূৰ্ণ কাৰক হিচাপে স্বীকৃতি দিছে৷ New Infrastructure: Availability of modern and facilitating infrastructure isavery important requirement for the growth of industry. Government intends to develop ...\n‘মা গংগাৰ সেৱা কৰিবলৈ পোৱাটো মোৰ সৌভাগ্য’ —উত্তৰ প্ৰদেশৰ গংগা নদীৰ পাৰত অৱস্থিত ৱাৰাণসীৰ পৰা ২০১৪ৰ মে’ত সাংসদ হিচাপে নিৰ্বাচিত হোৱাৰ পাছত প্ৰধানমন্ত্ৰীৰ মন্তব্য৷ গংগা নদী কেৱল মাত্ৰ ইয়াৰ সংস্কৃতি আৰু আধ্যাত্মিক গুৰুত্বৰ বাবেই স্বীকৃত নহয়, ই দেশৰ ৪০%ৰো অধিক জনসংখ্যাক সাঙুৰি লয়৷ ২০১৪ত নিউয়ৰ্কৰ মেডিছন স্কুৱেৰ গাৰ্ডেনত প্ৰৱাসী ভাৰতীয়ক সম্বোধন কৰি প্ৰধানমন্ত্ৰীয়ে কয়—"আমি যদি গংগাক স্বচ্ছ কৰি তুলিব পাৰো, ই দেশৰ ৪০ শতাংশ জনসংখ্যাক যথেষ্ট পৰিমাণে উপকৃত কৰিব৷" So, cleaning the Ganges is also an economic agenda." To translate this vision, the Government launched an integrated Ganga conservation mission called ‘Namami Gange’ to arrest the pollution of Ganga River and revive ...\nভাৰতৰ বিকাশক শক্তি প্ৰদান\nস্বাধীনতাৰ প্ৰায় সাত দশকৰ পাছতো অন্ধকাৰত জীৱন কটোৱা দেশৰ মুঠ ১৮,০০০ গাওঁক বিদ্যুৎ সংযোগেৰে সাঙুৰি লোৱাৰ এক অভিলাসী পৰিকল্পনা হাতত লৈছে ভাৰত চৰকাৰে৷ প্ৰধানমন্ত্ৰী মোদীয়ে স্বাধীনতা দিৱসৰ ভাষণত ঘোষণা কৰিছিল যে ১০০০দিনৰ ভিতৰত অৱশিষ্ট সকলো গাঁওত বৈদ্যুতিকৰণ সম্পূৰ্ণ হ’ব৷ গ্ৰাম্য বৈদ্যুতিকৰণৰ কাম দ্ৰুত গতিৰে আগবাঢ়িছে আৰু এই কাৰ্য এক অবিশ্বাস্য স্বচ্ছতাৰে হৈ আছে৷ বিদ্যুৎ সংযোগেৰে সাঙুৰি লোৱা গাওঁৰ তথ্য মোবাইল এপ আৰু ৱেৱছাইটৰ জৰিয়তে ৰাজহুৱা কৰা হৈছে৷ While we can observe only electricity reaching the villages, it is also important to note that it is accompanied by dreams, aspirations & upward mobility in life for the people residing in villages. It ...\nভাৰতীয় অৰ্থনীতিক দ্ৰুত গতিলৈ অনা\nএনডিএ চৰকাৰৰ নেতৃত্বত ভাৰত বিশ্বৰ দ্ৰুততম বিকশিত বৃহৎ অৰ্থনীতিত পৰিণত হৈছে। ভাৰতীয় অৰ্থনীতিৰ বাবে এইটো আছিল এক ঐতিহাসিক বৰ্ষ৷ নিম্ন বিকাশ, উচ্চ মুদ্ৰাস্ফীতি আৰু সীমিত উৎপাদনৰ এক সময়ছোৱাৰ পৰা এনডিএ চৰকাৰে আমাৰ অৰ্থনৈতিক বুনিয়াদ শক্তিশালী কৰাৰ লগতে দেশক বিকশিত অৰ্থনীতিৰ দেশৰ শাৰীলৈ আনিলে৷ ভাৰতৰ মুঠ ঘৰুৱা উৎপাদন ৭.৪%লৈ বৃদ্ধি পাইছে আৰু এই হাৰ বিশ্বৰ সকলো বৃহৎ অৰ্থনীতিৰ মাজত দ্ৰুততম হিচাপে চিহ্নিত হৈছে৷ বিভিন্ন ৰেটিং এজেন্সী আৰু থিংক টেংকে সম্ভাৱনা ব্যক্ত কৰিছে যে এনডিএ চৰকাৰৰ নেতৃত্বত অনাগত বছৰসমূহত ভাৰতৰ বিকাশ হাৰ তীব্ৰ গতিৰে বৃদ্ধি পাব৷ Banking on the strong fundamentals & reforms being undertaken by the NDA Government, Moody’s upgraded India’s rating from ...\nএখন সমৃদ্ধিশালী ভাৰতৰ বাবে কৃষকৰ সৱলীকৰণ\nআমাৰ দেশৰ মেৰুদণ্ডস্বৰূপ কৃষকসকলক সৱল কৰিবলৈ এনডিএ চৰকাৰে বিভিন্ন উদ্ভাৱনী চিন্তা আৰু দৃঢ় পৰিকল্পনাৰে কেইবাটাও উল্লেখনীয় পদক্ষেপ হাতত লৈছে৷ প্ৰধানমন্ত্ৰী কৃষি সঞ্চয় যোজনাই জলসিঞ্চন সা-সুবিধা নিশ্চিত কৰি কৃষি উৎপাদনত উদগণি যোগাইছে৷ এই আঁচনিৰ লক্ষ্য হ’ল—সকলো কৃষি ফাৰ্মলৈ সুৰক্ষিত জলসিঞ্চনৰ ব্যৱস্থা আগবঢ়োৱা৷ আধুনিক জলসিঞ্চন ব্যৱস্থাৰ বিষয়ে কৃষকসকলক শিক্ষিত কৰি তোলা হৈছে৷ কৃষক গোটসমূহক জৈৱিক কৃষিৰ প্ৰতি উৎসাহিত কৰিবলৈ ‘পৰম্পৰাগত কৃষি বিকাশ যোজনা’ মুকলি কৰা হৈছে৷ A special scheme has also been launched in North-Eastern Region for promotion of organic farming and export of organic produce. Soil Health cards have been introduced to enhance productivity of specific crops inasustainable manner &shall be issued to ...\nস্বচ্ছ আৰু নিকা প্ৰশাসনৰে নজিৰ সৃষ্টি\nযোৱা দশকসমূহত দেখি অহা স্বৈৰাচাৰী শাসন, কেলেংকাৰী আৰু অবিচক্ষণতাৰ বিপৰীতে বিগত বছৰ কেইটাত দেশবাসীয়ে দুৰ্নীতি মুক্ত আৰু স্বচ্ছ প্ৰশাসন ব্যৱস্থাৰ সুফল লাভ কৰিছে৷ উচ্চতম ন্যায়ালয়ে কয়লা ব্ল’ক আৱণ্টন বাতিল কৰাৰ পাছতে চৰকাৰে স্বচ্ছ-নিকা আৰু সময়মতে নিলাম অনুষ্ঠিত হোৱাটো নিশ্চিত কৰিবলৈ অভূতপূৰ্ব দ্ৰুততাৰে কাম আৰম্ভ কৰে৷ ৬৭টা কয়লা ব্ল’কৰ পৰা লাভ কৰা নিলাম আৰু আৱণ্টন আয়ে ৩.৩৫ লাখ কোটি স্পৰ্শ কৰে৷ দিল্লী উচ্চ ন্যায়ালয়ে উল্লেখ কৰিছিল— ‘এই কথাই আমাক আশ্বস্ত কৰিছে যে নিলাম প্ৰক্ৰিয়া সুন্দৰভাৱে সম্পন্ন হ’ল৷’ The process by itself does not appear to us, to be arbitrary or irrational. There is, of course, no allegation that the auction process is designed to ...\nএক উজ্জল ভৱিষ্যতৰ দিশে\nএনডিএ চৰকাৰে শিক্ষা আৰু দক্ষতা বিকাশক বৃহৎ অগ্ৰগতি প্ৰদান কৰি বিভিন্ন অদ্বিতীয় পদক্ষেপ গ্ৰহণ কৰিছে৷ প্ৰধানমন্ত্ৰী বিদ্যালক্ষ্মী কাৰ্যক্ৰমৰ জৰিয়তে সম্পূৰ্ণৰূপে তথ্য-প্ৰযু্ক্তি নিৰ্ভৰ এক বিত্তীয় সাহায্য প্ৰাধিকৰণে সকলো শিক্ষা ঋণ আৰু জলপানিৰ তদাৰক আৰু নিৰীক্ষণ কৰে৷ শিক্ষকক প্ৰশিক্ষণ দিবলৈ আৰম্ভ কৰা পণ্ডিত মদন মোহন মালভিয়া মিছনৰ জৰিয়তে শিক্ষণ প্ৰণালীৰ মান উন্নত কৰাৰ লক্ষ্য লোৱা হৈছে৷ লগতে, গ্ল’ৱেল ইনিচিয়েটিভ অৱ একাডেমিক নেটৱ’ৰ্ক নামৰ এক কাৰ্যসূচী গ্ৰহণ কৰা হৈছে, যাৰ সহায়ত গ্ৰীষ্ম আৰু ঠাণ্ডা বন্ধত দেশৰ উচ্চ শিক্ষা প্ৰতিষ্ঠানসমূহত শিক্ষা প্ৰদান কৰিবলৈ বিশ্বৰ আগশাৰীৰ প্ৰখ্যাত শিক্ষাবিদ, বিজ্ঞানী আৰু উদ্যোগপতিক আমন্ত্ৰণ জনোৱা হয়৷ withaview to give international exposure to Indian students. SWAYAM will leverage ...\nদিল্লীত ক্ষুদ্ৰ, সৰু আৰু মজলীয়া উদ্যোগ (এমএছএমই) ‘সমৰ্থন আৰু আউটৰীচ্চ কাৰ্যসূচী’ত প্ৰধানমন্ত্ৰীৰ ভাষণ


জন মাইকেল কষ্টাৰলিটজ এজন ব্ৰিটিছ ঘনীভুত পদাৰ্থ বিজ্ঞানী। তেওঁ বৰ্তমান ব্ৰাউন বিশ্ববিদ্যালয়ৰ পদাৰ্থ বিজ্ঞান বিভাগৰ অধ্যাপক। তেওঁ জৈৱৰসায়নবিদ হান্স কষ্টাৰলিটজৰ পুত্ৰ। তেওঁ ফ্ৰেডৰিক ডুনকান মাইকেল হাল্ডেন আৰু ডেভিদ জেমছ থুলছৰ লগত পদাৰ্থৰ ট'প'লজিকেল ফেজ ট্ৰান্সজিছন বিষয়ৰ বাবে যুটীয়া ভাবে ২০১৬ চনৰ পদাৰ্থ বিজ্ঞানৰ নোবেল বঁটা লাভ কৰে। Since 1993, he has beenaFellow of the American Physical Society. Since 1993, he has beenaFellow of the American Physical Society.\nজুন ২২ , ১৯৪৩\n↑ Devlin, Hannah; Sample, Ian (2016-10-04). "British trio win Nobel prize in physics 2016 for work on exotic states of matter – live". http://www.theguardian.com/science/live/2016/oct/04/nobel-prize-in-physics-2016-to-be-announced-live। আহৰণ কৰা হৈছে: 2016-10-04.\n"https://as.wikipedia.org/w/index.php?title=জন_মাইকেল_কষ্টাৰলিটজ&oldid=224783"ৰ পৰা সংকলিত\nLast edited on2May 2020, at 07:10\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=42225।


Hikoli Singi Tumi Jaba Lyrics By Zubeen Garg | Assamese Lyrics - AssameseLyrical.com\nHikoli Singi Tumi Jaba Lyrics By Zubeen Garg\nHikoli Singi Tumi Jaba Lyrics By Zubeen Garg, visit AssameseLyrical.com for more Assamese lyrics\nSong: Hikoli Singi Tumi Jaba (শিকলি চিঙি তুমি যাবা)\nHikoli Singi Tumi Jaba Lyrics:---\nশিকলি চিঙি তুমি যাবা কেনেকৈ?\nআজি মোক পাহৰি,,,,,,,\nমৰমৰ এনাজৰী এনেকৈ আজোঁৰি\nকেনি যোৱা আতৰি?\n"মই তৰা আকাশৰ, মই পৰী সপোনৰ\nনাহিবা কাষলে নুচুবা মোক৷\nজোন-বেলি একাকাৰ মোৰ এই ৰূপতেই\nসময়ো যে থমকি চাই মাথো মোৰ৷"\n"চুব খুঁজিলেই নিজে হেৰুৱাব,\nচাব খুজিলেই এন্ধাৰ দেখিব,\nসপোনহে মাথো নহওঁ দিঠক মই,\nবুজি পোৱা যদি পোৱা৷\nআলসোৱা মন নোৱাৰা বান্ধিব,\nসজা ভাঙি থৈ উৰিব খুজিব,\nসময় থাকোতেই দুচকু মোহাৰি,\nসাৰ পোৱা যদি পোৱা৷"\nঅভিমানী প্ৰিয়া মোৰ,, নুশুনো নুবুজো মই\nতোমাৰ তৰা চকু, আশা মোৰ তিৰেবিৰাই৷\nশিকলি চিঙি তুমি যাব নোৱাৰা\nআজি মোক পাহৰি,,,,,\n"এদিন দুদিনকৈ বছৰ বহু গ'ল,\nএপল দুপলকৈ সময় গলি গ'ল,\nতোমাৰ আশাতেই হৃদয় জলি ৰ'ল,\nনুবুজিলা মোৰ বেথা৷\nএতিয়া আহিছা আকৌ কাষলৈ,\nপাহৰা সপোনক জীৱন দিবলৈ,\nচকুত পোহৰ সিঁচি এন্ধাৰ হ'বলৈ,\nক'ত পালা অধিকাৰ কোৱা?"\nঅভিমানী প্ৰিয়া মোৰ,, একেদৰেই আছো মই\nআহিব আকৌ ঘুৰি জোনাক নিবিৰ প্ৰণয়৷\n"তুমি মোৰ আবেলি, হাইতাৰ হেঙুলী\nকৰিলাহি ৰাঙলী, হিয়া মোৰ এধানি৷\nসকলো পাহৰি, নতুনক আদৰি\nখোজ দিওঁ আমি অতীতক গচকি৷"\nAssamese Lyrics Hikoli Singi Tumi Jaba Lyrics Old Assamese Lyrics Zubeen Garg\nAssamese Lyrics - AssameseLyrical.com: Hikoli Singi Tumi Jaba Lyrics By Zubeen Garg


মধুমেহ (ইংৰাজী: Diabetes বা Diabetes mellitus) বা বহুমুত্ৰ হৈছে এটি হৰম’নজনিত ৰোগ। এইবিধ ৰোগ সাধাৰণতে চল্লিছোৰ্ধ বয়সৰ লোকৰ ক্ষেত্ৰত হোৱা ৰোগ যদিও শিশু আৰু গৰ্ভৱতী মহিলাও এই ৰোগত আক্ৰান্ত হোৱা দেখা যায়। মানব শৰীৰৰ পাচনতন্ত্ৰৰ লগত জড়িত অগ্ন্যাশয়ে যথেষ্ঠ পৰিমানে ইনচুলিন তৈয়াৰ কৰিব নোৱাৰিলে অথবা শৰীৰে উৎপন্ন ইনচুলিন ব্যৱহাৰত ব্যৰ্থ হলে এই ৰোগ হয়। এই ৰোগ চিকিৎসাৰ দ্বাৰ আৰোগ্য বা নিয়ন্ত্ৰণ হয় যদিও ইয়াৰ চিকিৎসা বহু দীঘলীয়া। এই ৰোগত আক্ৰান্ত ব্যক্তিৰ নানা ধৰনৰ জটিলতা, দেহৰ কোষৰ লগতে অংগসমূহো বিকল হ’ব পাৰে।\nটাইপ ১ আৰু টাইপ ২ ৰ মাজত তুলনা\nটাইপ ১ ডায়েবেটিচ\nটাইপ ২ ডায়েবেটিচ\nচিকিৎসা বিজ্ঞানীসকলৰ মতে ডায়েবেটিচ ৰোগ দুই প্ৰকাৰৰ-\nটাইপ-১ ৰোগীয়ে বাহিৰৰ পৰা ইন্‌চুলিন গ্ৰহণ কৰিব লগা হয় বাবে ইন্‌চুলিন নিৰ্ভৰশীল ডায়েবেটিচ ৰোগী বুলি কোৱা হয়। কিন্তু টাইপ-২ শ্ৰেণীৰ ডায়েবেটিচ ৰোগীয়ে বাহিৰৰ পৰা ইন্‌চুলিন গ্ৰহণ কৰিব লগা নহয় যদিও এই প্ৰকাৰৰ ৰোগীয়ে নিজৰ শৰীৰত নি:সৰন হোৱা ইন্‌চুলিনৰ পৰিমাণ বৃদ্ধি কৰিবলৈ বা নি:সৰিত ইন্‌চুলিনৰ সঠিক ব্যৱহাৰৰ বাবে ঔষধ খাই থাকিব লাগে। ইয়াৰ ওপৰিও গৰ্ভাৱস্থাত কোনো কোনো মহিলাৰ একপ্ৰকাৰৰ ডায়েবেটিচ ৰোগ হয়। ইয়াক গেষ্টেচনেল (Gastetional) ডায়েবেটিচ ৰোগ বুলি কোৱা হয়। অৱশ্যে প্ৰসৱৰ পাছত এনে ডায়েবেটিচ নিজে নিজে ভাল হৈ যায়।\nবহুমুত্ৰ ৰোগৰ লক্ষণসমূহ\nসাধাৰণতে ডায়েবেটিচ ৰোগৰ লক্ষণসমূহ হ’ল:\nশৰীৰ দুৰ্বল অনুভৱ কৰা আৰু সামান্য পৰিশ্ৰমতে ভাগৰ লগা,\nহাত ভৰি জিন্‌জিনোৱা,\nকাটিলে বা যিকোনো কাৰণতে হোৱা ঘাঁ সোন্কালে নুশুকুৱা,\nদৃষ্টিশক্তি কমি যোৱা, শৰীৰৰ ওজন কমি যোৱা,\nবেছিকৈ পিয়াহ লগা বা ভোক লগা,\nসঘনাই প্ৰসাৱ কৰিব লগা ইত্যাদি।\nএনেবোৰ লক্ষণে দেখা দিলে তত্‌ক্ষণাত চিকিৎসকৰ পৰামৰ্শ ল’ব লাগে। মন কৰিব লগা কথা যে ৰোগৰ আৰম্ভণিতে এই লক্ষণসমূহক গুৰুত্ব নিদিয়াৰ পৰিণতিতেই ৰোগীৰ শৰীৰত ডায়েবেটিচ ৰোগে জটিল ৰূপ ধাৰণ কৰিবলৈ সুবিধা পায়। কিন্তু আৰম্ভণিতে ৰোগ নিৰ্ণয় হ’লে, চিকিৎসকৰ দ্বাৰা ৰোগীৰ অৱস্থা সংকটজনক নোহোৱাকৈ ৰাখিব পাৰি।\nসকলো মানুহে জীৱনত কম বেছি পৰিমাণে পৰিশ্ৰম কৰিব লাগে আৰু পৰিশ্ৰম কৰিবলৈ শৰীৰক শক্তিৰ প্ৰয়োজন হয়। এই শক্তি কাৰ্বোহাইড্ৰেট বা শৰ্কৰা জাতীয় খাদ্যৰ পৰা পোৱা যায়। ভাত, ৰুটি, আলু, চেনি ইত্যাদি হ’ল কাৰ্বোহাইড্ৰেট বা শৰ্কৰা জাতীয় খাদ্য। এইবোৰ খাদ্য গ্ৰহণ কৰাৰ পাছত ইয়াৰ শৰ্কৰা ভাগ তেজত জমা হয় আৰু অগ্নাশয় গ্ৰন্থিয়ে নি:সৰন কৰা ইন্‌চুলিন নামৰ হৰম’ন বিধে তেজৰ শৰ্কৰা (Sugar) ভাগ শৰীৰে অৰ্থাত্ কোষে গ্ৰহণ কৰাত সহায় কৰি দিয়ে। এনেদৰে ইন্‌চুলিনৰ সহায়ত কাৰ্বহাইড্ৰেট গ্ৰহণ প্ৰক্ৰিয়াৰ দ্বাৰা শৰীৰত শক্তি উত্‌পন্ন হয় আৰু শৰীৰ কাৰ্য্যক্ষম হৈ উঠে। কিন্তু ডয়েবেটিচ ৰোগীৰ ক্ষেত্ৰত অগ্নাশয় গ্ৰন্থিয়ে ইন্‌চুলিন হৰম’ন নি:সৰন কৰাত অনিয়মীয়া হোৱা বাবে খাদ্যৰ পৰা তেজত জমা হোৱা শৰ্কৰা ভাগ শৰীৰে গ্ৰহণ কৰিব নোৱাৰা হয় আৰু তেজত জমা হোৱা এই কাৰ্বহাইড্ৰেট বা শৰ্কৰা প্ৰসাৱৰ দ্বাৰা শৰীৰৰ পৰা ওলায় যায়। এনেদৰে শৰীৰ শৰ্কৰাৰ অভাৱত ভুগিব লগা হয় আৰু ইয়াৰ অভাৱত শৰীৰ শক্তিহীনতাত ভুগিব লগা হয়। ৰোগ কিছুদিন আগবঢ়াৰ লগে লগে চকুৰ দৃষ্টিশক্তিও কমিবলৈ ধৰে আৰু লাহে লাহে শৰীৰত ৰোগ প্ৰতিৰোধ ক্ষমতা কমি যায়। শৰীৰৰ ৰোগ প্ৰতিৰোধ ক্ষমতা কমি যোৱাত বিভিন্ন ৰোগ ব্যাধিয়ে আগুৰি ধৰে। এনেদৰে ৰোগ ক্ৰমে জটিল হৈ গৈ থাকে।\nতেজৰ শৰ্কৰাভাগ শৰীৰে গ্ৰহণ কৰিব নোৱাৰাৰ ফলত শৰ্কৰাভাগ পোনে পোনে কিডনী পায়গৈ আৰু কিডনী চেকন প্ৰক্ৰিয়াৰ দ্বাৰা প্ৰসাৱ আকাৰে ওলায় যায়। অনবৰতে শৰ্কৰাৰ এটি অতিৰিক্ত চাপ পাই থাকিবলগীয়া হয় বাবে কিডনীত ক্ৰমে শৰ্কৰাৰ গেদ্ বহিবলৈ আৰম্ভ কৰে। এনে অৱস্থাতে ৰোগীৰ শৰীৰ ওখহিবলৈ আৰম্ভ কৰে। এনেদৰে ৰোগীৰ অৱস্থা ক্ৰমে জটিলৰ পৰা জটিলতৰ হৈ পৰে।\nডায়েবেটিচ যিহেতু গ্ৰন্থিৰ ৰোগ, গতিকে ই বংশগত কাৰণতে হোৱাৰ সম্ভাৱনা বেছি থাকে। কিয়নো বংশগতিৰ জৰিয়তে পিতৃ পুৰুষৰ বেছিভাগ গুণেই উত্তৰ পুৰুষলৈ প্ৰবাহিত হয়। বংশগত কাৰণৰ ওপৰিও বৰ্তমান যুগৰ মানুহে গ্ৰহণ কৰা আধুনিক জীৱন শৈলীকো ডায়েবেটিচ ৰোগৰ অন্যতম কাৰণ হিচাপে বিজ্ঞানীসকলে চিনাক্ত কৰিছে। আমাৰ সু-স্বাস্থ্যৰ বাবে শৰীৰৰ অন্তৰ্ভাগত চলা সকলো শৰীৰ ক্ৰিয়া যেনে-ৰক্ত -সঞ্চালন, ৰেচন, শ্বাস-প্ৰশ্বাস, হৰম’ন গ্ৰন্থিৰ হৰম’ন নি:সৰন কাৰ্য্য ইত্যাদি সঠিকভাৱে চলাটো অতি প্ৰয়োজনীয়। শৰীৰ ক্ৰিয়াসমূহ এক স্বয়ংক্ৰিয় পদ্ধতিত চলি থাকে। দেখা গৈছে মানুহৰ চিন্তাধাৰা যোগাত্মক দিশত ধাবিত হ’লে মগজুৰ ক্ৰিয়া সুস্থিৰ অৱস্থাত থাকে আৰু এনে অৱস্থাত শৰীৰ কাৰ্য্যসমূহ সঠিকভাৱে চলি থাকে। কিন্তু বিভিন্ন কাৰকৰ প্ৰভাৱত যেনে- খং বা ক্ৰোধ, মানসিক উদ্বিগ্নতা আদি ঋণাত্মক কাৰকৰ প্ৰভাৱত মানুহৰ মগজুৰ ক্ৰিয়া বা মানসিক অৱস্থা অস্থিৰ হৈ পৰিলে শৰীৰ ক্ৰিয়া সমূহত বিসঙ্গতিয়ে দেখা দিয়ে আৰু বিভিন্ন ৰোগৰ সৃষ্টি হয়। আধুনিক জীৱন শৈলী মানেই হৈছে- ভোগবাদী মানসিকতা। ভোগবাদী মানসিকতাৰ বাবে আমাৰ জীৱনত উদ্বিগ্নতাৰ সৃষ্টি হয় আৰু তাৰ ফলত মগজুৱে শৰীৰৰ অন্ত:ক্ষৰা গ্ৰন্থিসমূহৰ কৰণ কৰ্ম পৰিচালনা কৰাত বিসঙ্গতিয়ে দেখা দিয়ে। ফলস্বৰূপে অন্ত:ক্ষৰা গ্ৰন্থিৰ হৰম’ন নি:সৰন প্ৰক্ৰিয়া অনিয়মীয়া হয় বাবে এনে হৰম’নজনিত ৰোগৰ উত্‌পত্তি হয়। চিকিত্‌সা বিজ্ঞানী সকলৰমতে অগ্নাশয় বা পেন্‌ক্ৰিয়াছ গ্ৰন্থিত থকা এক বিশেষ ধৰণৰ কোষে ইন্‌চুলিন নি:সৰন কৰে। এই কোষবোৰক বিটা-কোষ (B-Cell) নামাকৰণ কৰা হৈছে। প্ৰকৃততে এই বিটা কোষবোৰ ধ্বংস হোৱাৰ ফলতে ইন্‌চুলিন নি:সৰন প্ৰক্ৰিয়া বিসঙ্গতিপূৰ্ণ হৈ পৰে। শাৰীৰিক শ্ৰম নকৰাকৈ অতিভোজন কৰাটোও ডায়েবেটিচ ৰোগৰ অন্য এক কাৰণ বুলি বিজ্ঞানীসকলে ঠাৱৰ কৰিছে।\nডায়েবেটিচ ৰোগীয়ে নিয়মীয়াভাৱে চিকিৎসা গ্ৰহণ কৰি থাকিলে ৰোগীৰ অৱস্থা শোচনীয় নোহোৱাকৈ ৰাখিব পাৰি। এই ৰোগ যিহেতু ইনচুলিন নামৰ হৰম’নৰ অভাৱত হয়। সেয়েহে এই ৰোগৰ চিকিৎসা হৈছে টাইপ-১ প্ৰকাৰৰ ৰোগীৰ ক্ষেত্ৰত বাহিৰৰ পৰা ইন্‌চুলিন যোগান ধৰা আৰু টাইপ-২ ৰোগীৰ ক্ষেত্ৰত ইন্‌চুলিনৰ উৎপাদন আৰু নি:সৰন নিয়মীয়া কৰণৰ বাবে নিয়মীয়াকৈ ঔষধ সেৱন কৰা। চিকিৎসা বিজ্ঞানীসকলৰ চেষ্টাত কৃত্ৰিম ইন্‌চুলিন তৈয়াৰ কৰিবলৈ সমৰ্থ হোৱা গৈছে আৰু এই ইন্‌চুলিন টাইপ-১ ডায়েবেটিচ ৰোগীৰ প্ৰয়োজন অনুসৰি প্ৰয়োগ কৰি থকা হয়। এনেদৰে ৰোগীৰ শৰীৰত এক পৰিপূৰক ব্যৱস্থাৰ কাৰ্বহাইড্ৰেট বা শৰ্কৰা ধৰি ৰাখি শক্তি উৎপাদন কৰা হয় আৰু ৰোগীৰ শৰীৰক কাৰ্য্যক্ষম কৰি তোলা হয়।\nবৰ্তমান যুগত চিকিৎসা বিজ্ঞানে আশাতীতভাৱে উন্নতি কৰিছে যদিও ডায়েবেটিচ ৰোগৰ চিকিৎসাৰ ক্ষেত্ৰত বিশেষভাৱে একো উন্নত চিকিৎসা উদ্ভাৱন কৰাটো পৰিলক্ষিত হোৱা নাই। অৱশ্যে শেহতীয়া খবৰ মতে এদল আমেৰিকাৰ বিজ্ঞানীয়ে চলোৱা গৱেষণাত পুৰুষৰ শুক্ৰস্থলীৰ পৰা আহৰণ কৰা ষ্টেম চেল বা শিপা কোষৰ দ্বাৰা অগ্নাশয়ৰ ধ্বংস প্ৰাপ্ত বিটা কোষৰ নিচিনাকৈ ইন্‌চুলিন নি:সৰন কৰোৱাত কৃতকাৰ্য্যতা লাভ কৰিছে। আকৌ কানাডাৰ এড্‌মণ্টন চহৰত অনুষ্ঠিত ডায়েবেটিচ ৰোগৰ বিশেষজ্ঞসকলৰ সন্মিলনত এগৰাকী সদ্যমৃত স্বাভাৱিক অৱস্থাযুক্ত অগ্নাশয় থকা ব্যক্তিৰ দেহৰ পৰা স্বাভাৱিক ধৰণৰ বিটা কোষবোৰ উঠাই নি ডায়েবেটিচ ৰোগীৰ দেহত সংস্থাপনেৰে ইন্‌চুলিন নি:সৰন প্ৰক্ৰিয়া পুনৰ জীৱিত কৰাৰ বিষয়ে চিন্তা চৰ্চা কৰা হয়। বিজ্ঞানীসকলৰ এনে গৱেষণা আৰু চিন্তাই ভৱিষ্যতে ডায়েবেটিচ ৰোগীলৈ আশাৰ ৰেঙনি কঢ়িয়াই অনাৰ সম্ভাৱনা আছে। \nপ্ৰকৃততে ডায়েবেটিচ ৰোগৰ চিকিৎসা ব্যৱস্থাত ৰোগীক সম্পূৰ্ণৰূপে আৰোগ্য কৰাতকৈ ৰোগৰ নিয়ন্ত্ৰণ কৰি ৰখাৰহে চিকিৎসা চলে। নিয়মিত ভাৱে চিকিৎসা গ্ৰহণ কৰি থাকিলে ডায়েবেটিচ নিয়ন্ত্ৰণত থাকে যদিও ৰোগী সকলে এক দোদুল্যমান অৱস্থাত জীৱন কটাবলগীয়া হয়। ইয়াৰ চিকিৎসা পদ্ধতি দীঘলীয়া হোৱাত বহুতো ৰোগীয়ে চিকিৎসা গ্ৰহণ প্ৰক্ৰিয়া চলাই লৈ যোৱাটো টান হৈ পৰে। ইয়াৰ ফলতে ৰোগীৰ অৱস্থা সংকটজনক হৈ পৰে বা মৃত্যু মুখত পৰে। ডায়েবেটিচ যিহেতু হৰম’ন জনিত ৰোগ আৰু হৰম’ন নিঃসৰন কাৰ্য্য মগজুৰ নিৰ্দেশতে পৰিচালিত হয়, গতিকে উদ্বিগ্নতা, ক্ৰোধ বা খং আদি ঋণাত্মক কাৰকে এনে ৰোগৰ সম্ভাৱনা বৃদ্ধি কৰিব পাৰে।\nডায়েবেটিচ ৰোগৰ চিকিৎসাৰ বাবে যিদৰে চিকিৎসালয় স্থাপন কৰা হৈছে, তাৰ সমান্তৰাল ভাবে জনসাধাৰণৰ মাজত এই ৰোগ সম্পৰ্কে সজাগতা সৃষ্টি কৰিব পাৰিলেহে ডায়েবেটিচ ৰোগক প্ৰতিৰোধ কৰাটো সম্ভৱ হৈ উঠিব। এই ক্ষেত্ৰত মানুহৰ মন অস্থিৰ কৰি তুলিব পৰা জীৱন শৈলী পৰিহাৰ কৰি এক সু-শৃংখলাবদ্ধ জীৱন যাপনৰ যোগেদি ডায়েবেটিচৰ নিচিনা মহাব্যাধিক দূৰতে বিদূৰ কৰিব পৰা যায় বুলি আশা কৰিব পাৰি।\nভাৰতবৰ্ষত বহুমুত্ৰ ৰোগৰ প্ৰভাৱ\nভাৰতবৰ্ষত যোৱা দুটামান দশকৰ পৰা ডায়েবেটিচ ৰোগীৰ সংখ্যা দ্ৰুতগতিত বৃদ্ধি পাইছে। এক সমীক্ষামতে ২০০০ চনত বিশ্বত ডায়েবেটিচ ৰোগীৰ সংখ্যা আছিল প্ৰায় ১৭১ নিযুত। কিন্তু ২০৩০ চনলৈ এই পৰিসংখ্যা বিশেষজ্ঞসকলে দুগুণলৈ বৃদ্ধি পোৱাৰ আশংকা ব্যক্ত কৰিছে। পৃথিৱীৰ সকলো ঠাইৰ মানুহৰে এইবিধ ৰোগ হয় যদিও ভাৰতৰ দৰে উন্নয়নশীল দেশৰ মানুহ এই ৰোগত বেছি আক্ৰান্ত হোৱা দেখা যায়। ইণ্টাৰনেচনেল ডায়েবেটিচ ফেডাৰেচনে প্ৰকাশ কৰা মতে ভাৰতবৰ্ষত বৰ্তমান প্ৰায় ৫০.৮ নিযুত লোকেই ডায়েবেটিচ ৰোগত ভুগি আছে। ডায়েবেটিচ ৰোগীৰ এই পৰিসংখ্যাত ভাৰতৰ স্থান প্ৰথম। সেয়ে, ভাৰতবৰ্ষক ডায়েবেটিচৰ ৰাজধানী বুলি কোৱা হয়। বৰ্তমান ভাৰতত বিভিন্ন ঠাইত ব্যক্তিগত খণ্ডত ডায়েবেটিচ ৰোগৰ চিকিৎসাৰ বাবে বহুতো চিকিৎসালয় স্থাপন কৰা হৈছে।\n"Diabetes Blue Circle Symbol". International Diabetes Federation. 17 March 2006. http://www.diabetesbluecircle.org.\nWilliams textbook of endocrinology (12th সম্পাদনা). প্ৰকাশক Philadelphia: Elsevier/Saunders. পৃষ্ঠা. 1371–1435. ISBN 978-1-4377-0324-5.\nঅসমীয় খবৰ, তাং: ২৮/০৭/২০১১\nGale, Jason (November 7, 2010). "India’s Diabetes Epidemic Cuts Down Millions Who Escape Poverty". Bloomberg. http://www.bloomberg.com/news/2010-11-07/india-s-deadly-diabetes-scourge-cuts-down-millions-rising-to-middle-class.html। আহৰণ কৰা হৈছে: 8 June 2012.


ধলপুৰ কাণ্ড : কিদৰে প্ৰাণ হেৰুৱাইছিল ১২ বছৰীয়া ফৰিদ শ্বেইখে? ৰাষ্ট্ৰীয় সংবাদ মাধ্যমত চলিছে চৰ্চা -\nHomeআঞ্চলিকধলপুৰ কাণ্ড : কিদৰে প্ৰাণ হেৰুৱাইছিল ১২ বছৰীয়া ফৰিদ শ্বেইখে? ৰাষ্ট্ৰীয় সংবাদ...\nডিজিটেল ডেস্ক : ছিপাঝাৰৰ ধলপুৰ কাণ্ডৰ প্ৰতিক্ৰিয়া দেশজুৰি অব্যাহত আছে। চৰকাৰী উচ্ছেদ অভিযানৰ সময়ত সূত্ৰপাত হোৱা সংঘাতে ৰক্তক্ষয়ী ৰূপ লোৱাৰ পাছতে ইয়াক লৈ সৃষ্টি হোৱা প্ৰতিক্ৰিয়াও অধিক তীব্ৰ হোৱা দেখা গৈছে। বিভিন্ন ৰাষ্ট্ৰীয় আৰু আন্তঃৰাষ্ট্ৰীয় সংবাদ মাধ্যমতো ধলপুৰ কাণ্ডৰ প্ৰসংগই স্থান লাভ কৰিছে আৰু আৰক্ষীৰ ভূমিকাক লৈ প্ৰশ্ন উত্থাপন কৰা হৈছে। আৰক্ষীৰ গুলীত ধলপুৰত নিহত তিনিজন লোকৰ ভিতৰত এটি ১২বছৰীয়া কিশোৰো আছে। সংবাদ মাধ্যমত প্ৰকাশ পোৱা মতে, এক আকস্মিক আৰু অবাঞ্চিত পৰিস্থিতিৰ মাজত দিশহাৰা হৈ ৰৈ থকা ১২বছৰীয়া কিশোৰ শ্বেইখ ফৰিদে প্ৰাণ হেৰুৱাবলগীয়া হয়। শ্বেইখ ফৰিদে উচ্ছেদবিৰোধী প্ৰতিবাদকাৰীৰ সৈতে চামিল হোৱা নাছিল।\nবৰং তেওঁ পোষ্ট অফিচৰ পৰা তেওঁৰ আধাৰ কাৰ্ডখন সংগ্ৰহ কৰি উভতি আহিছিল। সেই সময়তে তেওঁ এই ভয়ংকৰ পৰিস্থিতিৰ মুখামুখি হ’বলগীয়া হয়। তেওঁৰ পৰিয়ালৰ লোকে প্ৰকাশ কৰা অনুসৰি বিগত জুলাই মাহৰ পৰা ফৰিদক কেইবাৰো স্থানীয় পোষ্ট অফিচৰ শাখাৰ পৰা তেওঁৰ আধাৰ কাৰ্ডখন সংগ্ৰহ কৰিবলৈ মাতি থকা হৈছিল। এই ঘটনাৰ দিনটোতো তেওঁক মাতিছিল আধাৰ কাৰ্ড সংগ্ৰহ কৰিবলৈ। পোষ্ট অফিচৰ পৰা ঘূৰি অহাৰ বাটতে ফৰিদ এই পৰিস্থিতিৰ মুখামুখি হয় আৰু ঘটনাৰ আকস্মিকতাত কিংকৰ্তব্যবিমূঢ়় হৈ পৰে। তেওঁ বিমূঢ় পৰিস্থিতিত সন্মুখীন হৈ ৰৈ থকাৰ সময়তে গুলীয়ে তেওঁৰ বুকু বিদীৰ্ণ কৰে।\nফৰিদৰ পৰিয়ালৰ লোকে দাবী কৰা মতে তেওঁলোকে কোনো উচ্ছেদৰ জাননী পোৱা নাছিল। পৰিয়ালটোৰ আটাইতকৈ কনিষ্ঠ সদস্য ফৰিদৰ ঘৰ এই ঘটনা সংঘৰ্ষৰ সূত্ৰপাত হোৱা স্থানৰ পৰা প্ৰায় দুই কিলোমিটাৰ আঁতৰত। উচ্ছেদিত লোকসকলে সংগবদ্ধভাৱে আৰক্ষীৰ লোকক শিল-ইটা আৰু চোকা অস্ত্ৰৰে আক্ৰমণ কৰাৰ পাছত আৰক্ষীয়েও গুলীচালনা কৰিবলগীয়া হয়। আৰু নীৰৱ দৰ্শকৰ ৰূপত ৰৈ থকা কিশোৰ ফৰিদ গুলীবিদ্ধ হয়। ৰফিউল ইছলাম নামৰ ফৰিদৰ পৰিয়ালৰ সদস্য এগৰাকীয়ে প্ৰকাশ কৰিছে যে, ফৰিদক সন্মুখৰ ফালৰ পৰা গুলী কৰা হৈছিল। ফৰিদৰ বুকুত গুলীয়ে আঘাত কৰিছিল আৰু ঠাইতে তেওঁৰ মৃত্যু হয়। সংঘাত-উত্তেজনা, ৰাজনৈতিক বাক-বিতণ্ডা, অভিযোগ, প্ৰতি-অভিযোগৰ জলন্ত জুইৰ মাজত ফৰিদ শ্বেইখৰ দৰে কিশোৰৰ এনে কৰুণ পৰিণতিৰ কাহিনীয়ে মানৱীয়তাৰ দিশৰ পৰা এক কাৰুণ্যৰ সৃষ্টি কৰিছে।\nPrevious articleআঁতৰি গ’ল কমলা ভাছিন : নাৰী অধিকাৰ সংগ্ৰামলৈ কি আছিল তেওঁৰ অৱদান\nNext articleবিৰিয়ানীৰ এখন বিলে থৰকা-ছুটী হেৰুৱাইছে পাক ব’ৰ্ডৰ, কিন্তু কিয়?


চিনাকী বিদেশী গল্পৰ ভাবানুবাদ -১ “পঘাৰ টুকুৰাটো” – তৰংগ\nপ্ৰচ্ছদ অনুবাদ\tচিনাকী বিদেশী গল্পৰ ভাবানুবাদ -১ “পঘাৰ টুকুৰাটো”\nমূল: The Piece of String –Guy de Maupassant (1850-1893)\n“শুণক, শুণক, ধলপুৰ বজাৰত থকা সকলো ৰাইজ শুণক, অলপ আগেয়ে নাৰায়ণপুৰৰ মৌজাদাৰ দেউতা বজাৰৰ মাজৰ পথেৰে যাওঁতে তেওঁৰ গাড়ীৰ পৰা ধলপুৰ মৌজাৰ গুৰুত্বপূৰ্ণ মাটিৰ হিচাপ খিটাপৰ কাগজ পত্ৰ, আৰু এশ ৰূপৰ মোহৰ থকা এটা মোনা হেৰাইছে, যিয়েই এইটো পাইছে তেওঁক মোনাটো ধলপুৰ দাৰোগা থানাত ঘূৰাই দিবলৈ জনোৱা হ’ল, পাওঁতাক ৫টা ৰূপৰ মোহৰ পুৰষ্কাৰ হিচাপে দিয়া হ’ব, শুণক শুণক….”\n“ম‍ই এই বিষয়ে একো নাজানো, সঁচাই, শপত খাই কৈছো।”\n“অ’হ, সি দেখিছে মোক।” ভয়ত পেপুৱা লাগি থকা অম্বুৰামৰ মূৰলৈ এইবাৰ এসোতা গৰম তেজ বৈ আহিল, মূহুৰ্ততে তাৰ মনত ছবি গোটেই ছবিখন ফটফটীয়া হৈ পৰিল।\n“সি বজ্জাতে দেখিলে মোক! মহোদয় সি মোক বাটৰ পৰা এই পঘাৰ টুকুৰাটো তুলি লোৱা দেখিছিল।” অম্বুৰামে পাঞ্জাৱীটোৰ জেপৰ পৰা পঘাডাল টানি উলিয়াবলৈ চেষ্টা কৰিলে।\n“তোমাক ম‍ই কিয় বিশ্বাস কৰিম, মুহিৰাম এজন বিশ্বাসৰ লাইকৰ মানুহ, তুমি কোন? তেওঁ তোমাৰ এই পঘা ডালক এটা মোনা বুলি ভুল নকৰে।”\n“ম‍ই মোৰ আত্মাৰ শপত, ভগৱানৰ শপত খাই কৈছো, মহোদয় সি মিছা মাতিছে।”\n“তুমি মোনাটো তুলি লোৱাৰ পাছতো, সেই ঠাইত বহুসময় ৰৈ আৰু ক’ৰবাত ৰূপৰ মোহৰ পৰি ৰৈছে নেকি চাই আছিলা।”\nইতিমধ্যেই গোটেই ঘটনাটো বজাৰৰ মানুহৰ মুখে মুখে বিয়পি পৰিল। থানাৰ পৰা ওলাই অহা বুঢ়া অম্বুৰামক চিনাকী অচিনাকী ভিন্ন জনে বেৰি ধৰি কি হ’ল সুধিব ধৰিলে, অম্বুৰামে যিমান পাৰি সিমান পঘা ডালৰ কাহিনীটো সিহঁতক বুজাই ক’বলৈ চেষ্টা কৰিলে, পিছে ইয়াতো অম্বুৰামক বিশ্বাস কৰা মানুহৰ অভাৱ হ’ল, দুই এক ডেকাই ফিচিঙা ফিচিঙ কৰি টিটকাৰী মাৰি আঁতৰি গ’ল, “বুঢ়া চোৰ….!”।\n“হেই বুঢ়া আতঁৰ হ অ’…”\n“কোনোবাই মিছা কথা কোৱাটোৱে মোক দুখ দিয়া নাছিল, মোক দুখ দিছিলে এটা ঘটনাক মিছাৰ আশ্ৰয়েৰে আন্ধাৰত ৰখা কথাটোৱে।” সি ক’ব ধৰিলে।\nসেইদিনা ৰাতিপুৱাও মুহিৰাম আকৌ মুচিৰ দোকানৰ দুৱাৰ মুখত থিয় হৈ আছিল, অম্বুৰাম পাৰ হৈ যোৱা দেখি তেওঁ হাহিঁব ধৰিলে, “কিয়?”\n“বাদ দিয়া হে বুৰ্বক ক’ৰবাৰ।”\n“বাদ দিয়াহে বুঢ়া তোমাৰ এইবোৰ চলাহী কথা এতিয়া এলাগী হ’ল আৰু, তোমাৰ পঘাৰ টুকুৰাৰ কাহিনী আমাৰ জনা আছে।”\n“মৌজাদাৰৰ মোনাটো আন এজনে আলিত পালে!” অম্বুৰামে কৈফিয়ত দিয়াৰ সুৰত ক’লে।\n“বাদ দিয়া হে, তুমিয়েই এইবোৰৰ লগতো কিবা প্ৰকাৰে জড়িত।”\nতেওঁ নিজৰ কাহিনীটো আকৌ নতুনকৈ ভাবিবলৈ আৰম্ভ কৰিলে, প্ৰতিদিনে হাজাৰটা যুক্তিয়ে কাহিনীটোৰ দৈৰ্ঘ্য ক্ৰমাত বঢ়াই লৈ গ’ল। প্ৰত্যেক দিনাই নতুন দৃষ্টিভংগীৰে তেওঁ ইয়াক পুনৰ চালি জাৰি চালে, প্ৰত্যেক দিনাই দিনাই তেওঁৰ বিৰুদ্ধে হোৱা অন্যায়ৰ বিৰোধিতা কৰিবলৈ অধিক শক্তিশালী যুক্তি বিচাৰিবলৈ অম্বুৰামে আৰম্ভ কৰিলে। কিন্তু প্ৰত্যেক বাৰেই তেওঁৰ মনলৈ এষাৰ কথা ঘূৰি ঘূৰি আহি থাকিল, “তোমাৰ এইবোৰ চলাহী কথা এতিয়া এলাগী হ’ল আৰু, তোমাৰ পঘাৰ টুকুৰাৰ কাহিনী আমাৰ জনা আছে।”\n“দাৰোগা মহোদয়, মাত্ৰ এটুকুৰা পঘাহে, …. এটুকুৰা পঘা।”\n17 টা মন্তব্য\nপাৰ্শ্ব নেওগ December 24, 2013 - 9:47 pm\nAnamika Baruah February 18, 2014 - 11:20 pm\nসজীৱ বৰ্ণনাৰে এটা সুন্দৰ গল্প….ভাল লাগিল…\nKaushik Das February 18, 2014 - 11:22 pm\nBirinchi Bora February 18, 2014 - 11:23 pm\nPapuljyoti Borgohain February 18, 2014 - 11:24 pm\nJyoti Prakash Nath February 18, 2014 - 11:25 pm\nGitartha Bordoloi February 18, 2014 - 11:26 pm\nJitu Borgohain February 18, 2014 - 11:26 pm\nদীপাংকৰ February 18, 2014 - 11:27 pm\nRactim Goswami February 18, 2014 - 11:28 pm\nদীপাংকৰ February 18, 2014 - 11:28 pm\nMrinal Kumar Borah February 18, 2014 - 11:29 pm\nদিগন্ত শইকীয়া February 18, 2014 - 11:29 pm\nKaushik Hazarika February 18, 2014 - 11:30 pm\nNibiir Junaak February 18, 2014 - 11:31 pm\nLochan Juman Bordoloi February 18, 2014 - 11:32 pm\nMalabika Bora February 18, 2014 - 11:32 pm


एक साल में बाइबल - ইণ্ডিয়ান ৰিভাইচ ভাৰচন - दिसंबर 6\n1. পাছত যিহোৱাই মোক ক’লে, “যেনেদৰে ইস্ৰায়েলীয়াসকল যদিও আন দেৱতাবোৰৰ ফালে ঘূৰিল আৰু অর্ঘ্যত দিয়া কিচমিচৰ পিঠা খাবলৈ তেওঁলোকে ভাল পায়, তথাপিও যিহোৱাই তেওঁলোকক প্ৰেম কৰে; সেইদৰে তোমাৰ ভার্যাৰ আন এজন প্রেমিক থকাত যদিও তাই ব্যভিচাৰ কৰিলে, তথাপিও তুমি পুনৰ উঠি যোৱা আৰু তাইক প্রেম কৰা। ”\n2. সেয়ে মই পোন্ধৰ চেকল ৰূপ আৰু ডেৰ হোম যৱেৰে তাইক নিজৰ বাবে কিনি ললোঁ।\n3. তাৰ পাছত মই তাইক কলোঁ, “তুমি অনেক দিন পর্যন্ত মোৰ বাবে অপেক্ষা কৰিব লাগিব; তুমি ব্যভিচাৰ নকৰিবা বা কোনো পুৰুষৰে সৈতে ভালপোৱাৰ সম্পর্ক নাৰাখিবা; মইও তোমাৰ প্রতি তেনে ব্যৱহাৰ কৰিম।”\n4. কিয়নো ইস্ৰায়েলীয়াসকল অনেক দিনলৈকে ৰজা, অধ্যক্ষ, যজ্ঞ, স্তম্ভ, এফোদ আৰু দেৱমূর্তিবোৰ নোহোৱাকৈ থাকিব।\n5. তাৰ পাছত ইস্ৰায়েলীয়াসকলে ঘূৰি আহি তেওঁলোকৰ ঈশ্বৰ যিহোৱা আৰু তেওঁলোকৰ ৰজা দায়ুদক বিচাৰিব। শেষকালত তেওঁলোকে ভয়েৰে যিহোৱা আৰু তেওঁৰ উত্তমতালৈ আহিব।\n1. হে ইস্ৰায়েলীয়াসকল, তোমালোকে যিহোৱাৰ বাক্য শুনা; কিয়নো দেশৰ বাসিন্দাসকলৰ বিৰুদ্ধে যিহোৱাৰ এক অভিযোগ আছে। সেয়া হৈছে, দেশখনত বিশ্বস্ততা বা সত্যবাদিতা নাই আৰু ঈশ্বৰ সম্বন্ধে কোনো জ্ঞান নাই।\n2. কেৱল শপত ভাঙা, মিছা কথা কোৱা, নৰ-বধ কৰা, চুৰ কৰা আৰু ব্যভিচাৰ চলিছে; ৰক্তপাতৰ উপৰি ৰক্তপাত হৈছে।\n3. এই কাৰণে দেশে শোক কৰিছে, আৰু যি সকলে তাত বাস কৰে তেওঁলোক দুর্বল হৈ গৈছে। বনৰীয়া পশু আৰু আকাশৰ চৰাইবোৰ, এনেকি সমুদ্রৰ মাছবোৰৰ বিনাশ হৈছে।\n4. তথাপিও কোনো মানুহে বিবাদ নকৰক, কোনেও কাৰো বিৰুদ্ধে অভিযোগ নকৰক; কিয়নো, হে পুৰোহিতসকল, তোমালোকৰ ওচৰত মোৰ অভিযোগ আছে।\n5. পুৰোহিতসকল, তোমালোকে দিনত উজুটি খাবা, ৰাতি তোমালোকৰ সৈতে ভাৱবাদীয়েও উজুটি খাব; মই তোমালোকৰ মাতৃ ইস্রায়েলক বিনষ্ট কৰিম।\n6. জ্ঞানৰ অভাৱত মোৰ লোকসকল নষ্ট হৈছে। তোমালোকে সেই জ্ঞানক অগ্ৰাহ্য কৰাৰ কাৰণে মইও তোমালোকক মোৰ পুৰোহিত হিচাবে অগ্ৰাহ্য কৰিলোঁ। তোমালোকৰ ঈশ্বৰৰ ব্যৱস্থা তোমালোকে পাহৰি গৈছা, সেয়ে মইও তোমালোকৰ সন্তান সকলক পাহৰি যাম।\n7. পুৰোহিতসকল সংখ্যাত যিমানে বৃদ্ধি পাইছে, সিমানে তেওঁলোকে মোৰ বিৰুদ্ধে পাপ কৰিছে; মই তেওঁলোকৰ গৌৰৱ লাজত পৰিবৰ্ত্তন কৰিম।\n8. মোৰ লোকসকলৰ পাপ কার্যত তেওঁলোকে আহাৰ পায়; লোকসকলৰ দুষ্টতাৰ কাৰণে তেওঁলোক লোভী হয়।\n9. এই হেতুকে, যেনেকৈ লোকসকল, তেনেকৈ পুৰোহিতসকলৰো হ’ব; দুয়োকো তেওঁলোকৰ দুষ্ট পথৰ বাবে মই শাস্তি দিম। মই তেওঁলোকৰ কাৰ্যবোৰৰ বাবে তেওঁলোকক প্ৰতিফল দিম।\n10. তেওঁলোকে ভোজন কৰিব, কিন্তু তৃপ্ত নহ’ব, বেশ্যাকৰ্ম কৰিব, কিন্তু সংখ্যা বৃদ্ধি নহ’ব; কিয়নো তেওঁলোকে মূর্তিপূজা কৰি যিহোৱাক ত্যাগ কৰিলে।\n11. ব্যভিচাৰ, দ্ৰাক্ষাৰস আৰু নতুন দ্রাক্ষাৰসে লোকসকলৰ বুদ্ধি নষ্ট কৰিছে।\n12. মোৰ লোকসকলে এডোখৰ কাঠৰ মূর্তিৰ ওচৰত পৰামর্শ বিচাৰে, তেওঁলোকৰ লাখুটিডালে তেওঁলোকক নির্দেশনা দিয়ে, কিয়নো বেশ্যাকৰ্মলৈ নিয়া আত্মাই তেওঁলোকক বিপথে লৈ গৈছে। তেওঁলোকে বেশ্যাকৰ্ম কৰি নিজৰ ঈশ্বৰক ত্যাগ কৰিলে।\n13. তেওঁলোকে পর্বতৰ উচ্চ চূড়াবোৰত বলি উৎসর্গ কৰে, পাহাৰবোৰৰ ওপৰত নৈবেদ্য উৎসর্গ কৰে, অলোন, লিবনি, আৰু এলা গছৰ তলত, য’ত আৰামদায়ক ছাঁ আছে, তাত ধূপ জ্বলায়। সেই কাৰণেই তোমালোকৰ ছোৱালীবোৰ বেশ্যা হয়, আৰু তোমালোকৰ বোৱাৰীবোৰে ব্যভিচাৰ কৰে।\n14. তোমালোকৰ ছোৱালীবোৰে বেশ্যাকৰ্ম কৰিলেও, বা তোমালোকৰ বোৱাৰীবোৰে ব্যভিচাৰ কৰিলেও মই তেওঁলোকক শাস্তি নিদিম; কিয়নো পুৰুষসকলে নিজেই বেশ্যাসকলৰ সৈতে নিৰ্জন ঠাইলৈ যায়, আৰু দেৱদাসী বেশ্যাসকলৰ সৈতে বলি উৎসর্গ কৰে; এই বুদ্ধিহীন জাতি ধ্বংস হৈ যাব ।\n15. হে ইস্ৰায়েল, তুমি যদিও ব্যভিচাৰ কৰিছা, তথাপিও যিহূদা যেন সেই দোষত দোষী নহয়; তোমালোক গিলগললৈ নাযাবা, বৈৎ-আবনলৈকে উঠি নাযাবা; “জীৱন্ত যিহোৱাৰ শপত” বুলি শপত নাখাবা।\n16. ঠৰডিঙীয়া চেঁউৰী গাইৰ নিচিনা ইস্রায়েলীয়াসকল ঠৰডিঙীয়া। সেয়ে, বহল পথাৰত পোৱালি মেৰ-ছাগ এটাক চৰোৱাৰ দৰে যিহোৱাই জানো এতিয়া তেওঁলোকক চৰাব পাৰে?\n17. ইফ্ৰয়িমে মূৰ্ত্তিবোৰৰ সৈতে যোগ দিছে। তেওঁক সেইদৰেই থাকিব দিয়া।\n18. যেতিয়া তেওঁলোকৰ সুৰা পান কৰা শেষ হয়, তেতিয়া তেওঁলোকে বেশ্যাকৰ্ম কৰি থাকে; তেওঁলোকে নিজৰ গৌৰৱতকৈ ব্যভিচাৰী কার্যক অধিক বেছি ভাল পায়।\n19. শাস্তিৰ এক বায়ুৱে নিজৰ ডেউকাৰে সেই জাতিক মেৰিয়াই উৰাই লৈ যাব; তাতে তেওঁলোকে নিজৰ উৎসর্গবোৰৰ কাৰণে লাজ পাব।\n7. যেতিয়া মই সঙ্কটৰ মাজেদি গমন কৰোঁ, তেতিয়া তুমি মোৰ প্রাণ ৰক্ষা কৰিবা; তুমি মোৰ শত্ৰুবোৰৰ ক্ৰোধৰ অহিতে তোমাৰ হাত মেলিবা আৰু তোমাৰ সোঁ হাতেৰে মোক উদ্ধাৰ কৰিবা।\n8. যিহোৱাই মোৰ পক্ষে নিজৰ উদ্দেশ্য সিদ্ধ কৰিব; হে যিহোৱা, তোমাৰ প্রেম অনন্তকাল স্থায়ী। তুমি তোমাৰ হাতৰ কৰ্ম ত্যাগ নকৰিবা।\n18. যি ঠাইত ভবিষ্য দৰ্শনৰ অভাৱ থাকে, তাত লোকসকল অবাধ্য হয়; কিন্তু যিজনে বিধান পালন কৰে, সেই জন সুখী হয়।\n১ যোহন 4:1-21\n1. হে প্ৰিয়সকল, অাপোনালোকে সকলো আত্মাত বিশ্বাস নকৰিব; কিন্তু সেই আত্মা ঈশ্বৰৰ হয় নে নহয়, সেই বিষয়ে জানিবৰ বাবে আত্মাবোৰ পৰীক্ষা কৰি চাব; কাৰণ জগতত বহুত ভুৱা ভাববাদী ওলাল।\n2. অাপোনালোকে ঈশ্বৰৰ আত্মাক এনেদৰে জানিব পাৰিব, যীচু খ্ৰীষ্ট যে মাংসত আহিল, এই কথা যিবোৰ আত্মাই স্বীকাৰ কৰে, সেই আত্মা ঈশ্বৰৰ;\n3. আৰু যি আত্মাই যীচুক স্বীকাৰ নকৰে, সেইবোৰ ঈশ্বৰৰ নহয়; সেয়ে খ্ৰীষ্টৰ শত্ৰুৰ আত্মা৷ এই বিষয়ে আপোনালোকে শুনিছে, এইবোৰ ইতিমধ্যে জগতত এতিয়া উপস্থিত হৈ আছে।\n4. হে প্ৰিয় সন্তানসকল, অাপোনালোক হ’ল ঈশ্বৰৰ আৰু অাপোনালোকে সেই আত্মা বোৰৰ ওপৰত জয় কৰিলে; কিয়নো জগতত থকা জনতকৈ আপোনালোকত থকা জন মহান।\n5. এই আত্মাবোৰ জগতৰ; এই কাৰণে জগতৰ কথাহে কয় আৰু জগতৰ লোক সকলেও এইবোৰৰ কথা শুনে।\n6. আমি হ’লে ঈশ্বৰৰ লোক; যিজনে ঈশ্বৰক জানে, তেওঁ আমাৰ কথা শুনে; যিজন ঈশ্বৰৰ নহয়, তেওঁ আমাৰ কথা নুশুনে৷ ইয়াৰ দ্বাৰাই আমি সত্যৰ আত্মা আৰু ভ্ৰান্তিৰ আত্মাক জানিব পাৰোঁ।\n7. হে প্ৰিয় লোকসকল আহক, আমি পৰস্পৰে প্ৰেম কৰোঁহক; কিয়নো প্ৰেম ঈশ্বৰৰ পৰা হয়৷ যি কোনোৱে প্ৰেম কৰে, তেওঁ ঈশ্বৰৰ পৰা জন্ম পোৱা আৰু তেওঁ ঈশ্বৰক জানে।\n8. যিজনে প্ৰেম নকৰে, তেওঁ ঈশ্বৰক নাজানে; কিয়নো ঈশ্বৰেই প্ৰেম।\n9. ঈশ্বৰৰ একমাত্ৰ পুত্ৰৰ দ্বাৰাই আমি জীৱন লাভ কৰিবলৈ ঈশ্বৰে যে, তেওঁক জগতলৈ পঠালে, ইয়াতে আমাৰ বাবে ঈশ্বৰৰ প্ৰেম প্ৰকাশিত হ’ল৷\n10. ঈশ্বৰক যে আমি প্ৰেম কৰিলোঁ, এনে নহয়; কিন্তু তেওঁহে আমাক প্ৰেম কৰিলে আৰু আমাৰ পাপৰ প্ৰায়শ্চিত্ত হ’বলৈ নিজ পুত্ৰক পঠাই দিলে, ইয়াতেই প্ৰেম আছে।\n11. হে প্ৰিয়সকল, ঈশ্বৰে আমাক যদি এনে প্ৰেম কৰিলে, তেনেহলে আমিও পৰস্পৰে প্ৰেম কৰা উচিত।\n12. ঈশ্বৰক কোনেও কেতিয়াও দেখা নাই; আমি যদি পৰস্পৰে প্ৰেম কৰোঁ, তেনেহলে ঈশ্বৰ আমাৰ লগত থাকে আৰু তেওঁৰ প্ৰেম আমাৰ মাজত সিদ্ধ হয়।\n13. আমি জানোঁ যে, তেওঁ আমাৰ মাজত আছে; আৰু আমিও তেওঁৰ লগত আছোঁ৷ এই বিষয়ে আমি জানো, কাৰণ ঈশ্বৰে তেওঁৰ আত্মাক আমাৰ বাবে দান কৰিলে৷\n14. আমি দেখিছোঁ আৰু সাক্ষ্য দিছোঁ যে, পিতৃয়ে জগতৰ ত্ৰাণকৰ্তা হ’বলৈ তেওঁৰ পুত্ৰক পঠাই দিলে৷\n15. যীচু যে ঈশ্বৰৰ পুত্ৰ; ইয়াক যিজনে স্বীকাৰ কৰে, ঈশ্বৰ তেওঁত থাকে আৰু তেৱোঁ ঈশ্বৰত থাকে।\n16. আমালৈ ঈশ্বৰৰ প্ৰেম আছে, এই কথা আমি জানোঁ আৰু বিশ্বাসো কৰোঁ। ঈশ্বৰ প্ৰেম আৰু যি জন প্ৰেমত থাকে, তেওঁ ঈশ্বৰত থাকে আৰু ঈশ্বৰো তেওঁত থাকে।\n17. এই প্ৰেমে আমাৰ ক্ষেত্ৰত এনেদৰে পূর্ণতা পালে যে, আমি সোধ-বিচাৰৰ দিনা আত্মবিশ্ৱাসী হৈ থিয় হব পাৰিম; কিয়নো তেওঁ যেনেকুৱা, আমিও এই জগতত তেনেকুৱাই আছোঁ।\n18. প্ৰেমত ভয় নাই, কিন্তু সিদ্ধ প্ৰেমে ভয়ক দূৰ কৰে; কাৰণ ভয়ৰ সৈতে শাস্তি জড়িত থাকে৷ কিন্তু যি জনে ভয় কৰে, তেওঁ প্ৰেমত সিদ্ধতা লাভ কৰা নাই৷\n19. আমি প্ৰেম কৰোঁ, কাৰণ তেৱেঁই প্ৰথমে আমাক প্ৰেম কৰিলে৷\n20. কোনোৱে যদি কয়, ‘মই ঈশ্বৰক প্ৰেম কৰোঁ’, কিন্তু তেওঁ যদি নিজ ভাইক ঘৃণা কৰে, তেনেহলে তেওঁ মিছলীয়া; কিয়নো ভাইক যদি তেওঁ দেখিও প্ৰেম কৰা নাই, তেনেহলে যি জনক দেখা নাই, এনে ঈশ্বৰক তেওঁ প্ৰেম কৰিব নোৱাৰে।\n21. যিজনে ঈশ্বৰক প্ৰেম কৰে, তেওঁ আপোন ভাইকো প্ৰেম কৰক; এই আজ্ঞা আমি তেওঁৰ পৰা পালোঁ।


যেতিয়া ছেইফ আলি খানে অমৃতা সিঙৰ পৰা খুজিছিল ১০০ টকা! | Rupaliparda.com\nছেইফ আলি খান বলীউড ক্ষেত্ৰখনত এক দীঘলীয়া বাট নিৰ্ণয় কৰিছে; তেওঁৰ এই দীঘলীয়া বাটত তেওঁ কেইবাবাৰো পৰিছে যদিও বহুবাৰ উঠিছে। আমি এইটোও জানো যে, ছেইফ আলি খানৰ প্ৰফেচনেল জীৱনতকৈ ব্যক্তিগত জীৱনটোৱে অধিক চৰ্চা লাভ কৰে। ছেইফ আলি খানে ১৯৯৯ চনত অভিনেত্ৰী অমৃতা সিঙৰ সৈতে বিবাহ পাশত আৱদ্ধ হয় আৰু তাৰ কিছু বছৰ পিছতেই তেওঁলোকৰ বিবাহ বিচ্ছেদো হয়; কিন্তু, বিবাহৰ আগমূহুূৰ্তৰ পৰা উক্ত ছেইফ-অমৃতাৰ যুঁটিটো বহুল হাৰত চৰ্চিত হৈছিল। এবাৰ ১৯৯৯ চনত বিবাহৰ পিছতেই যেতিয়া তেওঁলোক দুয়ো এটা টক-শ্ব’ত আহিছিল তেতিয়া অমৃতাই ছেইফৰ সৈতে নিজ সম্পৰ্কৰ কথা ব্যক্ত কৰিছিল। অমৃতাই কয় যে, “এবাৰ ছেইফ মোৰ ঘৰলৈ আহিছিল আৰু তাত দুদিন আছিল। কিন্তু তাৰ মাজতেই যেতিয়া ছেইফ শ্বুটিঙত যাবলগীয়া হ’ল তেতিয়া তেওঁ মোৰ পৰা ১০০ টকা বিচাৰিছিল কাৰণ ছেইফৰ ওচৰত সেইটো সময়ত টকা নাছিল।” অমৃতাই ছেইফক তাৰ পিছতেই তেওঁৰ গাড়ীখন লৈ যোৱাৰ কথা কৈছিল যদিও ছেইফে গাড়ী লৈ নাযাওঁ বুলি কৈছিল কিয়নো তেওঁক লৈ যাবলৈ সেইটো সময়ত প্ৰডাকচনৰ গাড়ী বাহিৰত ৰৈ আছিল।” অমৃতাই টক শ্ব’টোত কয় যে, “মই ছেইফক গাড়ী নিবলৈ এইটো কাৰণে ক’লো কাৰণ মই তেওঁ সোনকালে অহাটো বিচাৰিছিলো যাতে আকৌ এবাৰ মই তেওঁক চাব পাৰো।”\nআনহাতে, এক টক শ্ব’ত ছেইফ আলি খানে নিজে কৈছিল যে তেওঁ তিনি খান ক্ৰমে শ্বাহৰুখ, আমিৰ আৰু ছলমান খানতকৈ নিজক জনপ্ৰিয় বুলি নাভাবে। সাক্ষাৎকাৰ যোগে ছেইফ আলি খানে ব্যক্তিগতভাৱে কৰিছিল এই মন্তব্য; তেওঁ সাক্ষাৎকাৰত কয় যে, “তিনি খান ক্ৰমে ছলমান, শ্বাহৰুখ আৰু আমিৰ খান কেৱল মাত্ৰ অভিনয় কৰিবলৈয়ে জন্মগ্ৰহণ কৰিছে। মোৰ বিশ্বাস যে এই তিনি খানৰ জন্মৰ পৰা সপোনেই হৈছে ছাগে অভিনয় কৰাৰ; আমিৰ আৰু শ্বাহৰুখৰ বিষয়ত মই নিশ্চিত। ছলমান খানৰ কথা নাজানো কিন্তু তেওঁ নিজৰ জীৱনত যথেষ্ট সফলতা অৰ্জন কৰিছে। আনহাতে, মই এনে এটা সময়ত কেৰিয়াৰ আৰম্ভণি কৰিছিলো যেতিয়া মোৰ লক্ষ্য ভিন্ন আছিল; মোৰ চুপাৰষ্টাৰ হোৱাৰ অথবা জনপ্ৰিয় হোৱাৰ কথা মই ভবা নাছিলো।”\nAmrita Singh bollywood actor Bollywood Actress Bollywood Cinema Bollywood Films Bollywood Movie Bollywood News Saif Ali Khan\nযেতিয়া ছেইফ আলি খানে অমৃতা সিঙৰ পৰা খুজিছিল ১০০ টকা! | ASSAM TIMES POST says:\n[…] source:https://rupaliparda.com/archives/26501 […]\nমানস ৰবীন, প্ৰিয়ংকা ভৰালী আৰু তৰুণ তন্ময়ৰ যুঁটিৰে প্ৰকল্প “পখিলা ২০২১”-\nআকৌ তিনিগৰাকী জনপ্ৰিয় কন্ঠশিল্পীক দেখিবলৈ লগতে তেওঁলোকৰ যুঁটীয়া প্ৰকল্পক অতিশীঘ্ৰে ৰাইজে শুনিবলৈ পাব। সংগীতশিল্পী মানস ৰবীনৰ দ্বাৰা নিবেদিত নতুন প্ৰকল্প “পখিলা ২০২১” ৰ গীতত কন্ঠদান কৰিছে জনপ্ৰিয় কন্ঠশিল্পী...


অখিলৰ বিষয়ক লৈ দিছপুৰত শীৰ্ষ পৰ্যালোচনা বৈঠকঃ মুখ্য সচিব, আৰক্ষী সঞ্চালকৰ সৈতে বহিল মুখ্যমন্ত্ৰী... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅখিল গগৈৰ কোৰোনা পজিটিভ নে নিগেটিভ। দুই সৰ্তীথ ধৈৰ্য কোৱঁৰ আৰু বিতু সোণোৱালৰ কোৰোনা পৰীক্ষা পজিটিভ আহিল যদিও তেওঁলোকৰ পূৰ্বে স্বাৱ সংগ্ৰহ কৰা অখিলৰ পৰীক্ষাৰ প্ৰতিবেদনক লৈ এক ধূসৰ পৰিস্থিতি বৰ্তাই ৰখা হৈছে। আক্ৰোশমূলক ভাৱে চৰকাৰে কোৰোনাৰ দৰে ভয়াৱহ ভাইৰাছৰ বিষয় এটা আৰু অখিলৰ জীৱনক লৈ হেতালি খেলা বুলি অভিযোগ উঠিছে। নিৰ্বাচনৰ প্ৰাককালীন সময়ত সৃষ্ট এই পৰিস্থিতিয়ে বিজেপি দল আৰু চৰকাৰকো বাৰুকৈয়ে সংকটত পেলাইছে। এনে পৰিস্থিতিতে অখিলৰ জামিন আবেদনৰ সন্দৰ্ভত চৰকাৰে কৌশলপূৰ্ণ স্থিতি লব নেকি! সেই বিষয়ে অসমীয়া প্ৰতিদিন ডিজিটেল সংস্কৰণৰ এক অনুসন্ধানমূলক প্ৰতিবেদন…\nসকলো ঠিকে থাকিলে মুকলি আকাশৰ তললৈ অচিৰেই ওলাব অখিল গগৈ। তেনে সম্ভাৱনাৰে ইংগিত পোৱা গৈছে। এন আই এৰ দুটা গোচৰ আৰু অসম চৰকাৰে জাপি দিয়া ইটোৰ পিছত সিটো গোচৰৰ বাবে গুৱাহাটী কেন্দ্ৰীয় কাৰাগাৰত বৰ্তমান বন্দী হৈ আছে ৰুগীয়া অখিল গগৈ।\nঅখিল গগৈক ষড়যন্ত্ৰমূলকভাৱে কাৰাগাৰত বন্দী কৰি থোৱাক লৈ কেৱল অসমতে নহয় ৰাষ্ট্ৰীয়-আন্তৰাষ্ট্ৰীয় পৰ্যায়তো তূমুল প্ৰতিক্ৰিয়াৰ সৃষ্টি হৈছে। কোৰোনা ভাইৰাছৰ সংক্ৰমণৰ মাজতে অখিল গগৈক কাৰাবন্দী কৰি থোৱা বিষয়টোৱেও ব্যাপক চৰ্চা লাভ কৰিছে।\nসংবাদ মাধ্যম আৰু সামাজিক মাধ্যমতো ইয়াক লৈ সমালোচনাৰ জোঁৱাৰ উঠিছে,ঠায়ে ঠায়ে ৰাজপথত প্ৰতিবাদো সাব্যস্ত হৈছে। কৃষক মুক্তিয়ে নহয় বিভিন্ন জাতীয় দল-সংগঠনৰ লগতে পূৰ্বে বিপৰীত মেৰুত অৱস্থান কৰা সদৌ অসম ছাত্ৰ সন্থাও অখিল গগৈৰ ওপৰত চৰকাৰে চলোৱা আক্ৰোশমূলক পদক্ষেপৰ বিৰুদ্ধে সৰৱ প্ৰতিবাদ কৰিছে।\nঅতি লক্ষ্যণীয় ভাৱে বৃহস্পতিবাৰে আছুৰ সভাপতি-সম্পাদক দিপাংকৰ নাথ আৰু লুৰিণজ্যোতি গগৈয়ে কৃষক নেতা অখিল মুক্তিৰ দাবী উত্থাপন কৰাৰ পিছত আজি অখিল গগৈৰ মুক্তিৰ দাবী জনাই আছুৰ মুখ্য উপদেষ্টা সমুজ্জল ভট্টাচাৰ্যইও এক টুইটযোগে শীঘ্ৰে ৰোগাক্ৰান্ত কৃষক নেতাগৰাকীক মুক্তিৰ দাবী জনাইছে।\nএনে পৰিস্থিতিয়ে স্বাভাৱিকভাৱে চৰকাৰৰ ভাৱমূৰ্তিৰ ওপৰতো নেতিবাচক প্ৰভাৱ পেলাইছে। সেয়েহে নিৰ্বাচনৰ প্ৰাকক্ষণত এই বিষয়টো গুৰুত্বসহকাৰে লবলৈ বাধ্য হৈছে চৰকাৰ। এক ভিতৰুৱা সূত্ৰ অনুসৰি, গগৈৰ মুক্তিৰ সন্দৰ্ভত চৰকাৰৰ পৰৱৰ্তী স্থিতি কি হ’ব সেই সন্দৰ্ভত শীৰ্ষ পৰ্যায়ত সঘন আলোচনাও হৈছে।\nসূত্ৰটোৱে শেহতীয়াকৈ জানিবলৈ দিয়া মতে. অখিল গগৈক আদালতে জামিন দিলে এইবাৰ অসম চৰকাৰৰ পৰা কোনো নতুনকৈ গোচৰ জাপি দিয়াৰ ক্ষেত্ৰত কৌশলপূৰ্ণ পদক্ষেপ গ্ৰহণ কৰিব। সেই পদক্ষেপৰ অংশ হিচাপেই জামিন আবেদনৰ পৰৱৰ্তী শুনানিত চৰকাৰ পক্ষই অখিলৰ জামিনৰ বিৰোধিতা কৰাৰ পৰা বিৰত থকাৰ সম্ভাৱনা আছে।\nসূত্ৰটোৰ মতে, বৃহস্পতিবাৰ(৯জুলাই,২০২০) মুখ্যমন্ত্ৰীৰ সৈতে এক গুৰুত্বপূৰ্ণ বৈঠকত মিলিত হৈছিল মুখ্য সচিব কুমাৰ সঞ্জয় কৃষ্ণ, আৰক্ষী সঞ্চালক প্ৰধান ভাস্কৰ জ্যোতি মহন্তৰ সৈতে। জানিব পৰা মতে, মুখ্যমন্ত্ৰীৰ সৈতে এই দুই উচ্চপদস্থ বিষয়াই অখিল গগৈৰ মুক্তিৰ সন্দৰ্ভত আলোচনা কৰিছিল।\nউল্লেখ্য যে, অখিল গগৈৰ বিৰুদ্ধে থকা এন আই এৰ দুটা গোচৰ একেলগ কৰিবলৈ জনোৱা আবেদনৰ শুনানি ১৩জুলাই,২০২০ত গুৱাহাটী উচ্চ ন্যায়ালয়ত অনুষ্ঠিত হ’ব। ইফালে ১৭জুলাই, ২০২০ত অখিল গগৈৰ জামিনৰ সন্দৰ্ভত তেওঁৰ অধিবক্তাই জনোৱা এক আবেদনৰ শুনানি গ্ৰহণ কৰিব নিয়াৰ বিশেষ আদালতে।\nঅখিল গগৈৰ স্বাস্থ্যৰ অৱনতি সন্দৰ্ভত উদ্বিগ্ন ৰাজ্যবাসীৰ লগতে তেওঁৰ পত্নী গীতাশ্ৰী তামুলী তথা মাতৃও। ইতিমধ্যে মাতৃয়ে এনেদৰে নিৰ্যাতন চলোৱাতকৈ অখিলক মাৰি পেলাইবলৈও চৰকাৰক জনোৱা ক্ষোভযুক্ত আবেদনে অসমৰ সকলো স্তৰৰ ৰাইজৰ অন্তৰ স্পৰ্শ কৰিছে।\nআনহাতে অসমীয়া প্ৰতিদিনৰ ডিজিটেল সংস্কৰণক গীতাশ্ৰী তামুলীয়ে জানিবলৈ দিয়া মতে, অখিল গগৈ কি অৱস্থাত আছে আৰু কেনেকৈ ক’ত ৰখোৱা হৈছে সেই বিষয়ে তেওঁক একো জানিবলৈ দিয়া হোৱা নাই।\nসংবাদ মাধ্যমৰ জৰিয়তেহে অখিল গগৈ প্ৰথমো কোৰোনাত আক্ৰান্ত হোৱা আৰু তাৰপিছত আক্ৰান্ত নাই হোৱা বুলি তেওঁ খবৰ লাভ কৰিছে। এই খবৰবোৰৰ সত্যত্যাক লৈও তেওঁ বিবুধিত পৰিছে। ৰাষ্ট্ৰীয় আৰু ৰাজ্যিক মানৱিকাৰ আয়োগ এনে এক বিষয়ক লৈ নীৰৱে থকা বিষয়ক লৈ তেওঁ আক্ষেপ প্ৰকাশ কৰে।লগতে গীতাশ্ৰী তামুলীয়ে জানিবলৈ দিয়ে যে, আৰক্ষী বিভাগৰ দুজন লোক তেওঁৰ ওচৰলৈ আহিছিল। আৰু সেই লোক দুজনে তেওঁৰ মোবাইল নম্বৰটো লৈ গৈছিল।\nতাৰ পিছত কোনেও অখিল গগৈৰ সন্দৰ্ভত তেওঁৰ সৈতে যোগাযোগ কৰা নাই। উল্লেখযোগ্য যে, অখিল গগৈৰ বিৰুদ্ধে ৰুজু হোৱা চাবুৱা থানাৰ গোচৰ নম্বৰ ২৯২/১৯ত বৃহস্পতি বাৰে জামিন প্ৰদান কৰিছিল গুৱাহাটী উচ্চ ন্যায়ালয়ে। নিয়াৰ দুই গোচৰত জামিন লাভ কৰিলে অখিল গগৈ মুকলি আকাশৰ তললৈ ওলাই অহাৰ সম্ভাৱনা আছে।


সপোন - Satirtha\nHome অনুভৱ সপোন\nসপোন। এক নুবুজা শিহৰণ…\nসপোনৰ সংজ্ঞা বিচাৰি বাট বুলিছিলো তোমাৰ পদূলিলৈ। তুমি আহিছিলা; মোৰ জীৱনৰ পদূলিত থিয় হৈ আগবঢ়াই দিছিলা সপোনৰ সংজ্ঞা। অবুজন নে বুজিও নুবুজা মই। উচুপিছিলা তুমি, অভিমানী হৈ পৰিছিলা। লাহে লাহে সপোনৰ সংজ্ঞা লৈ তুমি সোমাই আহিছিলা মোৰ পদূলিয়েদি মোৰ হৃদয়ৰ একোঠলীয়া ঘৰটোলৈ। আঁকি দিছিলা অনেক সপোন। সপোনৰ পাছে পাছে হাতত হাত ধৰি আমি দৌৰিছিলো মিঠা সপোনক বাস্তৱ কৰিবলৈ।\nসপোনৰ ঠিকনা আকাশৰ সীমনা। গৈ গৈ ভাগৰ লগা অন্তহীন যাত্ৰা; ৰৈ গৈছিলা তুমি… হয়তো ভাগৰত ঢলি পৰিছিলা। নভৱাকে, নজনাকে হঠাতে ভাগি পৰিছিল মিঠা সপোনৰ কাঁচঘৰ। অবুজ শিশুৰ দৰে উচুপিছিলো জীক্নৱৰ গতি স্তব্ধ হোৱাৰ বেদনাত। সপোন…।\nসপোনক কেৱল সপোন হৈয়েই ৰৱলৈ দিব নোৱৰো। জীৱনৰ বাটত হাৰিব নোখোজা মোৰ মন। দুচকুত অলেখ স্বপ্ন… দুবাহুত শক্তি, ৰণুৱা ঘোঁৰাৰ দৰেই দৌৰিব খোজো মই।\nসপোনে পূৰ্ণতা পাব, নীলিম আকাশত ৰামধেনু ওলাব… সপোনৰ মধুময় ক্ষণবোৰ বাস্তৱ ৰূপ ল’ব; তাৰ বাবে মই প্ৰতিশ্ৰুতিবদ্ধ।\n— ৰাজীৱ ফুকন\nসপোনৰ পিছত পঢ়ক মহাপুৰুষ মাধৱদেৱৰ বিৰচিত পিম্পৰা গুছোৱা নাট\n– শ্ৰীমন্ত মাধৱদেৱ\n– শ্ৰীকৃষ্ণায় নমঃ –\nকস্তং ৱাল ৱলানুজস্তমিহ কিং মন্মন্দিৰাশঙ্কয়া।\nবুদ্ধস্তং নৱনীতকুম্ভবিৱৰে হস্তং কিমৰ্থং ন্যসঃ।।\nকৰ্ত্তুং তত্ৰ পিপীলিকাপনয়নং সুপ্তাঃ কিমুদ্ধোধিতাঃ।\nৱালা বত্সগতিং বিৱেক্তুমিতি সংজল্পন্ হৰিং পাতু বাঃ।।\nৱদনে নৱনীতগন্ধ ৱাহং ৱচনে তস্কৰচাতুৰীধাৰীণ্ম।\nনয়নে কুহকাশ্ৰমং শ্ৰয়েহহং চৰণে কোমলন্তণ্ডৱং কুমাৰম্।।\n(শ্লোকৰ অৰ্থ – কস্তং………কুমাৰম্।\nমোৰ ঘৰত তুমি কোন ? মই বলৰামৰ সৰু ভাই। তুমি ইয়াত কিয়? মোৰ ঘৰ বুলি শঙ্কা কৰি ইয়াত সোমালোঁ। লৱণু কলহত কিয় হাত দি আছা? পৰুৱাবোৰ গুচাবৰ কাৰণে। জানিলোঁ বাৰু। শুই থকা ল’ৰাটোক কিয় জগালা? মোৰ দামুৰি ক’লৈ গ’ল তাক জানিবলৈ। গোপীৰ প্ৰশ্নত এনেকৈ উত্তৰ দিয়া হৰিয়ে তোমালোকক ৰক্ষা কৰক। আৰু যি জনাৰ মুখমণ্ডলত লৱণু গন্ধ, কথাত চতুৰালিৰ চিন, চকুত ছলনাৰ ভাৱ, চৰণত নৃত্য ঝঙ্কাৰ, সেই কুমা শ্ৰীকৃষ্ণই আমাৰ আশ্ৰয়ৰ থল।)\n– গীত – ৰাগ – শ্ৰীগান্ধাৰ পৰিতাল\nমোৰ ঘৰে কোন তুমি বোলয়ে গোৱালী।\nবলাইৰ কনিষ্ঠ মঞি বোলে বনমালী।।\nকথা।। গোপীবোল – আহে বালক হামাৰ মন্দিৰে তোহো কে?\nকথা।। কৃষ্ণ বোল – আঃ হামাক নাহি চিনহ? হামো বলাইক কনিষ্ঠ ভাই।\nগোপী বোলে এথা তুমি আইলা কি কাৰণে।\nমোৰ ঘৰ বুলি আইলোঁ বোলে নাৰায়ণে।।\nকথা।। গোপীবোল – আহে তোহো বলাইক কনিষ্ঠ! আঃ জানলোঁ জানলোঁ। কি নিমিত্তে এথা আৱলি থিক।\nকথা।। কৃষ্ণবোল – আহে গোপী! হামু হামাৰ মন্দিৰ বুলি আৱলোঁ। পন্থ বিছোড়লোঁ।\nজানিলোঁ আসিলা তুমি ঘৰ নজানিয়া।\nলৱণু কলসে কেনে আছা হাত দিয়া।।\nকথা।। গোপীবোল – হে কৃষ্ণ! তোহো ঘৰ নাহি জানি আৱলি, ইহাত কোন দোষ নাহি। হামাৰ লৱণু কলসী ভিতৰে কৈছন হস্ত নিৱেশিয়ে থিক?\nকথা।। কৃষ্ণ বোল – আঃ হামাক পৰম দোষ পাৱল। ওহি পিপীলিকা সৱ লৱণু নাশ কয়ল। ইহাত দূৰ কৰিতে হাতি দিয়া আছি।\nহৰি বোলে গোপী বড় দোষ পাইলি বাছি।\nপিম্পৰা গুচাইবে লাগি হাত দিয়া আছি।।\nগোপী বোলে উপকৰা কৰি আছা ভাল।\nকিসক জগাইলা মোৰ নিদ্ৰাৰ ছৱাল।।\nকথা।। গোপী বোল – হে কানাই! তোহো হামাক ভল্ল উপকাৰ কয়ল, আ; নিদ্ৰাক বালক কি নিমিত্ত জগাৱল।\nকথা ।। শ্ৰীকৃষ্ণ বোল – হে গোৱালী! ওহি বালক সমে ধেনু ৰাখলোঁ, হামাৰ এক বাচৰু নাহি পাৱত। তাহেক পুহিতে ওহি বালক জগাৱলোঁ।\nকানু বোলে বত্স মঞি ধুজিয়া নপাইলোঁ।\nতাৰে পুছিবাৰে লাগি ছৱাল জগাইলোঁ।।\nগোপী বোলে শুন অবে টেণ্টন কানাই।\nতোহাৰ মুখত কেনে লৱণু গন্ধাই।।\nকথা।। গোপীবোল – আহে কানাই! তোহো বড়ি নাগৰ হামাৰ সৱ লৱণু খাই অৱ ঝুণ্টা বাত কহইছ। যৱ তোহো লৱণু নাহি খাৱল তৱ বচন বোলিতে তোহাৰি বদন হন্তে কৈছে লৱণু কে পুছত, কাইবাক নপাই তোহাৰি গৃহে চুৰি কয়ে লৱণু খাৱলোঁ।\nকানু বোলে শুন অৰে গোপী নিদাৰুণী।\nতোহাৰ মুখত গন্ধ তইসে চুৰণী।।\nএবোল শুনিয়া গোপী নপাইল উত্তৰ।\nমিছা মাতি গোপীৰে ভাণ্ডিলা দামোদৰ।।\nসকল কলাৰ গুৰু প্ৰভু নাৰায়ণ।\nগোপীৰে ভাণ্ডিবা তুমি এ কোন যতন।।\nকহয় মাধৱ হৰি শৰণ তোমাৰ।\nমিছা মাতিবাৰে প্ৰভু কেমন ব্যৱহাৰ।।\nসূত্ৰ।। আহে সামাজিকলোক! শ্ৰীকৃষ্ণক ঐচন বাণী শুনি গোপী উত্তৰ নাহি পাৱল। পৰম লজ্জিত হোই পুনু শ্ৰীকৃষ্ণক যে বোলল, তা শুনহ।\nকথা।। গোপীবোল – আহে কানাই! তোহাক হামু উত্তৰে নাহি পাৰলো। আজু তোহাৰি মাৱক আগু সৱ কহিয়ে হামো তোহাক যে জানো তা কৰব।\nসূত্ৰ।। ওহি বুলি গোপী পাৰাক গোপীসৱক ডাকিয়ে এক থান হুয়া সৱহি গিয়া যশোদাক আগু যাই কহল, তা দেখহ।\nকথা।। গোপী বোল – হে মাই যশোদে! তোহাৰি বালক কানাই হামাক যে অপকাৰ কৰত তা শুনহ। হামাৰ গৃহে দধি দুগ্ধ লৱণু ৰহয়ে নাহি। শ্ৰীকৃষ্ণক বানৰ সহিতে সৱ নাশকয়ল।\nকথা।। অপৰ গোপী বোল – হে মাই! ওহি কৃষ্ণক কথা কত কহ’ব! হামাৰ সঞ্চিত লৱণু চুৰি কৰি খাই জোখাক ভাণ্ড ভাগি পেহ্লাৱল।\nকথা।। অপৰ গোপী বোল – হে মাই! ওহি কানাইক হামো চোৰ ধৰলোঁ। হামাক ভাণ্ডিয়ে বহুত উত্তৰ দেলহ। হামাক যে যে বোলল, সে কথা কহিতে হামাৰসে লাজ। ওহি কানাইক কথা হামো কত কহ’ব। কৃষ্ণক নিমিত্তে হামো সৱ ৰহয়ে নাহি পাৰি।\nকথা।। যশোদা বোল – হে বালক যাদৱ! তোহো গোৱালক পাৰা কতিহো যাৱবি নাহি। তোহাৰি অপযশ হামো কত সহ’ব। হামো যে কহি তা শুনহ।\nগীত – ৰাগ – শ্ৰী–পৰিতাল\nযাদৱ নযায়ো নযায়ো তুমি গোৱালীৰ পাড়া।\nকতনো সহিব মঞি তোমাৰ ঝগড়া।।\nকেহো বোলে চুৰি কৰি খাইলে লৱনী।\nসৱ দধি দুগ্ধ কাইলে বোলে কেহোজনী।।\nকেহো বোলে ভাংগিলে জোকাৰ মেৰি ভাণ্ড।\nএমন বয়সে তুমি এতমান চাণ্ড।।\nমোহোৰ ঘৰৰ দুধে মন দেওঁ যদি।\nপ্ৰতিদিনে দিনে বোৱাইৱাক পাৰো নদী।।\nতথাপি নোযোড়ে হৰি খাইবাৰ তোমাৰে।\nচুৰি কৰিবাৰে যাৱ পাৰাৰ ঘৰে ঘ\nযতন কৰিয়া সাঞ্চো খাইবাক তোমাৰে।।\nযত পাৱ মানে খাৱ পেট ভৰি ভৰি।\nদুঃখীৰ ছাৱলা যেন ফুৰা চুৰি কৰি।।\nআৰ যদি যাৱ তুমি গোৱালৰ বাড়ী।\nএমনে মাৰিবো যেন গাৱে ৰহে খাড়ী।।\nকহয় মাধৱ মাই গালি পাৰা কাৰে।\nওহিতো নিয়ন্তা হৰি আতমা সৱাৰে।।\nকথা।। যশোদা বোল- হে পুতা! তোহাৰি বাপ নন্দ সৱ গোৱালক ৰাজা হামো তাহেক পত্নী। হামাক উদৰে জনমি তোহো ঐচন দুৰ্যন ভেলি। হামাক গৃহে দধি নাহি, দুগ্ধ নাহি, লৱণু নাহি, সন্দেশ নাহি কোন বস্তু নাহি থিক, তোহাক হামো কি খাইতে নাহি দেসি। তোহো কি ভোজন নাহি কৰত। কাংগালক ছাৱাল যৈছন তোহো বেড়াৱঁ। আজু তোহাক হামু শিখা দেৱৰ গোৱালক পাড়া য়ৈছন নাহি যাৱ।\nসংগীবোল – হে মাই যশোদা! তোহো কাহেক ঐচন গাৰি দেসি। তোহো কাহেক ঐচন গাৰি দেসি। ওহি জগতক আতমা। ব্ৰহ্মা ৰুদ্ৰাদি দেৱতা সৱো যাহেৰ আজ্ঞাবাণী পৰম সাদৰে বহত, তাহেক তোহো নিয়ম কৰিতে চাৱ, মাই উচিত নহে।\nকথা।। শ্ৰীকৃষ্ণ বোল – হে মাই ! তোহো কতিহো গাৰি নাহি দেৱব। তোহো বাৰম্বাৰ যত অপমান দিয়া আছ, তাহেক হামো সহইছি। অৱ বচনেক বুলি তা শুনহ।\nগীত – ৰাগ – ভাটীয়ালী–একতালি।।\nআগো মাই গালি তুমি নপাৰিয়ো কাৰে।\nযত অপমান মোৰে দিয়া আছা বাৰে বাৰে।।\nভালে আমি সৈয়া আছো তাৰে।।\nকোন চাৰ পুৰাতন সে কৰা দুইৰ ধন\nকলসী ভাংগলো দেখি ৰাগে।\nসৈবাক নৰৈল মোৰ যেন পায়া খণ্ট চোৰ\nবান্ধিলা গৰুৰু লৈয়া পাঘে।।\nওহি অপৰাধ খানি নসৈলা নন্দেৰ ৰাণী\nআৱৰ সহিবা তুমি কি।\nতোহ্মাৰ লক্ষণ দেখি জগতে জানিলে তুমি\nযেন বড় মানুষৰ জী।।\nতপ যপ যজ্ঞ যত নাহি দান পুণ্য ব্ৰত\nআছিলা জনম আণ্ঠুকুৰি।\nআমি পুত্ৰ হুয়া আসি সে দোষ কৰিলো দূৰ\nআৱে তোহ্মাৰ আমাতে চাতুৰী।।\nআতি নিদাৰুণী জানি যুৱা কালে নুপজিলো\nবৃদ্ধ কালে পুত্ৰ ভৈলো এথা।\nসামান্য নাৰীয়ো জানে বৃদ্ধা হুয়া নজানিলা\nআপোন পুত্ৰৰ দায়া বেথা।।\nজগত ঢাকিয়া ঘোৰ দুৰ্যশ ৰাখিলা মোৰ\nনকৈলা আহ্মাৰ কোন কাম।\nযত উপকৰা গুণ সকলে ঢাকিয়া দিলা\nআহ্মাৰ লৱণু চোৰা নাম।।\nৰাজাৰ কুমাৰ হয়া গৰু চাৰি ভাত খাওঁ\nদুৰ্গম সঙ্কটময় বনে।\nতথাপিতো আমি ভাল বোলাইবাক নপাৰিলো\nআৰ ভাল বোলাইবে কমনে।।\nসহিয়া থাকিলে ভাল সকলে জগতে বোলে\nউচিত বুলিতে লাগে দ্বন্দ।\nযত অপমান দুঃখ সকলে সহিয়া থাকি\nতথাপি আমিসে ভৈলো মন্দ।।\nঅপমান সহিবাকঃ নপাৰি পলায়া জাইবোঁ\nকংসেৰ নগৰী মধুপুৰি।\nআহ্মাক নপায়া লাগ কান্দিয়া মৰিবা পাছে\nসকল ভাৱনা হৈব চুৰি।।\nযাহাৰ মায়াৰ অন্ত ব্ৰহ্মা হৰে নপাৱন্ত\nহেন হৰি চাতুৰি খেলায়।\nকহয় মাধৱ প্ৰভু আৰ কিছু নুবুলিয়ো\nতোহ্মাৰ জননী দুঃখ পায়।।\nকথা।। কৃষ্ণ বোল-. হে মাই তুহো বিস্তৰ নাহি বোলব, হামু তোহাৰি ভৰ্চ্চনি সহব নাহি, কোন চাৰ পুৰাতন কলস ভাংগল, কাড়া দুইক ধন হানি কয়ল, তাহেক গাৱে নাহি সহল, আৰ কি সহব, আৰ কি সহব, তোহাৰি ভাৱ দেখি সোৱলোকে জানল, তুহু যৈচন বড় মানুসক জী।। আঃ হে’ মাই তুহু জনম আণ্ঠকুৰি ৰহয়ে ঠিক- হামু পুত্ৰ হুয়া সে দোষ দূৰ কয়ল, অৱ হামাকু আগু চাতুৰি লগাৱল।। আঃ কি দাৰুণ হৃদয় -আপুনি পুত্ৰক দায়া নাহি জানত- জগত ঢাকিয়ে লৱণু চোৰা নাম দেলহ – আৰ হামাক কৰিতে কি ৰহল।। অৱ অপমান সহিবাক নপাৰি মধুপুৰী পলাৱব, তোহাৰি ভাৱনা চূৰ কৰব, হামু নপাই পাছু কান্দি মৰব।।\nসংগীবোল।। হে পৰমেশ্বৰ- আৱৰ কিছু নাহি বোলব- তোহাৰি জননী দুঃখ পায়।। তোহাৰি মায়াৰ অন্ত ব্ৰহ্মাদি দেৱতাসৱো নাহি পাৱত, সামান্যক কি কহব।। হে পৰমেশ্বৰঃ তোহাৰি অভয় চৰণে কৌটি পৰণাম কৰোহোঁ।।\nসূত্ৰ।। হে সামাজিক- পৰম ঈশ্বৰ শ্ৰীকৃষ্ণ কৃপালু গুণে অৱতৰি নানা বিনোদ কয়লঃ ইহাৰ শ্ৰৱণ কীৰ্ত্তন কৰি সুখে সংসাৰ তৰব- জানি কৃষ্ণ চৰণে শৰণ সাৰ কয় নিৰন্তৰে হৰিবোল হৰিবোল।।\n।। পিম্পৰা গুছোয়া ঝুমুৰা সমাপ্তং।।


সেউজী ধৰণী -Seuji Dharani: সোণতৰাৰ মিঠা গোন্ধ::দ্বিতীয় ভাগ\nসোণতৰাৰ মিঠা গোন্ধ::দ্বিতীয় ভাগ\nসোণতৰাৰ মিঠা গোন্ধ\n[অসমৰ ভিতৰুৱা অঞ্চল এটাৰ পৰা সংগ্রহ কৰা ছেম্পলখিনিৰ মাজত বাংগালোৰুৰ গৱেষণা কেন্দ্রৰ মণিকা ৰংগস্বামীয়ে ছাইট্রাছ মেণ্ডাৰিন গ্রুপৰ ৰে’ট-ই-কিউলেটাৰৰ খুব ওচৰৰ প্রজাতি এটা পোৱাৰ সম্ভাৱনীয়তা বিষয়ে ডঃ শইকীয়াক জানিবলৈ দিয়ে। এই বাতৰি পাই সহযোগী অতনু খৰধৰকৈ আহি তেখেতৰ কাষ পাইহি। তাৰ পাছত...]\n“ছাৰ, এইমাত্র মণিকাৰ ফোন পালো। মেইল খুলিলে নেকি ?”\n---খৰধৰকৈ সোমাই অহা অতনুৰ মাতত ডঃ শইকীয়া যেন সাৰ পাই উঠিল।\n“তুমি খবৰ পালা ? আহা মেইলটো চাওঁ।”\nডঃ শইকীয়াই অতনুক লগত লৈ নিজৰ কম্পিউটাৰটো অন কৰি মেইলটো বিচৰাত লাগিল। কাৰো মুখত মাত নাই। চকু স্থিৰ হৈ আছে কম্পিউটাৰৰ স্ক্রিনত। যিকোনো মুহূর্ততে তেওঁলোকৰ হাতত পৰিবহি বহু আকাংক্ষিত এটা তথ্য। এটা সপোনক দিঠকত পৰিণত কৰাৰ এপাট চাবি। তাৰ পাছত আৰু কেইটামান ঢাপ আগুৱাব পাৰিলেই আঁচনি অনুযায়ী লাভ কৰিব এবিধ নতুন ক্ল’ন। ইয়াৰ পাছত এইবিধ ক্ল’ন বিয়পি পৰিব সমগ্র উত্তৰ-পূব ভাৰতত। পুনৰ ঠন ধৰি উঠিব মৰি অহা বাগিচাবোৰ। সোণতৰাৰ মিঠা গোন্ধে চৌদিশ পুনৰ আমোলমোলাই তুলিব।\n“অতনু, দেখিছা। মই ঠিক অনুমান কৰিছিলো। আচলতে তুমিহে মোক এইদৰে ভাবিবলৈ বাধ্য কৰিলা।”---মণিকাৰ মেইলটো পঢ়ি ডঃ শইকীয়া কৈ উঠিল।\n“মই?”--- একো বুজিব নোৱাৰি অতনুৱে ডঃ শইকীয়ালৈ চাই থাকিল।\n“তুমি যে এবাৰ হাফলঙৰপৰা আহোঁতে সুধিছিলা নাগপুৰ মেণ্ডাৰিন আছে, খাছী মেণ্ডাৰিন আছে অথচ অসমত ইমান সুমথিৰা উৎপাদন হয় যদিও অসম মেণ্ডাৰিন নাই কিয়?”\n“মই ছাৰ ধেমালিতে কৈছিলো। একো ভাবি কোৱা নছিলো।”--- বহুত দিনৰ আগেয়ে ধেমালিতে কোৱা কথাষাৰ মনত পৰাৰ লগে লগে অতনু অপ্রস্তুত হৈ পৰিল।\n“তুমি ঠিকেই ভাবিছিলা। তুমি বাৰু লক্ষ্য কৰিছানে অসমৰ এটা অঞ্চলৰ সুমথিৰা আন এটা অঞ্চলতকৈ অলপ হ’লেও বেলেগ। এই বিষয়ে অধ্যয়ন কৰিলে হয়তো অসমৰ ভিতৰতে বহুকেইটা জাত পাব পাৰোঁ। আনকি ছাইট্রাছৰ নতুন প্রজাতি পোৱাৰ সম্ভাৱনাও আছে। আৰু মণিকাৰ ৰিজাল্টৰপৰা মোৰ অনুমান সঁচা যেনেই লাগিছে।”\n“ছাৰ, এই ডাটাখিনি...?”\n“অ’, তোমাক এদিন ছফটৱেৰ এটাৰ কথা কৈছিলো। মনত আছেনে? ডঃ মিলাৰ নামৰ এজনে জেনেটিক ডাটা বিশ্লেষণ কৰাৰ বাবে উদ্ভাৱন কৰিছে। মই মণিকাক এই ছফটৱেৰটোৰ কথা কৈছিলো। তাই সেইটো সংগ্রহ কৰিলে। অকল সংগ্রহ কৰাই নহয়, সেইটো ব্যৱহাৰ কৰিয়েই ইমান সোনকালে এই ফলখিনি পালে। নহ’লে আমাৰ বহুত সময় লাগিলহেঁতেন। এয়া চোৱা এইখিনি জেনেটিক মেট্রিক্স...।”এইবুলি ডঃ শইকীয়াই কম্পিউটাৰৰ স্ক্রিনত জিলিকি থকা সংখ্যাবোৰ দেখুৱাই অতনুক কৈ গ’ল।\nমণিকাৰপৰা অহা ৰিজাল্টখিনিৰ বাবে অতনুৰ যিমান আনন্দ লাগিল তাতকৈ বেছি আনন্দ লাগিল ডঃ শইকীয়াৰ জিলিকি উঠা চকুহাললৈ চাই। মানুহজনে যেন ঈপ্সিত ফল বিচৰি পালে। তেখেতে বিশ্বাস কৰিছিল যে অসমৰ বুকুত এতিয়াও অনেক উদ্ভিদ প্রজাতি আছে; যিবোৰ এতিয়াও আবিষ্কাৰ হোৱা নাই। এই বিশ্বাস আৰু দৃঢ় হ’ল যেতিয়া দেখিলে আজিও অসমৰ পাহাৰে-ভৈয়ামে অজস্র প্রকাৰৰ ফলমূল সিঁচৰতি হৈ আছে। সুমথিৰাত দেখা দিয়া এই ব্যাধি নিবাৰণৰ উপায় বিচাৰি বিভিন্ন অঞ্চল ঘূৰি ফুৰোঁতে তেখেতে বহুতো লুপ্তপ্রায় প্রজাতিৰ সম্ভেদ পালে। ষষ্ঠ ইন্দ্রিয়ই যেন তেখেতক কৈ গ’ল- ‘এই প্রজাতিবোৰৰ মাজতে ব্যাধি নিবাৰণৰ উপায় লুকাই আছে।’ এনে এটা ধাৰণাৰে তেখেতে এটা প্রজেক্ট প্রস্তুত কৰিলে। সহযোগী হিচাপে অতনু আহিল। তাৰ পাছত আহিল মণিকা। প্রজেক্টৰ কাম দ্রুত গতিত আগবাঢ়িল। আৰু আজি এয়া মণিকাৰ পৰীক্ষাই সম্ভেদ দিছে ছাইট্রাছ ৰে’ট-ই-কিউলেটাৰৰ খুব ওচৰৰ এটা নমুনা।\n“এই যে ডেণ্ডগ্রামৰ ৰিজাল্টখিনি দেখিছা সেইখিনিৰপৰা আমাৰ নমুনাবিধ আনবোৰ নমুনাতকৈ জিনীয়ভাৱে কিমান আঁতৰত আছে বুজিব পাৰি। তুমি প্রিন্ট এটা লোৱা আৰু নমুনাখিনি ডিক’ড কৰা। তেতিয়া ভালদৰে বুজিব পৰা যাব। অ’, লগতে নমুনাখিনিৰ ডিজিজ ৰিয়েকশ্যন কেনেকুৱা তাৰ ডাটাখিনিও আনা।” উত্তেজিতভাৱে কথাখিনি কৈ ডঃ শইকীয়াই অতনুক চকীখন এৰি ছিগাৰেট এটা জ্বলাই ললে। অতনুৱে কাগজ আনি প্রিণ্ট লোৱা চাই চাই তেখেত পুনৰ ভাব ৰাজ্যত বুৰ গ’ল...\n...বহু বছৰৰ আগৰ কথা। কিন্তু এতিয়াও তেখেতৰ মনত সেই ছবি সজীৱ হৈ আছে। চকু মুদিলেই সেই দৃশ্য চকুৰ আগত জিলিকি উঠে। কিমান বয়স হৈছিল বাৰু তেতিয়া তেখেতৰ ? ডঃ শইকীয়াই চিন্তা কৰি চালে। মনত নপৰিল। কেৱল এটা কথাই মনত পৰিল। পোহৰ হ’বলৈ তেতিয়াও বহুত সময় বাকী থাকে। তেনেকুৱা সময়তে এটা নির্দিষ্ট লয়ত বাজি যোৱা টিলিঙাৰ শব্দত তেওঁ টোপনিৰপৰা সাৰ পাই উঠে। বুজি উঠে- এশাৰী গৰুগাড়ী লাহে লাহে তেওঁলোকৰ পদূলি পাৰ হৈ গৈ আছে। তাৰ বহুত পাছত আজানৰ মাত এটা ৰৈ ৰৈ ভাহি অহা শুনিবলৈ পায়। সন্ধিয়া বগলীজাক ওচৰৰ বাঁহনিখনলৈ উৰি অহাৰ সময়ত গৰুগাড়ীৰ শাৰীটো উভতি আহে। এই সময়টোলৈ চুবুৰিটোৰ সৰু ল’ৰা-ছোৱালীজাক অধীৰ অপেক্ষাৰে ৰৈ থাকে। কাৰণ গৰুগাড়ীবোৰে কঢ়িয়াই আনে দেখিলেই লোভ লগা সোণ বৰণীয়া ৰসাল সুমথিৰা। চিনাকি হৈ পৰা গাৰোৱান ককাইহঁতে গাড়ীবোৰ খন্তেক ৰখাই ল’ৰা-ছোৱালীবোৰক এটোম সুমথিৰা দি যায়। ল’ৰা-ছোৱালীহঁতৰ কি যে আনন্দ ! এবাৰ এজনে তেওঁক পাত আৰু ঠাৰিৰে সৈতে সুমথিৰা এটা দিছিল। সেই টেঙাটো কেইবাদিনলৈ পঢ়া টেবুল সন্মুখৰ বেৰত তেনেকৈয়ে ওলোমাই থৈ লমালমে লাগি থকা সুমথিৰাৰ গছ এজোপা কল্পনা কৰি কিমান যে ভাল পাইছিল! তাৰ বহুত দিনৰ পাছত তেওঁ সুমথিৰা বাগিচা এখন দেখিছিল। বছৰেকীয়া পৰীক্ষাৰ শেষত এদিন সহপাঠী টংকেশ্বৰৰ লগত সিহঁতৰ সুমথিৰা বাগিচাখন চাবলৈ গৈছিল। বাগিচাখন পোৱাৰ বহুত আগৰেপৰা বতাহত এটা মিঠা গোন্ধ পাই আহিছিল। কেতিয়াও নোপোৱা এই মিঠা গোন্ধটো কিহৰ বুলি সুধিলত টংকেশ্বৰে হাঁহি হঁহি কৈছিল-“সোণতৰা চাবলৈ আহিছ আৰু সোণতৰাৰ গোন্ধকে চিনি নাপাৱ?” “সোণতৰা?”-“এঃ অঁকৰাটো। সোণতৰা মানে সুমথিৰা বুজিলি।” তাৰ পাছত কৈছিল এইখন তাৰ ককায়েকৰ বাগিচা। তাৰ বাগিচাখন অলপ আঁতৰত আছে। এতিয়াও ফল লগা নাই। অৱশ্যে মেট্রিক পৰীক্ষা দিয়াৰ আগে আগে ফল বেচিব পৰা হ’ব। ...টংকেশ্বৰৰ নিজা বাগিচা ! তেওঁ আচৰিত হৈ গৈছিল। কিন্তু তাতকৈয়ো আচৰিত হৈছিল যেতিয়া কাষতে থকা গুণীনে ক’লে---“তাৰ পাছতে টংকেশ্বৰৰ বিয়া।”...কি? একো উত্তৰ নিদি গুণীনে কিৰীলি এটা মাৰি দিলে। তাকে শুনি টংকেশ্বৰে লাজকুৰীয়া হাঁহি এটা মৰা দেখি তেওঁ একো নুবুজি হাঁহিত যোগ দিছিল। এতিয়া মনত পৰাত অজনিতে হাঁহি এটা তেওঁৰ মুখত যেন বিৰিঙি উঠিল।\n“ছাৰ, এইখিনি লওক।” ডঃ শইকীয়াক অন্যমনস্কভাৱে কিবা ভাবি থকা দেখি অতনুৱে লাহেকৈ মাত লগালে।\n“অঁ, অঁ, দিয়া।” স্বাভাৱিক হ’বলৈ যত্ন কৰি ডঃ শইকীয়া কাগজখিনি লৈ কাষৰ চকিখনত বহি পৰিল।\n“ছাৰ, আপুনি কাগজখিনি চাওক। মই ফাইলকেইটা আনোগৈ।” অতনু নিজৰ ছেম্বাৰলৈ আগবাঢ়িল।\nহাতত থকা প্রিণ্ট আউটখিনিত চকু ফুৰাই ডঃ শইকীয়াই বুজিলে এম আৰ ছিৰিজৰ এটা নমুনা নিশ্চয় বেলেগ। হয়তো নেচাৰেল হাইব্রীড। তেখেতৰ মনটো আনন্দত নাচি উঠিল। তাহানিতে দেখা টংকেশ্বৰৰ বাগিচাখনলৈ মনত পৰিল। কিমান ধুনীয়া আছিল বাগিচাখন! কেৱল সেইখনেইনে? তেখেতসকলৰ সৰু নগৰখনৰ চাৰিওকাষে থকা গাঁওবোৰত বহুতো সুমথিৰা বাগিচা আছিল। জিলাখনৰ ভিতৰুৱা অঞ্চলৰ ওখ মাটিত হেনো কেৱল সুমথিৰা বাগিচাহে আছিল। মাজে মাজে কিছুমান ঠাইত অৱশ্যে কুহিঁয়াৰ খেতি আছিল। সেইবোৰ নেপালী লোকসকলেহে বেছিকৈ কৰিছিল। অঞ্চলটোৰ সুমথিৰা ৰাজ্যৰ বাহিৰলৈকো গৈছিল। তেনে একোখন বাগিচাৰপৰা কিমান লাভ হৈছিল সেইটো মালিকজনৰ পদূলিত থিয় হ’লেই অনুমান কৰিব পৰা গৈছিল। প্রতিজনৰ পদূলিতে আছিল লোহাৰ জপনাৰে সৈতে একো একোখন সুবিশাল পকী তোৰণ। খুব কম লোকৰ ঘৰতহে বাঁহৰ নঙলা দেখিবলৈ পোৱা গৈছিল। তাৰ পাছত এটা দীঘলীয়া বাট। দুকাষে পাণ বগাই থকা তামোলগছৰ শাৰী। মূল ঘৰৰ সন্মুখত এখন পৰিষ্কাৰ চোতাল। দেখিলেই গৃহস্থৰ আর্থিক অৱস্থাৰ লগতে ৰুচিবোধৰ পৰিচয় পোৱা গৈছিল। বৰ সুখেৰে আছিল মানুহবোৰ !\nকিন্তু লাহে লাহে যেন বাগিচাবোৰত ফল কমকৈ লাগিবলৈ ধৰিলে। কিছুমান গছ ক্রমে মৰি আহিল । প্রথমে অ’ত-ত’ত দেখা দিয়া এই ব্যাধি লাহে লাহে এটাৰ পাছত আন এটা অঞ্চললৈ বিয়পিবলৈ ললে। মানুহবোৰ বিবুধিত পৰিল। নিজা বিচাৰ-বুদ্ধিৰে ব্যৱস্থা লৈ হতাশ হ’লত চৰকাৰী সহায় বিচাৰিলে। কিন্তু চৰকাৰী দিহা-পৰামর্শয়ো বিশেষ কাম নিদিলে। মানুহখিনিৰ আর্থিক অৱস্থা লাহে লাহে পৰি আহিল। এই অচিন ব্যাধিৰ প্রভাৱ কেৱল আর্থিক দিশতে আৱদ্ধ নাথাকিল; তেওঁলোকৰ কৌটিকলীয়া কৃষ্টিৰ ওপৰতো পৰিল। যৌৱনত ভৰি দিয়েই একো একোখন ভৰপূৰ বাগিচাৰ গৰাকী হৈ সাংসাৰিক জীৱনৰ পাতনি মেলা টংকেশ্বৰহঁতৰ সামাজিক পৰম্পৰাতো এই ব্যাধিয়ে আঘাত হানিবলৈ ধৰিলে। আজি টংকেশ্বৰ-গুণীনহঁতৰ ল’ৰাকেইটাৰ আত্মনির্ভৰশীল হ’ব পৰাকৈ সুমথিৰা বাগিচা এখন নাই। উপার্জনৰ আন পথ প্রায় ৰুদ্ধ। সেয়েহে ৰুগীয়া বাগিচাত কুঠাৰৰ ঘাপ দি চাহপুলি ৰুই স্বাৱলম্বী হ’বলৈ আগবাঢ়িছে। এইদৰে প্রায় তিনি দশকৰ আগেয়ে দেখা দিয়া এই ব্যাধিয়ে মানুহখিনিৰ জীৱনৰ প্রতিটো দিশ চুই যাবলৈ ধৰিলে। কিন্তু এই অৱস্থা অব্যাহত থাকিলে অচিৰেই সোণতৰাৰ লগতে আন বহুতো প্রকৃতিপ্রদত্ত সম্পদ চিৰদিনৰ বাবে হেৰুৱাব লাগিব। এনে অৱস্থাৰ সমাপ্তি ঘটিবই লাগিব। তাৰ বাবে ডঃ শইকীয়া আৰু তেখেতৰ সহকর্মীসকল বদ্ধপৰিকৰ। তেওঁলোকে বিচাৰে ঠন ধৰি উঠা চাহ বাগিচাৰ মাজে মাজে সোণবৰণীয়া সোণতৰাও জিলিকি পৰক। এটি কলি দুটি পাতৰ লগতে বোপাককাৰ দিনৰ সোণতৰাও বিৰতি নপৰাকৈ বছৰজোৰা উপার্জনৰ পথ মোকলাই দিয়াত সহায়ক হওক। মানুহখিনি পুনৰ আর্থিকভাৱে সবল হৈ উঠক।\nম’বাইল:: ৯৪৩৫১৩৫৬৩১; ID:: sadik2crs@yahoo.in\nPosted by Sadik Hussain at 1/19/2014 08:10:00 am\nAn Essay on Role of Women in Agriculture\nসোণতৰাৰ মিঠা গোন্ধ::তৃতীয় ভাগ\nজৈৱিক কৃষিত ব্যৱহৃত কেইবিধমান সাৰ আৰু কীটনাশক:: On...\nOrganic Farming - Concept and Reality


Afghanistan: India Urges Its Nationals To Leave Afghanistanআহি আছে তালিবান! আফগানিস্তানস্থিত ভাৰতীয়ক দেশলৈ ঘূৰি অহাৰ নিৰ্দেশ কেন্দ্ৰৰ– News18 assam\nAfghanistan: আহি আছে তালিবান! আফগানিস্তানস্থিত ভাৰতীয়ক দেশলৈ ঘূৰি অহাৰ আহ্বান কেন্দ্ৰৰ\nতালিবানে দেশখনৰ ৭খন প্ৰাদেশিক চহৰ ইতিমধ্যে দখল কৰিছে।\nLast Updated : August 10, 2021, 21:24 IST\nআফগানিস্তানৰ পৰিস্থিতি দিনক দিনে বেয়ালৈ গতি কৰিছে। তালিবানে দেশখনৰ ৭খন প্ৰাদেশিক চহৰ ইতিমধ্যে দখল কৰিছে। সেয়ে ভাৰতীয়সকলৰ নিৰাপত্তাৰ প্ৰতি গুৰুত্ব ৰাখি মঙলবাৰে ভাৰতীয় দূতাবাসৰ পৰা এটা বিশেষ বাৰ্তা জাৰি কৰা হৈছে। কোৱা হৈছে যে উত্তৰ আফগানিস্তানৰ মাজাৰ-ই-শ্বৰীফ চহৰৰ আশে-পাশে থকা ভাৰতীয়সকলে ভাৰতীয় বায়ু সেনাৰ বিশেষ বিমানত উঠি ঘৰমুখে যাত্ৰী কৰিব লাগে।\nআমেৰিকা যুক্তৰাষ্ট্ৰ আৰু নাটো বাহিনীয়ে আফগানিস্তান ত্যাগ কৰাৰ সিদ্ধান্ত ৰূপায়ণ কৰাৰ লগে লগে দেশখনৰ পৰিস্থিতিৰ অৱনতি ঘটিবলৈ আৰম্ভ কৰিছে। তালিবানে এখনৰ পিছত আনখন চহৰ দখল কৰাৰ পিছত তাত থকা ভাৰতীয়সকল সমস্যাত পৰাৰ সম্ভাৱনা দেখা গৈছে। উল্লেখ্য, ১০ জুলাইত কান্দাহাৰৰ কনচুলেট বন্ধ কৰা হৈছিল আৰু প্ৰায় ৫০জন ভাৰতীয়ক সতৰ্কতামূলক ব্যৱস্থা হিচাপে প্ৰত্যাৱৰ্তন কৰা হৈছিল।\nঅৱশ্যে ভাৰতীয় বৈদেশিক মন্ত্ৰালয়ে মঙলবাৰে তাৰ পৰা কিমানজন ভাৰতীয়ক ঘূৰাই অনা হ'ব সেয়া নিৰ্ধাৰণ কৰা নাই। আফগানিস্তানৰ মুঠ চাৰিটা দূতাবাসৰ ভিতৰত কাবুলৰ বাহিৰে মাজাৰ-ই-শ্বৰীফ ইমানদিন ধৰি কাৰ্যক্ষম হৈ আছিল। মঙলবাৰে কনচুলেটৰ এটা টুইটত কোৱা হৈছিল যে ভাৰতীয় বায়ু সেনাৰ বিমানত মাজাৰ-ই-শ্বৰীফত কাম কৰা চহৰখনৰ কূটনীতিবিদ, দূতাবাসকৰ্মী আৰু অন্যান্য ভাৰতীয়সকলে সেই বিমানখনত ঘৰলৈ উভতি আহিব লাগে।\nযোৱা সপ্তাহত ভাৰতীয় সংসদত বৈদেশিক পৰিক্ৰমা মন্ত্ৰালয়ৰ হৈ এক প্ৰশ্নৰ উত্তৰত জনোৱা হৈছিল যে এই মুহূৰ্তত আফগানিস্তানৰ বিভিন্ন প্ৰান্তত কমেও ১৫০০ ভাৰতীয় আছে। তেওঁলোকৰ বেছিভাগেই বিভিন্ন প্ৰকল্পৰ কৰ্মচাৰী। আনহাতে, আফগানিস্তানত ভাৰতৰ স্বাৰ্থ আৰু বিভিন্ন উন্নয়নমূলক প্ৰকল্পৰ ভৱিষ্যতক লৈ শংকিত হৈ পৰাৰ অৱকাশে দেখা দিছে ভাৰতৰ বাবে।\nFirst published: August 10, 2021, 21:21 IST


অনাহূত : সৃষ্টি শ্ৰেয়ম – enajori\nঅনাহূত : সৃষ্টি শ্ৰেয়ম\nতাই বহি আছে । মজিয়াখনৰ পৰা ডেৰফুট উচ্চতাত এটা ত্ৰিভুজৰ ভূমিসংলগ্ন কোণ এটা দৰে ক্ৰমাত্ বাহিৰলৈ আগবাঢ়ি যোৱা হেলনীয়া খিৰিকীখনৰ কাষৰ খালী থাইডোখৰতেই তাই বহি আছে একেই ভংগীমাত ।যোৱা বাৰটা শীতত এই ঠাইডোখৰেও তাইৰ উশাহৰ ভাষা বুজি পোৱা হৈছে ।বাহিৰৰ বহল চোতালখন, বগা কাঠৰ গেটখন আৰু পকোৱা পকোৱা ডালেৰে সমুখলৈ দোঁ খাই পৰা ব’গেইনভেলিয়াজোপা মেৰিয়াই ধূলিৰ পাতল চাদৰখনো একেদৰেই পৰি আছে ।তাইৰ দৰে সিহঁতেও যেন পদূলিমুখলৈকে চাই আছে – গোমা আকাশখন ভাঙি তেওঁ আহিব …\nকোঠাটো আহল-বহল আৰু চকুত পৰাকৈ খালী ।প্ৰায় সাত ফুট বহল প্ৰকাণ্ড খিৰিকীকেইখনৰ তলতেই মাৰ্বলৰ চেঁচা মজিয়াত ডাঙৰ তুলি এখন পাৰি থোৱা আছে ।এজনী অকলশৰীয়া মানুহৰ জোখাৰে যথেষ্ট ডাঙৰ তুলিখন ।তাক ঢাকি ৰখা বিছনাচাদৰখনৰ উপৰি তাই আঁউজি থকা গাৰুকেইটাও বগা ।আচলতে কোঠাটোৰ প্ৰতিটো বস্তুৱেই বগাকৈ ৰং কৰা ।কোলাহলৰ অনভ্যস্তাত নিশ্চুপ হৈ পৰা বেৰকেইখন, বতাহৰ খবৰ পালে লৰি অহা ভেণ্টিলেটৰকেইখনৰ ফ্ৰেমকেইটা, খিৰিকীকেইখন ছিৰিলা-ছিৰিলি কৰা কাঠৰ বাটামবোৰ আৰু খিৰিকীত ওলমি ৰোৱা চিফনৰ লিহিৰি পৰ্দাকেইখন – সকলো বগা ।আৰু যেন কোথাটোৰেই নিয়ম ৰক্ষা কৰি মায়াৰো পিন্ধনত মাথোঁ বগা আৰু বগা ।কাণ ঢকা বগা টুপি, জোখতকৈ ডাঙৰ এতা নোমাল বগা অ’ভাৰকোট আৰু তাইৰ নিম্নাংশ আৱৰি তাই বহি থকা ঠাইডোখৰৰ পৰা মজিয়ালৈ বৈ পৰা এখনি মখমলী বগা কম্বল ।এই বাৰটা শীত – যেতিয়াৰ পৰা তেওঁলৈ এই অপেক্ষা আৰম্ভ হৈছে – এই বাৰটা শীত তাই এই কোঠাটোৰ অপ্ৰদূষিত শুভ্ৰতাক ৰক্ষণাবেক্ষণ দি আহিছে ।তেওঁ আহি কোথাটোত ৰং সনাৰ কথা আছিল ।বেঙুনীয়াৰ পৰা ৰঙালৈ সকলো ৰং ।\nতেওঁ আহিলে, এখনি ৰামধেনুৰ পৰা খুজি তায়ো সলাই লোৱাৰ কথা আছিল তাইৰ শুভ্ৰ সাজ |\nগাঢ় বেঙুনীয়া নীলকণ্ঠী আকাশখনৰ লগত বগা গেটখন, আগন্তুক আদৰিবলৈ বিয়াকুল হৈ ৰোৱা অপৰিচ্ছন্ন ব’গেইনভেলিয়াজোপা, বহল চোতালখনৰ আতুৰ সেউজীয়াখিনি – খিৰিকীৰ সাঁচৰ মাজেৰে গোটেই দৃশ্যটো এখন অনাদৃত অ‍ইল পেইণ্টিণ যেন লাগিল মায়াৰ ।এই যেন এখিনি আকূতিৰে বাট চাই আছে – কোনোবাজনে স্নেহৰ স্পৰ্শেৰে তাৰ প্ৰকৃত উজ্জ্বল স্বৰূপ পুনৰুদ্ধাৰ কৰিব ।তেওঁৰ মাত্ৰ এটা খোজ – সেই বগা গেটখন খুলি সেউজি ঘাঁহেৰে আৱৰা তাইৰ চোতালখনত মাথোঁ এটা খোজ তেওঁৰ – কিমান ধুনীয়া হৈ পৰিব পাৰে সকলোবোৰ ! কিমান সজীৱ, কিমান উজ্জ্বল হৈ উঠিব পাৰে এই শীতাৰ্ত, নিশ্চল, নিৰ্জীৱ ছবি ! সেই একেটি খোজৰ অপেক্ষাত লেৰেলি গৈছে এটা এটাকৈ বাৰটা শীত |\nদুৱাৰ, খিৰিকী, ভেণ্টিলেটৰ- সকলোবোৰ জপাই থোৱা সত্বেও বহল খিৰিকীখনত জোনাকৰ দৰে মেলি থোৱা শীতল পৰ্দাখন কঁপি উঠিল ।স্বয়ংক্ৰিয়ভাবে মায়াই কম্বলখন গাৰ ফালে টানি ল’লে ।তাই ভালকৈ জুমি চালে –অ’, ব’গেইনভেলিয়াজোপা চঞ্চল হৈ উঠিছে ।আকাশখনো এই সৰি পৰোঁ এই সৰি পৰোঁকৈ ভৰ দি আছে পৃথিৱীৰ গাত ।এৰা, ঠিক এনেকুৱা এটা বতৰকে লৈ মাখনৰঙী অ’ভাৰকোটটোৰ জেপত দুহাত ভৰাই ঠিক খিৰিকীকেইখনৰ ফালে চাই চাই তেওঁ অহাৰ কথা আছিল ।তেওঁৰ স্পৰ্শলৈ ৰৈ ভাগৰি পৰিব খোজা গেটখন খুলি কেঁচা-পকা চুলিৰ তলৰ ভাগৰুৱা চকুহাল জিলিকাই তেওঁ হঁহাৰ কথা আছিল ।আৰু তেওঁৰ খোজে খোজে হামখুৰি খাই পৰা বৰষুণজাকৰ গধুৰ গধুৰ টোপালৰ শীতৰ সেই দুপৰীয়া দুয়োটি তিতাৰ কথা আছিল একেলগে |\nহঠাতে ধামকৈ গৰজি উঠিল আকাশখন ।মায়াই আকাশলৈ মূৰ তুলি চাওঁতেই এটা শকত টোপাল আহি তাইৰ মূৰৰ ওপৰৰ হেলনীয়া কাঁচখনত আঘাত কৰিলে ।টপ টপ টপ টপ – এটা দুটাকি ক্ৰমাত্ ওপৰৰ পৰা তললৈ গোটেই কাঁচখন তিয়াই উচ্ছল টোপালবোৰ সেউজীয়া চোতালখনৰ অভিমুখে চঞ্চল ব’গেনভেলিয়াজোপা আৰু শুকান গেটখন চুবলৈ আগবাঢ়ি গ’ল ।তাইৰ চকুৰ পচাৰতে ! এটা সুনিশ্চিত ধাৰণা নেওচি আহি জোকাৰি পেলোৱা অনাহূত ঘটনা এটিত চক খাই উঠাৰ দৰে মায়া হতভম্ব হৈ পৰিল ।নহয়, এনে হোৱাৰ কথা নাছিল ।বৰষুণ গেটখনেৰে অহাৰ কথা আছিল ।গেটেৰে প্ৰথমে ব’গেইনভেলিয়াজোপা ধুৱাই, ঘাঁহখিনি সেউজ কৰি তাইৰ খিৰিকীখন চোৱাৰ কথা আছিল ।এনেকৈ নহয় ! কোন দিশৰ পৰা আহিল এই বৰষুণ ?\nকম্বলখন আঁতৰাই ৰাখি মায়া মজিয়াত থিয় হ’ল ।এটা প্ৰত্যাশিত ঘটনাৰ এই অচিনাকি, আকস্মিক আঘাতত তাই দিশহাৰা যেন হৈ পৰিল ।কি হ’ল এয়া ? কেনেকৈ হ’ল ! দীৰ্ঘদিনীয়া তপস্যাৰ ফল পাওঁ পাওঁ হওঁতেই কোনো দৈবপ্ৰেৰিত অপ্সৰাৰ ছলনাত লক্ষ্যচ্যুত হোৱা সেই দুৰ্ভগীয়া ঋষিৰ দৰেই হ’ল নেকি তাইৰ পৰিণতি ? খিৰিকীত টুকুৰিয়াই থকা প্ৰাণচঞ্চল টোপালবোৰলৈ তাই একেথৰে চাই থাকিল ক্ষোভ, খং, মায়াত নে মমতাত তাই নিজেই নুবুজিলে ।তেওঁ নাহিল ।কিন্তু তেওঁ নহাকৈ, তেওঁ নজনাকৈয়ে জীয়া বৰষুণ এজাক আহিল ।মায়াই ঠিক কৰিব নোৱাৰিলে – খিৰিকীখন জপায়ে থ’ব নে নাচি থকা পৰ্দাখন তিতিবলৈ খুলি দিব |


ক্লান্তি বা অৱসাদ কেনেকৈ দূৰ কৰিব? — Vikaspedia\nপৰাতন ক্লান্তি হৈছে এবিধ শাৰীৰিক বা মানসিক বধিত অস্বস্তিকৰ অৱস্থা অথবা কৰ্মক্ষমতাৰ অভাৱ। সাধাৰণতে বহুদিন ধৰি অতিশয় পৰিশ্ৰম কৰাৰ ফলত অথবা শৰীৰক সঠিক মাত্ৰাত পুষ্টি যোগান ধৰিব নোৱাৰিলে এই ৰোগ হোৱা দেখা যায়। পিছে যি কাৰণতেই নহওক কিয় নিৰন্তৰ বা দীৰ্ঘদিনীয়া ক্লান্তিজনক ৰোগবিধক আপুনি অতি সহজেই আঁতৰাব পাৰে। তাৰ বাবে তলত উল্লেখ কৰা অতি সহজ-সৰল উপায়সমূহ আপুনি অৱলম্বন কৰিব লাগিব।\nমন-মস্তিস্ক আৰু শৰীৰক সতেজ কৰি ৰাখক\nপূৱে ধলফাটি দিয়াৰ লগে লগে শোৱা পাটি ত্যাগ কৰক আৰু খোজ কাঢ়িবলৈ ওলাই যাওক। নিতৌ ৩০ ৰ পৰা ৪৫ মিনিট ধৰি খোজ কাঢ়ক। এই খোজ কঢ়া কাৰ্য্যই শৰীৰৰ ক্ষয়ীমান শক্তিক উভতাই দিয়ে আৰু শৰীৰৰূপী ইঞ্জিনটোক জাগ্ৰত কৰে। এইকণ শাৰীৰিক ব্যায়ামেই হৈছে মানসিক আৰু শাৰীৰিক শক্তি প্ৰদানৰ প্ৰধান উৎস। দিনটোত যদি শৰীৰ নামৰ মন্ত্ৰটো আকৌ লেহেম হ’বলৈ ধৰে তেন্তে সন্ধিয়াৰ ফালে আকৌ ১০-১৫ মিনিট সময় ধৰি খোজ কাঢ়ক।\nদিনটোৰ কাম সোনকালে আৰম্ভ কৰক\nপুৱা শোৱা পাটি সোনকালে এৰাৰ অভ্যাস কৰক যাতে পুৱা ভাগৰ কাম কাজখিনি কৰিবলৈ পৰ্য্যাপ্ত সময় পায়। দিনৰ দিনটোত আপুনি যি কামেই নকৰক কিয় সময়ৰ নাটনিত পৰি প্ৰচুৰ চাপত কৰিবলৈ নল’ব। প্ৰত্যেক কামৰ বাবে আছুতীয়াকৈ সময় ৰাখিব। যেনে ধৰক ঘৰৰ পৰা অফিচলৈ যাওঁতে সময় লাগে ১০ মিনিট। আপুনি ১৫ মিনিট সময় হাতত ৰাখি যাত্ৰা কৰক। ৫ মিনিট ট্ৰেফিক জামৰ বাবে। এনেকৈ কাম কৰিবলৈ লোৱাৰ পাছতো যদি সময়ৰ নাটনিত পৰে তেন্তে আকৌ এবাৰ দিনটোত কৰিবলগীয়া কৰ্ম-আঁচনিখনত চকু ফুৰাওক। পৰ্য্যাপ্ত পৰিমাণে শুধৰাওক। অত্যাধিক হুৰ মুৰণিয়ে যথেষ্ট শক্তি আৰু কাৰ্য্যদক্ষতা নষ্ট কৰে। গতিকে কোনো কামতে হুৰ মূৰ নলগাব।\nপ্ৰত্যেকটো দিনৰ বাবে সুস্পষ্ট লক্ষ্য নিৰ্ধাৰণ কৰক\nদিনটোত আপোনাৰ কৰিবলগীয়া কামসমূহ কি কি, তাৰ ভিতৰত মুখ্য কাম কোনকেইটা, সেইকেইটা কাম আপুনি কেনেকৈ সমাধা কৰিব ইত্যাদি আপুনি খৰচী মাৰি পুৱাই ঠিৰাং কৰি লওক। এইখিনি কাম কৰিবৰ নিমিত্তে নিতৌ পাঁচ মিনিট সময় পুৱা সোনকালে শোৱা পাটি এৰাৰ অভ্যাস কৰিব। ইয়াৰ বাবে পাঁচ মিনিট অতিৰিক্তকৈ খৰচ হ’ব যদিও দিনটোৰ কামখিনি কৰি আঁতৰাবলৈ যথেষ্ট আৰামদায়ক হ’ব। কাৰণ পুৱাই নিৰ্ধাৰণ কৰি লোৱা লক্ষ্যৰ বাবে কোনো ধৰণৰ খোকোজা নলগাকৈ আৰু মনলৈ সংকোচ ভাব ননাকৈ কামখিনি সমাধা কৰিব পাৰিব। দিনটোত যিখিনি কাম কৰিম বুলি লক্ষ্য স্থিৰ কৰি লৈছিল। সেইখিনি যদি সম্পূৰ্ণ নহয় বা ভবা মতে কামবোৰ সমাধান নহয় তেন্তে দুপৰীয়া বা আবেলি মানে পুনৰ নিৰীক্ষণ কৰি চাওক আৰু পুনৰ লক্ষ্য নিৰ্ধাৰণ কৰক। তথাপি যদি কাম সমাধা নহয় তেন্তে আপুনি নিজেই বুজিব তাৰ কাৰণ কি। আপুনি কৰা বা কৰিবলগীয়া কামৰ বাবে অন্যই নিৰ্দেশ দিব পৰাৰ সুযোগেই নিদিব। আপুনি সকলোকে সমানে সন্তুষ্ট কৰিব নোৱাৰিব পাৰে। সেইবাবে মূল কথাটো মনত ৰাখিব, কৰ্মদাতা মালিক হৈছে আপোনাৰ কামৰ গৰাকী যিয়ে আপোনাৰ সময়ৰ মূল্য দিয়ে।\nসাধুতাই হৈছে উত্তম উপায়\nআপুনি যদি কৰ্মঠ আৰু কৰ্মী হয় তেন্তে আপোনাৰ ওচৰলৈ কাম আহিবই। সকলো কামেই আপুনি গ্ৰহণ নকৰিব। কিমানখিনি কাম কৰিলে আপোনাৰ কঁকাল নাভাঙে, কোনকেইটা কাম আপুনি সহজে কৰিব পাৰে আৰু কেনে কামত দক্ষ সেয়া আপুনিহে ভালদৰে জানে। আৰু সেই মৰ্মেহেৰ কামবোৰ হাতত ল’ব। আপুনি যদি বিনম্ৰ আৰু কৰ্তব্যপৰায়ণ হয় তেন্তে সৰহ সংখ্যকলোকেই আপোনাক সহজেই বুজি পাব আৰু আপোনাক সেই গুণানুযায়ী আদৰ সন্মানো কৰিব। কেতিয়া কাক না, নহ’ব ক’ব লাগে সেয়া আপুনি ভালদৰে বুজিব লাগিব। একে সময়তে আপুনি যদি বহুত কাম হাতত লয় তেন্তে সেয়াই আপোনাৰ মূৰৰ বিষৰ কাৰণ হৈ পৰিব। কামৰ হেঁচাই আপোনাক ভাৰাক্ৰান্ত কৰি ৰাখিব।\nস্পষ্টকৈ অগ্ৰাধিকাৰ ব্যক্ত কৰক\nএক বিশেষ সময়ত এটা বিশেষ কামহে হাতত ল’ব। মোৰ বহুত কৰিবলগীয়া কাম আছে। ক’ৰ পৰা কেনেকৈ আৰম্ভ কৰোঁ? কামবোৰ কেনেকৈ সমাধা কৰোঁ? বহু সময়ত এনেবোৰ অনাহুত দুচিন্তাৰ বাবেও আমি ক্লান্তিবোধ কৰিবলগীয়া হয়। কাৰণ আমি একে সময়ত অলেখ কাম হাতত লওঁ আৰু ভালকৈ এটাও সমাধান কৰিব নোৱাৰোঁ। ইয়াৰ পৰা হাত সৰাৰ উপায় কিন্তু অতি সৰল। আপুনি কৰিবলগীয়া কামবোৰৰ এখন তালিকা কৰক। তাৰ পৰা প্ৰাধান্য দিবলগীয়া কামবিধ বাছি উলিয়াওক আৰু সেই কামটো সম্পন্ন কৰিবলৈ উঠি-পৰি লাগক। তাৰ পাছত পুনৰ প্ৰাধান্য চাই কাম সম্পন্ন কৰক। তেনেকৈ কাম কৰিবলৈ ল’লে মস্তিস্কৰ একাগ্ৰতা অটুত থাকিব আৰু ভালকৈ কামটো পৰিপূৰ্ণ কৰিবলৈ মনতো সন্তোষ লাগিব।\nগভীৰ নিশ্বাস লওক\nআমাৰ ঋষি মুনিসকলে হাজাৰ হাজাৰ বছৰ ধৰি এই কৌশল প্ৰয়োগ কৰি আহিছে। ভাগৰ আৰু ক্লান্তি দূৰ কৰিবলৈ গভীৰ নিশ্বাস অতিকৈ লাভদায়ক। এনে গভীৰ নিশ্বাস লোৱাৰ প্ৰণালীও অতি সৰল। প্ৰথমতে মুখ আৰু নাকেৰে হাঁওফাঁওলৈ সুমুৱাই লোৱা বায়ুখিনি উলিয়াই দিয়ক। এতিয়া আপুনি মনতে ১ ৰ পৰা ১২ লৈ গণনা কৰি যাওক। গণনা আৰম্ভ কৰাৰ লগে লগে কেৱল নাকেৰে অতি ধীৰে ধীৰে বায়ু সুমুৱাই লওক। গণনা কৰি ১২ পোৱাৰ লগে লগে শ্বাস ল’বলৈ এৰক। তাৰ পৰিৱৰ্তে পুনৰ ১ ৰ পৰা ৬ লৈ গণনা কৰক আৰু এইখিনি সময়ত শ্বাস নল’বও, এৰিও নিদিব। তাৰ পাছত পুনৰ ১ ৰ পৰা ৬ লৈ গণনা কৰি যাওক আৰু লগে লগে শ্বাসৰ বায়ু বাহিৰলৈ উলিয়াই দিয়ক। এই প্ৰক্ৰিয়াটো এটা বৈঠকতে তিনিবাৰকৈ আৰু দিনটোৰ ভিতৰত যদি চাৰিবাৰলৈ কৰিব পাৰে তেন্তে ইয়াৰ পৰা আপুনি যথেষ্ট উপকাৰ পাব বুলি নিশ্চিত থাকক। এই সৰল আৰু তেনেই সাধাৰণ অনুশীলনটোৱে আপোনাক প্ৰাণৱন্ত সজীৱ আৰু সৰল কৰি ৰাখিব।\nবয়স অনুপাতে শৰীৰৰ ওজন কিমান হোৱা উচিত সেয়া নিৰ্ণয় কৰি লওক। ওজনৰ ঊৰ্ধসীমা কেতিয়াও অতিক্ৰম কৰিব নিদিব। কাৰণ অতিৰিক্ত প্ৰতি কিলোগ্ৰাম ওজনৰ নিমিত্তে আপুনি অতিৰিক্তকৈ ক্লান্তিৰ ভৰ সহিবলগীয়া হ’ব। গতিকে শৰীৰৰ ওজন নাবাঢ়োতেই তাক নিয়ন্ত্ৰণত ৰাখক।\nসঠিক সময়ত খাওক\nখোৱা লোৱাত অনিয়মীয়া নকৰিব। সদায় সঠিক সময়ত খাব। ভোক লগা মাত্ৰকে খাব-সিফালে সময়ৰ যিমানেই নাটনি নহওক কিয়। আপুনি যদি দীৰ্ঘসময় ধৰি নোখোৱাকৈ বা উপবাসে থাকে তেন্তে তেজত থকা চেনিৰ পৰিমাণ হ্ৰাস পাব। ফলত আপোনাৰ শাৰিৰীক শক্তিও সেই অনুপাতে কমি যাব।\nখাদ্য বস্তু ভালকৈ চাওক\nকৰিবলগীয়া কামৰ হেঁচা যদি বাঢ়ে তেন্তে আপুনি লঘু আহাৰ খাব। মনত ৰাখিব লঘু আহাৰ হ’লেও সেয়া পুষ্টিমান বিশিষ্ট আৰু সুষম খাদ্য হোৱা উচিত। আহাৰৰ লগতে প্ৰচুৰ পৰিমাণে সতেজ ফল-মূল, চালাড, কেঁচা পাচলি আদি খোৱাৰ অভ্যাস কৰিব। পিজা, আলুৰ টিক্কি, চামুছা চাওমিন আদি জাংক আৰু ফাষ্ট ফুড বেছিকৈ খালে পাকস্থলীলৈ তেজ বেছি মাত্ৰাত পৰিবাহিত হ’ব ধৰে। ফলত মস্তিস্কলৈ পৰিবাহী তেজৰ পৰিমাণ কমি যায়। যাৰ পৰিণামত ক্লান্তি অনুভৱ হয়। সেইবাবে কামৰ সময়ত এনে খাদ্যবোৰো পৰিহাৰ কৰিব লাগে।\nটোপনিয়ে টনিকৰ কাম কৰে\nনিতৌ নিশা ৬ ৰ পৰা ৮ ঘন্টালৈকে টোপনি মাৰিব। বহু নিশালৈকে সাৰে থকা আৰু উপযুক্ত টোপনিৰ অভাৱ অথবা পৰ্য্যাপ্ত পৰিমাণে টোপনি নমৰা কাৰ্য্যই স্বাস্থ্যৰ অৱনতি ঘটাব পাৰে। সেই বুলি প্ৰয়োজনতকৈ অধিক সময় ধৰি টোপনি মৰাও বেয়া। প্ৰয়োজনকৈ বেছি সময় টোপনি মাৰিলে দিনটোৰ বেছিভাগ সময়ে মূৰটো গধুৰ গধুৰ যেন লাগিব, গোটেই দিনটো তন্দ্ৰাত ডুবি থাকিব লাগিব। দুপৰীয়াৰ আহাৰ খোৱাৰ পাছত পোন্ধৰ মিনিটমান বিছনাত বাগৰ দিব পাৰে বা জিৰণি লোৱা ধৰণেৰে টোপনি মাৰিব পাৰে। এই তাৎক্ষণিক জিৰণিয়ে মন আৰু শৰীৰ সতেজ ৰখাত অত্যাশ্চৰ্য ফল প্ৰদৰ্শন কৰিব।\nসদায় ধনাত্মক দিশটোহে চিন্তা কৰিব\nসাকাৰত্মক বা ধনাত্মক চিন্তা চৰ্চা সম্পৰ্কে সম্প্ৰতি বজাৰত অলেখ মূল্যৱান গ্ৰন্থ পোৱা যায়। তেনে কেতবোৰ কিতাপ আপুনি পঢ়িবলৈ লওক। সেই অধ্যয়নৰ পৰাই শক্তিৰ বিশাল সাগৰখনৰ সম্ভেদ আপুনি নিশ্চয় পাব। আপোনাৰ মানসিক শক্তিৰ ভাণ্ডাৰ কিমান বিশাল সেয়া বুজিব পাৰিব আৰু অসম্ভৱকো সম্ভৱ কৰি তুলিবলৈ সাহস পাব। তাৰ পাছত দেখিব আপুনি ভবাৰ দৰে কামবোৰ আপোন আপুনি নিজগতিত হ’ব ধৰিছে।\nসংগীতেৰে মনক ঝংকৃত কৰক\nআপোনাৰ মনে বিচৰা ভাল সংগীত মাজে সময়ে শুনিবলৈ নাপাহৰিব। কাৰণ সংগীতেও মানসিক আৰু শাৰিৰীক দুখ ভাগৰ তথা ক্লান্তি পাতলাব পাৰে। সেইবাবে সময় সুবিধা পালেই সংগীত উপভোগ কৰক আৰু মনটোক পাতল তথা প্ৰাণ প্ৰাচুৰ্য্যৰে উজ্জীৱিত কৰি তোলক।\nপ্ৰচুৰ পৰিমাণে পানী খাওক\nপানী হৈছে শক্তিদায়ক। সেইবাবে নিতৌ-প্ৰচুৰ পৰিমাণে পানী খাব। সময় সুবিধা পালে পানীৰে খেলিবও। পানী পূৰ্ণ বাথ-টাবত বহি ক্লান্তি দূৰ কৰিবলৈ প্ৰয়াস কৰক। সাঁতুৰিব যদি জানে তেন্তে মাজে মাজে নৈ বা পুখুৰীত সাঁতুৰক। সন্তৰণ এবিধ উৎকৃষ্ট মানৰ অনুশীলন।\nপাৰে মানে হাঁহক\nহাঁহি হৈছে মহৌষধ। সুবিধা পালেই হাঁহক আৰু আনকো হঁহুৱাওক। ভালকৈ হাঁহিব পৰাজনৰ শৰীৰ আৰু মন সকলো দিশৰ পৰা মুক্ত হৈ থাকে।\nপৰিৱৰ্তিত সময়ৰ সৈতে খোজ মিলাওক\nজীৱনটো যেতিয়া এক নিৰ্দিষ্ট নীৰস গতিত চলিব ধৰে য’ত কোনো নতুনত্ব বা উত্তেজনাই নাই তেতিয়াই ক্লান্তিয়ে আগুৰি ধৰে। সেয়ে জীৱনটোত সদায় নতুনত্বৰ সন্ধান চলাওক। পৰিৱৰ্তিত পৰিৱেশৰ সৈতে তাল মিলাই খোজ দিবলৈ শিকক। দেখিব সকলোফালে পোহৰেৰে মুখৰিত হৈ পৰিছে।\nআনন্দ আৰু সন্তুষ্টিদায়ক কাম কৰক\nযি কৰিলে মনে আনন্দ আৰু সন্তুষ্টি পায় তাকে কৰক। বন্ধুৰ ঘৰলৈ যাওক, কিতাপ পঢ়ক, পিকনিক খাব বা থিয়েটাৰ চাব যাওক, মুঠতে মনটোক ভাল লগাবলৈকো কিছু সময় খৰচ কৰক।\nছুটী বা বন্ধৰ আনন্দ লওক\nগোটেই বছৰ বা মাহটো কামেই কৰিবনে? ওঁহো, সময় সুবিধা অনুযায়ী ছুটি বা বন্ধৰ দিনবোৰত দূৰ ভ্ৰমণ কৰিবলৈয়ো অভ্যাস কৰক। ভ্ৰমণৰ পৰাও শাৰীৰিক আৰু মানসিক দিশত যথেষ্ট উপকাৰ পোৱা যায়।\nচিকিৎসকৰ পৰামৰ্শ ল’ব\nআপুনি যদি নিয়মীয়াকৈ কোনো ধৰণৰ ঔষধ সেৱন কৰি আছে তেন্তে সেই ঔষধ নিৰন্তৰ ক্লান্তিবোধৰ বাবে দায়ী হয় নে নহয় সেয়া বুজি লওক। এন্টিহিষ্টামিনছ, এন্টিছাইকোটিকছ ছেভাটিভছ, ট্ৰাংকুইলাইজাৰ এনালজেকিছ আদিৰ দৰে ঔষধবোৰ বিভিন্ন ধৰণৰ লক্ষণ উৎপন্ন কৰিব পাৰে। সেয়ে দীৰ্ঘদিন ধৰি এনে ঔষধবোৰ সেৱন কৰিবলগীয়া হ’লে চিকিৎসকৰ পৰামৰ্শ বাঞ্চনীয়।


স্থান, কাল পাত্ৰ ভেদে আমি সকলোৱে সাজ পোছাক পৰিধান কৰাটো উচিত - চিন্ময় ডেকা\nজীৱন মাথোঁ দুদিনীয়া, এই দুদিনীয়া জীৱন পৰিক্ৰমাত মানৱ জাতি সুন্দৰৰ পূজাৰী। সকলোৱে নিজস্বতাৰে নিজক আটকধুনীয়া কৰি ৰাখিব বিচাৰে, এই ক্ষেত্ৰত সাজ-পোছাকৰ অৱদান অতুলনীয়। য'ত সুন্দৰৰ সাধনাত ব্ৰতী হৈ মানুহে নিজকে বিভিন্ন ৰূপত সজাবলৈ প্ৰয়াস কৰে। প্ৰকৃততে সুন্দৰ সাজ-পোছাকে মানুহৰ মনলৈ এক নতুনত্বৰ সঞ্চাৰৰ দিশে ধাৱমান কৰে। পুৰুষ,মহিলা, ডেকা,গাভৰু উভয়ৰে মনত অনাকাংক্ষিত আনন্দৰ জোৱাৰ আনি দিব পাৰে, ইয়াক কাহানিও নুই কৰিব নোৱাৰি।\nসাম্প্রতিক সময়ত আধুনিকতাৰ পৰশ পোৱাৰ লগে-লগেই মানুহৰ ৰুচিবোধৰো পৰিৱৰ্তন হৈছে।এই পৰিৱৰ্তনে সাজ-পোছাকৰ ওপৰত যথেষ্ট প্ৰভাৱ পেলাইছে। এই ক্ষেত্ৰত পুৰুষ সকলতকৈ নাৰী সকল বেছি প্ৰভাৱান্বিত হোৱা যেন, মোৰ অনুভৱ হয়। বিশেষকৈ পশ্চিমীয়া সংস্কৃতিৰ প্ৰতি অগাধ আনুগত্য প্ৰকাশ কৰা পৰিলক্ষিত হয়। মহিলা,তিৰোতা,ছোৱালীৰ সাজ-পোছাকৰ পুৰুষ সকলৰ ক্ষেত্ৰত ৰিজাই চালে বৰ্তমান সময়ত একোৱেই পাৰ্থক্য নাই? পুৰুষ সকলে পৰিধান কৰা সাজ-পোছাক সমূহ মহিলাই পিন্ধা আৰম্ভ কৰিছে।কাৰণ, অত্যাধুনিক আধুনিকতাই বলীয়া কৰি পেলাইছে য'ত মহিলা সকলে অসমীয়া চাদৰ-মেখেলাৰ পৰিৱৰ্তে জিনচ্,টি-ছাৰ্ট,হাফপেন্ট,\nপায়জামা ইত্যাদি ধৰণৰ পোছাক পিন্ধিবলৈ লোৱা দেখা পোৱা যায়। ফলশ্রুতিত অসমীয়া সংস্কৃতি ক্ৰমে লোপ পাবলৈ লৈছে। অতীজৰে পৰা প্ৰচলিত অসমীয়া সাজ পোছাক ৰিহা,মেখেলা, ধুতি, চাদৰ, পাগুৰী, চোলা, চেলেং, খনীয়া, গামোছা আদিয়েই হ'ল অসমৰ পৰম্পৰাগত সাজ-পাৰ। কিন্তু সময়ৰ সন্ধিক্ষণত আধুনিকতাৰ জন-জীৱনত ইয়াৰ ঐতিহ্য এদিন নহয় এদিন নৱপ্ৰজন্মৰ পৰা বিলুপ্তিৰ দিশলৈ অগ্রসৰ হ'ব, কোনো অৱকাশ নাই?\nবৰ্তমান সময়ত মহিলা সকলৰ প্ৰিয় পোছাক হ’ল চুৰিদাৰ। নিজস্ব ব্যক্তিগত সুবিধাৰ বাবে ব্যস্ত চহৰ-নগৰত চুৰিদাৰৰ ব্যৱহাৰৰ প্ৰয়োজনীয়তাক নুই কৰিব নোৱাৰি। ই যথেষ্ট ইতিবাচক অৱদান আগবঢ়ায়। এক দৃষ্টিকোণৰ পৰা বিচাৰ কৰিলে, আগৰ দিনত বেছি ভাগ মহিলাৰ ঘৰ-সংসাৰক লৈ একোটা সীমাৰ ভিতৰতে আৱদ্ধ হৈ আছিল। তেওঁলোকে প্ৰয়োজন সাপেক্ষেহে কেতিয়াবা বাহিৰলৈ ওলাইছিল। কিন্তু বৰ্তমান সময়ত মহিলাৰ জন-জীৱন প্ৰণালীত বহুত ন-পৰিৱৰ্তন আহিছে। এই পৰিৱৰ্তন মানিব লগীয়াই। কিয়নো, উন্নতি পথত আগুৱাবলৈ হ’লে সময়ৰ পৰিৱৰ্তনৰ লগে-লগে জীৱন প্ৰণালীতো পৰিৱৰ্তন অহাটো অনবদ্য। অৱশ্যে নিজস্বতাক বাদ দি ইয়াক মানি লোৱাটোৱে শ্ৰেয় বুলি ক’ব নোৱাৰি। তথাপি নিজস্ব বিচাৰ-বিবেকেৰে সাজপাৰ পৰিধান কৰাটো অতিকৈ প্ৰয়োজনীয়।\nযুগৰ পৰিৱৰ্তনৰ লগে লগে মনুহৰ ৰুচিবোধ সলনি হোৱাটো স্বাভাৱিক। কিন্তু নিজস্বতাক বাদ দি আধুনিকতাৰ পৰশত জাহ গৈ নিজক বিদেশী বণিকৰ হাতত অৰ্পণ কৰিটো কোনোপধ্যেই গ্রহণযোগ্য নহয়? জীৱনত সদায় সংস্কাৰী প্ৰমূল্যবোধৰ প্ৰতি আকৃষ্ট হ'ব লাগে। সংস্কাৰবোৰ নিজে নিজে নাহে; একমাত্ৰ পিতৃ-মাতৃ, লগতে ঘৰুৱা পৰিয়ালবৰ্গৰ পৰা সন্তানলৈ আহে। ক্ৰমশঃ ই এক নুবুজাৰ সাঁথৰ হৈ পৰিছে। উল্লেখ্য ভাৱে আচলতে আমি সকলোৱে স্থান, কাল, পাত্ৰ ভেদে, বিচাৰ-বিবেকেৰে সাজপাৰ পৰিধান কৰিব লাগে। সুস্থ সমাজ জীৱনত আমি সকলোৱে জ্ঞাত। তেনেস্থলত আধুনিকতাৰ দৃষ্টিভংগীৰে আধ্যাত্মিক প্ৰমূল্যবোধৰ হেয় পতিপন্ন কৰি অতীজৰে পৰা প্ৰচলিত ৰীতি-নীতিৰ বিৰুদ্ধে যোৱাটো, কোনোপধ্যেই যুক্তিসংগত নহয়। যেতিয়া মানুহৰ চিন্তা ধাৰণাবোৰ নগ্ন হয়, তেতিয়া সমাজত কাপোৰ পৰিধান কৰাটো প্ৰয়োজনীয়তাই বা ক'ত? আপোনাৰ দৰে মোৰ মনটো প্ৰশ্ন হয়?\nকি অদ্ভুত, আধুনিকতাই বলীয়া কৰি পেলাইছে, সকলোকে।\nয'ত লাজ,ভয়,শংকা ক্ৰমে বিলুপ্তিৰ দিশত। সমাজত যিমানেই আধুনিকতাৰ পৰশ-নপৰক কিয়,আপোনাৰ ব্যৱহাৰে আপোনাৰ পৰিচয়,সৰ্বজনবিদিত। তদুপৰি অসমীয়া জাতীয় সংস্কৃতি ৰক্ষা কৰি স্থান কাল,পাত্ৰ,ভেদে সাজ-পোছাক পৰিধান কৰাটো প্ৰতি গৰাকী নৱপ্ৰজন্মৰ পুৰুষ,মহিলাৰ প্ৰধানতঃ দায়িত্ব আৰু কৰ্তব্য।\nTags: চিন্ময় ডেকা প্ৰবন্ধ


Viral: এক, দুই নহয়! স্বামী বুলি ভাবি পৰপুৰুষৰ সৈতে কটালে ১২ বছৰ! ধৰা পৰিল প্ৰতাৰণা, জঘন্য চক্ৰান্ত viral-woman-was-unaware-of-her-own-divorce-for-12-years-stunning-news-goes-viral-in-internet-hb– News18 assam\nHome » photogallery » lifestyle »Viral: এক, দুই নহয়! স্বামী বুলি ভাবি পৰপুৰুষৰ সৈতে কটালে ১২ বছৰ! ধৰা পৰিল প্ৰতাৰণা, জঘন্য চক্ৰান্ত\nViral: এক, দুই নহয়! স্বামী বুলি ভাবি পৰপুৰুষৰ সৈতে কটালে ১২ বছৰ! ধৰা পৰিল প্ৰতাৰণা, জঘন্য চক্ৰান্ত\nদুয়ো ২০০৯ চনলৈকে একেলগে বাস কৰিছিল আৰু তাৰ পিছত ইজনে সিজনৰ পৰা পৃথকে বাস কৰিবলৈ আৰম্ভ কৰিছিল।\n| February 23, 2022, 13:20 IST\nস্বামী-স্ত্ৰীৰ সম্পৰ্ক ইমানেই ঘনিষ্ঠ যে তেওঁলোকে পৃথক হোৱাৰ সিদ্ধান্ত ল'লেও, ইয়াক সহজে কৰিব নোৱাৰি। কিন্তু আনকি এই ক্ষেত্ৰতো, কেতিয়াবা এনে কিছুমান ঘটনা ভাইৰেল হয় যিবোৰৰ বিষয়ে শুনিলে সকলো আচৰিত হৈ পৰে। কল্পনা কৰক, যদি এগৰাকী মহিলাই এজন পুৰুষক তেওঁৰ স্বামী বুলি গণ্য কৰে আৰু তেওঁৰ সৈতে সম্পৰ্ক বজাই ৰাখে আৰু হঠাতে এদিন গম পায় যে তেওঁ তেওঁৰ স্বামী নহয়, তেন্তে কেনেধৰণৰ পৰিস্থিতি হব পাৰে! ইংলেণ্ডত বাসকৰা এগৰাকী মহিলাৰ ক্ষেত্ৰত এনেকুৱাই হল।\nমহিলাগৰাকী তেওঁৰ স্বামীৰ সৈতে পৃথকে বাস কৰিছিল আৰু তেওঁৰ স্বামীৰ সৈতে কিছু সমস্যা আছিল। অৱশ্যে, সামাজিক জীৱনত, তেওঁলোকে স্বামী আৰু পত্নীৰ মাজত এক স্বাভাৱিক সম্পৰ্ক বজাই ৰাখিছিল। হঠাতে এদিন মহিলাগৰাকীয়ে জানিব পাৰে যে, যিজন ব্যক্তিৰ সৈতে তেওঁ পত্নী হিচাপে ঘূৰি ফুৰিছে তেওঁ প্ৰকৃততে তেওঁৰ স্বামী নহয়। আছে লোকজনৰ অন্য এটা পৰিয়াল। ঘটনাটো অত্যন্ত মৰ্মান্তিক।\nতেওঁলোকে ১৯৭৮ চনত বাৰ্কশায়াৰৰ শ্লো ৰেজিষ্ট্ৰী কাৰ্যালয়ত বিবাহপাশত আৱদ্ধ হৈছিল। দুয়ো ২০০৯ চনলৈকে একেলগে বাস কৰিছিল আৰু তাৰ পিছত ইজনে সিজনৰ পৰা পৃথকে বাস কৰিবলৈ আৰম্ভ কৰিছিল।\nঅৱশ্যে, তেওঁলোকে কেৱল স্বামী আৰু পত্নী হিচাপে বিভিন্ন সামাজিক অনুষ্ঠানত উপস্থিত আছিল। আমোদজনক ভাৱে, এয়া জনা যায় যে, লোকজনে পুনৰ বিবাহ কৰিছে আৰু তেওঁৰ এটা পুত্ৰও আছে। কিন্তু তেওঁৰ পত্নী এই বিষয়ে অৱগত নাছিল। আচৰিত কথাটো হ'ল যে, মহিলাগৰাকীয়ে নিজেই বিবাহ বিচ্ছেদ হোৱাৰ বিষয়েও অৱগত নাছিল।\nযেতিয়া বিষয়টো তেওঁৰ পত্নীৰ সন্মুখত আহিছিল, তেওঁ পাৰিবাৰিক আদালতলৈ গৈছিল। ইয়াত জনা যায় যে এটা বা দুটা নহয়, কিন্তু স্বামীৰ ১২ বছৰ আগতে বিবাহ বিচ্ছেদ হৈছিল। কিন্তু তেওঁ বিবাহ বিচ্ছেদৰ কোনো তাৰিখ নাজানে বা তেওঁ বিবাহ বিচ্ছেদৰ কাগজত স্বাক্ষৰ কৰা নাই। এনে পৰিস্থিতিত, মহিলাগৰাকীয়ে বিবাহ বিচ্ছেদৰ বিষয়ে শুনি আচৰিত হৈছিল।\nপিছত এইটো প্ৰকাশ পাইছিল যে ২০১০ চনত, কেৱল লোকজনে তেওঁৰ পত্নীৰ ভুৱা স্বাক্ষৰ কৰি বিবাহ বিচ্ছেদৰ বাবে আগবাঢ়িছিল। তাৰ পিছত তেওঁ ২০১১ চনত আন এগৰাকী মহিলাক বিয়া কৰাইছিল আৰু তেওঁলোকৰ এটা সন্তানো হৈছিল।


দামোদৰ দেৱ - অসমীয়া ৱিকিপিডিয়া\n(দামোদৰদেৱৰ পৰা পুনঃনিৰ্দেশিত)\nএক শৰণ নামধৰ্ম\nদামোদৰ দেৱ (১৪৮৮-১৫৯৮) ষোল্লশ শতিকাৰ এক শৰণ নামধৰ্মৰ এজন বিখ্যাত ধৰ্ম প্ৰচাৰক। ১৪৮৮ খ্ৰীষ্টাব্দত নগাঁও জিলাৰ নালচাত তেওঁৰ জন্ম হৈছিল। দামোদৰ দেৱ শ্ৰীমন্ত শংকৰদেৱৰ সামসাময়িক আছিল আৰু ভট্টদেৱৰ দৰে সাহিত্যিকক প্ৰেৰণা যোগাইছিল।\nদামোদৰ দেৱৰ পিতৃ-মাতৃ ক্ৰমে শতানন্দ আৰু সুশীলা কামৰূপৰ হাজোৰ নিৱাসী আছিল। কালক্ৰমত তেওঁলোকৰ পৰিয়াল বৰ্তমান নগাঁৱৰ নালচা, বৰদোৱাত থিতাপি লয় আৰু তাতেই দামোদৰ দেৱৰ জন্ম হয়। বৰদোৱাত তেওঁৰ দেউতাকে শ্ৰীমন্ত শংকৰদেৱৰ লগত বন্ধুত্ব স্থাপন কৰে। নৱদ্বীপৰ কল্পচন্দ্ৰৰ ওচৰত দামোদৰ দেৱে তেওঁৰ দুই ভায়েকৰ লগত শিক্ষা গ্ৰহণ কৰিছিল। তেওঁলোকে ব্যাকৰণ, শব্দৰ অৱৰূপ আৰু ব্যৱহাৰ, চাৰি বেদ, ১৪ শাস্ত্ৰ, গীতা, ভাগৱত পূৰাণ আৰু আন আন ধৰ্ম গ্ৰন্থসমূহ অধ্যয়ন কৰিছিল। পিছলৈ তেওঁৰ পৰিয়ালে আকৌ হাজোৰ মণিকোটলৈ যায়। কিছুসময় পিছত তেওঁ দেউতাকৰ লগত বৰপেটালৈ যায় আৰু চন্দ্ৰভাটিপুৰত থাকিবলৈ লয়।\nশংকৰদেৱৰ লগত মিলন[সম্পাদনা কৰক]\nদামোদৰক লগ পোৱাৰ পিছত, শংকৰদেৱে তেওঁক তেওঁৰ সত্ৰত ভাগৱত আবৃত্তি কৰিবলৈ দিয়াত দামোদৰে এইবুলি উত্তৰ দিছিল, " আপোনাৰ মাটি যি মাটিত ভক্তিৰ বৃক্ষ বাঢ়িব পাৰে। " আৰু এনেকৈয়ে তেওঁলোকৰ মাজত বন্ধুত্ব স্থাপন হ'ল। শংকৰদেৱে তেওঁক ব্ৰাহ্মণ সকলক শৰণ দিবলৈ অনুৰোধ জনাইছিল। শংকৰদেৱে দামোদৰক মহাপুৰুষীয়া নীতি মানি চলিবলৈ পুৰুষাৰ্থ কৰিছিল।\n↑ (Neog 1980, পৃষ্ঠা 128)\n↑ Chaitanya, Bhattacharyya, Narendra Nath (1989). Medieval bhakti movements in India:Śrī Caitanya quincentenary commemoration volume. Munshiram Manoharlal. পৃষ্ঠা. 274.\n↑ Sarma, Anjali (1990). Among the Luminaries in Assam: A Study of Assamese Biography. Mittal Publications. পৃষ্ঠা. 62.\n"https://as.wikipedia.org/w/index.php?title=দামোদৰ_দেৱ&oldid=230278"ৰ পৰা অনা হৈছে


জাৰজ (ৰূপাঙ্কৰ চৌধুৰী) - সাহিত্য ডট অৰ্গ\n– অ মা?\n– কি হ’ল তোৰ?\n– অ মা? আকাশৰ বাপেকে তাক নতুন বাইক এখন দিছে!\n– তাতে কি হ’ল?\n– নহয় অ মা!! মই বাইক চলাই ভাল পাওঁ!\n– নহয় ও মা?? তই নুবুজ কিয়? অ মা? মোকো এখন দে না বাইক? আকাশৰখনতকে কম দামী দিলেও হ’ব! মই কম দামী বাইকেৰে তাক পিছ পেলাম অ মা! অ মা??\n– পইছা ক’ত?? কেনেকৈ দিওঁ?\n– অ মা? দেনা! আকাশৰ বাপেকক খুজ না পইচা? তাৰ বাপেক মোৰো বাপেক নহয় জানোঁ?\n– জাৰজ! তই আকাশৰ বাপেকৰ জাৰজ সন্তান! জাৰজ!\n– চিইইইট! মা, লাহে লাহে দুৱাৰৰো কাণ আছে!\nদীপক আৰু তাৰ মাক- কুসুম চৌধুৰী। অকলে থাকে। কুসুম চৌধুৰীয়ে কৃষি বিভাগত নিম্নবৰ্গৰ সহায়িকাৰ পদত চাকৰি কৰে। আকাশৰ দেউতাকে দিয়া চাকৰি। তেতিয়া তেখেত কৃষিমন্ত্ৰী আছিল। সৰু কথা আছিল নিজৰ বিভাগত কাৰোবাক চাকৰি এটা দিয়া তাকো নিজৰ গৃহ জিলাত। তাতকৈ সৰু কথা আছিল চাকৰি দিয়াৰ বিনিময়ত কাৰোবাৰ ভৰ যৌৱন উপভোগ কৰা। সৰু কথা আছিল চাগে তেখেতৰ বাবে কোনোবা যুৱতীৰ ওপৰত মাতৃত্বৰ বোজা সপি দিয়া।\nকিন্তু সেয়া সৰু কথা নাছিল কুসুম চৌধুৰীৰ দৰে নিম্ন মধ্যবিত্ত পৰিয়ালৰ যুৱতীৰ বাবে। অঞ্চলটোৰ ভিতৰত ৰূপৱতী আৰু গুণৱতী যুৱতী আছিল কুসুম। পঢ়া-শুনাটো নাম কৰা সৰুৰে পৰা। হাইস্কুলৰ ছাত্ৰী তেতিয়া। ছাত্ৰ আন্দোলনৰ ভৰপক সময় তেতিয়া। ৰাজ্যিক পৰ্যায়ৰ ছাত্ৰ নেতা জগদীশ বৰুৱাৰ দৰে ব্যক্তিৰ তেতিয়া সিহঁতৰ ঘৰলৈ সঘন আহ-যাহ। কুসুমৰ বৰদেউতাৰ ল’ৰা দিবাকৰ চৌধুৰীয়ে সিহঁতৰ অঞ্চলত আন্দোলনৰ নেতৃত্ব দিছে। তেনেকৈ আহ-যাহ চলিত থাকোতে, বৰুৱাহঁতৰ দৰে নেতাক চাহ-পানীৰ যোগান ধৰা, তামোলৰ বটাখন আগবঢ়াই দিয়া আদি কৰোতেই চাৰি চকুৰ মিলন হয় কুসুম আৰু জগদীশ বৰুৱাৰ। কুসুমৰ দৰে সাধাৰণ ছোৱালীৰ পিনে চাই বৰুৱাৰ দৰে মহান ছাত্ৰ নেতাই মিঠা হাঁহি উপহাৰ দিয়ে, কম ভাগ্যৰ কথা নে? তামোলৰ বটাখন আগবঢ়াই দিওঁতে কুসুমৰ কোমল হাতখন বৰুৱাৰ পূৰঠ হাতেৰে বহুসময় আবদাৰ কৰি থাকে! এয়া জানো কম ডাঙৰ কথা আছিল নে কুসুমৰ বাবে?\nদিন বাগৰিল। আন্দোলন শেষ হ’ল। জগদীশ বৰুৱা ছাত্ৰ নেতাৰ পৰা ৰাজ নেতা হ’ল। ছাত্ৰ সকলে মিলি জন্ম দিয়া ৰাজনৈতিক দলত খোৱা-কামোৰা লাগিল। বৰুৱাই জনতাক সেৱা কৰাৰ স্বাৰ্থত আন দলত যোগদান কৰিলে। মন্ত্ৰী পদ পালে। সময় বলুকাত খোজ ৰাখি কুসুমে কলেজীয়া ডিগ্ৰী লৈ গাওঁতে দুই-এটা টিউচন কৰি চলি আছে। এদিন দিবাকৰ ককায়েকৰ মুখৰ পৰা গম পালে জগদীশ বৰুৱাই আন্দোলনৰ নেত্ৰী এজনীক বিয়া কৰালে। দুদিন মান মন বেয়া আছিল কুসুমৰ। লাহে-ধীৰে সকলো ঠিক হ’বলৈ ধৰিছিলে, তেনেতে দিবাকৰ ককায়েকে দিলে খবৰ তাইক কৃষি বিভাগত পদ খালী হৈছে। জগদীশ বৰুৱাক এবাৰ লগ ধৰিলে তাইৰো হৈ যাব পাৰে। চাকৰি এটা পালে পিতৃহীন তাইৰ ঘৰখনেও সকাহ পাব। পিছদিনাই দিবাকৰৰ লগত ৰাজধানীলৈ গ’ল কুসুম। লগ ধৰিলে কৃষিমন্ত্ৰী জগদীশ বৰুৱাক।\nসেই একেই মিঠা হাঁহি এটি উপহাৰ দিলে বৰুৱাই কুসুমক। হৈ যাব চাকৰি। তাইৰ গৃহ জিলাতে পদ খালী আছে। এটকাও খৰচ কৰিব নালাগে। কেৱল প্ৰথম দৰমহাৰে তাই এটোপোলা মিঠাই বৰুৱাৰ ঘৰত দি আহিব লাগিব। দেৱতাৰ অন্য একৰূপ বিচাৰি পাইছিল সেইদিনা জগদিশ বৰুৱাৰ মাজত কুসুমে। ইমান বিখ্যাত অথচ তাইক ইমান উপকাৰ কৰিলে!\nমিঠাইৰ টোপোলা হাতত লৈ কুসুম হাজিৰ বৰুৱাৰ চৰকাৰী আৱাসত। অকলেই আহিছিল সিদিনা তাই। চন্তৰী কেইজন আৰু বৰুৱাৰ বাহিৰে চৰকাৰী আৱাসত কোনো নাছিল। তেখেতৰ ব্যস্ত পত্নীও নাছিল। সুযোগৰ সদব্যৱহাৰ কৰিলে বৰুৱাই। মিঠাইৰ টোপোলাটোৰ লগতে আৰু বহুত কিবা-কিবি এৰি আহিল চৰকাৰী আৱাসত সেইদিনা কুসুমে।৹৹৹৹\n– ও স্বপ্না? স্বপ্না ও? তুমি কিমান ভাল পোৱা মোক?\n– সেয়া আৰু দেখুৱাব পাৰি নেকি দীপক?\n– এবাৰ দেখুৱাই দিয়ানা?\n– দীপক? কলেজৰ আটাইতকৈ ধুনীয়া ছোৱালীজনীয়ে তোমাক ভাল পাওঁ বুলি কৈছোঁ। তাতকৈ বেছি আৰু কি লাগে তোমাক?\n– তাকেই! মোৰ দৰে জধামূৰ্খ এটাক তোমাৰ দৰে ৰূপৱতী এজনীয়ে কিয়বা ক’লা ভাল পাওঁ বুলি! মই ভাবি ভাবি উৱাদিহ নাপাওঁ ও স্বপ্না!\n– হাহাহা! তোমাৰ দৰে জধামূৰ্খই অন্ততঃ মোৰ ব্যক্তিগত স্বাধীনতা যে বাধাহীন ভাৱে উদ্যাপন কৰিবলৈ দিবা সেয়া মই জানোঁ! সেয়েহে মই ইতিমিধ্যে তোমাক মোৰ জীৱনলগৰী কৰিবলৈ প্ৰায় খাটাং কৰি পেলাইছোঁ!\n– সঁচা স্বপ্না? মই আজিয়েই মাক জনাম, তোমাৰ মনৰ কথা।\n– ধেই এইটো! সকলো সময়তে জধামূৰ্খৰ দৰে মা মা কে কিয় থকা তুমি?\n– মই যদি মূৰ্খ হৈ নাথাকোঁ তুমি দেখোন আঁতৰি যাবা মোৰ পৰা! স্বপ্না! ৹৹৹৹\nদীপকে মাকক ক’বহে পালে স্বপ্নাৰ মনৰ কথা, আহিল নহয় পাকঘৰৰ পৰা শব্দ! দীপকে উঠি গৈ দেখে, মাকে যতনাই থৈ দিয়া ভাঙোন মাছ এটা মুখত লৈ দৌৰ মাৰি পলাল মেকুৰীয়ে। অলপ পিছতে ৰাজ্যৰ বিৰোধী দলৰ সাধাৰণ সম্পাদক আহি কুসুম চৌধুৰী ঘৰত হাজিৰ।\n-কিন্তু এয়া অসম্ভৱ। মোৰ দৰে সাধাৰণ পেটে-ভাতে খাই থকা তিৰোতা এজনীয়ে নিৰ্বাচন? আপোনালোকৰ পাৰ্টীত বহুত ভাল ভাল নেতা আছে। অনুগ্ৰহ কৰি মোক এইবোৰৰ মাজত নানিব।\n– অকল ভাল নেতাই যদি দলক বিজয়ী কৰালে হয় তেন্তে আমি নিশ্চয় আপোনাৰ কাষলৈ নাহিলোঁ হয় শ্ৰীমতী কুসুম চৌধুৰী! মই দলৰ সাধাৰণ সম্পাদক হিচাপেই আপোনাক অনুৰোধ কৰিছোঁ আপুনি নিৰ্বাচন খেলক। নিৰ্বাচনত আপোনাক বিজয়ী কৰোৱাৰ দায়িত্ব আমাৰ।\n– কিন্তু? জগদীশ বৰুৱাৰ দৰে বাহুবলী আৰু অগাধ ধন-সম্পত্তিৰ গৰাকী পুৰণি নেতাক মই???\n– সেই বাবেই আপুনি। আপোনাৰো জানোঁ পুৰণি হিচাপ-নিকাচ বাকী নাই তেখেতৰ লগত? আমাৰ পাৰ্টীয়ে সকলো খবৰ ৰাখিছে।\nতেনেতে দীপকে মাত লগালে-\n– অ মা! ভালেই হ’ব দে। আকাশে খুব ফুটনি মাৰি থাকে তাৰ দেউতাকৰ কথা কৈ। উঠ ও মা। কিমান আৰু সৰু হৈ থাকিম এই দুনিয়াত!\nকুসুম চৌধুৰীয়ে জানে এয়া জুৱা খেলৰ দৰে। তথাপি তেখেতে দুদিনৰ সময় ল’লে। একমাত্ৰ সন্তানৰ কথা পেলাব নোৱাৰে তেখেতে। সেয়েহে পিএফৰ নামত জমা থকা টকা খিনি উলিয়াই তাৰ পচন্দৰ বাইকখন কিনি দিছে আজি।৹৹৹\nকুসুম চৌধুৰীয়ে পুতেকক বাইক লাহে-লাহে চলাবলৈ উপদেশ দি আছে। এনেতে পাকঘৰত শব্দ হ’ল। আজিও মেকুৰীটোৱে মাছ এডোখৰ লৈ গ’ল। আজি ভজা মাছ নিলে উঠাই। তেনেতে পদূলিত গাড়ী ৰোৱা শব্দ। খিৰিকিৰে দীপকে দেখিলে জগদীশ বৰুৱা!\n– মা, দেউতা আহিছে! জগদীশ দেউতা!\n– চুউপ! মুখত লেকাম লগা! সামাজিক ভাৱে তোক এতিয়াও স্বীকৃতি দিয়া নাই নিজৰ পুত্ৰ বুলি! জধামূৰ্খ কৰবাৰ!\n– জধামূৰ্খই হৈ থাকিম মই। নহ’লে স্বপ্নাৰ দৰে ধুনীয়া ছোৱালী বিয়া নহ’ব যে মোৰ লগত!\nকুসুম চৌধুৰীয়ে নিজকে ঠিক-ঠাক কৰি ল’লে। তেখেতে এনেকুৱা এটা পৰিস্থিতিৰ বাবে নিজকে সাজু কৰি ৰাখিছিল। বিশেষকৈ বিৰোধী দলৰ পিনৰ পৰা তেখেতলৈ টিকটৰ টোপ অহাৰ পিচত।\n– কিহে দীপক? ভালনে খবৰ?\n– ভালেই। মায়ে কালি মোক এখন নতুন বাইক কিনি দিলে!\n– এতিয়া বাইকে নহয় আৰু কিবা-কিবি দিব কিনি তোমাক মাৰাই! নে কি শ্ৰীমতী কুসুম চৌধুৰী?\n– কি কামত আহিছে আপুনি? কোনো মতলব নথকাকৈ আপুনি মন্দিৰ-মচজিদলৈকে নাযায়। অ, কিবা কাম আদায় কৰিবলগীয়া থাকিলে আপুনি বাৰীৰ চুৱা-চেলেকা কুকুৰকো কোলাত উঠাই মৰম কৰে। সেইবোৰ জনা আছে মোৰ। তেন্তে আমাৰ এই দুখীয়াৰ ঘৰলৈ?\n– এৰা ঠিকেই। মতলব নথকাকৈ এই জগদীশ বৰুৱাই একো কামে নকৰে। আজি এক বিশেষ কামত আহিছোঁ। বৈধতা প্ৰদান কৰিবলৈ আহিছোঁ- আমাৰ সম্পৰ্কক।\n– সেই বৈধতা মই কেতিয়াবাই আদায় কৰি ল’ব পাৰিলোঁহেঁতেন শ্ৰীযুত বৰুৱা! ‘ডিএনএ’ টেষ্টৰ বিষয়ে আপুনি জ্ঞাত চাগে! কিন্তু মই দ্বিতীয় বাৰৰ বাবে কাৰোবাৰ পুতৌৰ পাত্ৰ হ’ব নোখোজোঁ! জীৱনত এবাৰেই কাৰোবাক কাবৌ কৰিছিলোঁ মোৰ দুখীয়া ঘৰখনৰ সুবিধা হোৱাকৈ এটি চাকৰিৰ বাবে। সেই মানুহজনো আপুনিয়েই আছিল!\n– পুৰণি কথাবোৰৰ বাবে মই সমগ্ৰ দায়িত্ব মূৰ পাতি লৈছোঁ কুসুম! মোৰ পত্নীৰ অন্তিম ইচ্ছা আছিল- তোমাৰ আৰু মোৰ সম্পৰ্কক বৈধতা প্ৰদান কৰা! মানি লোৱা মোৰ কথা!\n– ও মা! মানি ল’। মইও তেতিয়া সকলোৱে শুনাকৈ বুকু ফিন্দাই জগদীশ দেউতাক, দেউতা বুলি মাতিব পাৰিম! ও মা মানি ল’ না! জগদীশ দেউতাৰ বাংলাত থাকিব পাৰিম!- দীপকে মাকক আবাদৰ কৰাত লাগিল।\nকুসুম চৌধুৰী নিশ্চুপ হৈ বহি ৰ’ল ঘৰৰ কোন এটাত। তেখেতে নোৱাৰে পুতেক দীপকৰ কথা নৰখাকৈ থাকিব। তেখেতে বুজে এয়া জগদীশ বৰুৱাৰ এক ৰাজনৈতিক কৌশল! কিন্তু অঁকৰা পুতেক দীপকক পিতৃৰ অধিকাৰৰ পৰা বঞ্চিত কৰিবলৈ তেখেতৰ মনে নধৰিলে! এইবাৰ ভিক্ষা-পাৰ্থী জগদীশ বৰুৱা! নিজৰ সুষ্ঠ ৰাজনৈতিক জীৱনৰ বাবে তেখেতৰ এই ভিক্ষা।৹৹৹৹\nজগদীশ বৰুৱাৰ আৰু কুসুম চৌধুৰীৰ সম্পৰ্ক শেহতীয়া স্থিতিক লৈ গোটেই চহৰখনেই সৰৱ! স্বপ্নাৰ ঘৰখনো সৰৱ।\n– এতিয়াতো মানি লোৱা দেউতা। এতিয়া দীপকৰ বৈধ দেউতাকও আছে। ৰাজ্যৰ বিখ্যাত ৰাজনৈতিক নেতা।\n– মোক ভাবিবলৈ সময় দে স্বপ্না।\n– একো সময় নাই। আজি দীপকৰ মাক আহি আছে আমাৰ ঘৰলৈ দিন-বাৰ ঠিক কৰিবলৈ।\n– কিন্তু তহঁত দুয়োজনৰ পঢ়া-শুনা?\n– বিয়াৰ পিছতো সেইবোৰ চলি থাকিব দেউতা।৹৹৹৹\nগোটেই চহৰখনেই মনত ৰাখিবলগীয়া বিয়া এখন হৈ গ’ল। কিন্তু স্বপ্নাৰ সপোন ভাঙিবলৈ বেছি দিন নালাগিল। তাই দেখিলে দীপক সঁচাকৈ শিশু-সদৃশ হৈ আছে সকলো দিশৰ পৰাই। প্ৰতিটো কথাতে কেৱল মাক আৰু মাক! তাইৰ লগত কটাবলগীয়া নিবিড় ক্ষণ বোৰৰ বাবেও যেন মাকৰ অনুমতি বিচাৰিব সি! আনপিনে জগদীশ বৰুৱাৰ আনজন পুত্ৰ আকাশ! সকলোপিনৰ পৰাই পাকৈত, দেখনীয়াৰ আজিৰ যুগৰ যুবক। বয়সত দীপকতকৈ সৰু কিন্তু পুৰুষ সুলভ ব্যক্তিত্বৰ অধিকাৰী আকাশ।\n– দীপক ভাল খবৰ এটা আছে।\n– কি স্বপ্না? মই মাক হ’ব ওলাইছোঁ!\n– কি? কি কোৱা? ইমান ভাল খবৰ? মই সকলোকে জনাওঁ ৰবা।\n– এহ। ৰবা জনাবা সকলোকে! কেনেকৈ কি হ’ল একো সোধা নাই যে?\n– কেনেকৈ কি হ’ল মানে?৹৹৹৹৹ অহ! তাকেইতো!৹৹৹৹ কেনেকৈ?৹৹৹ মানে তুমি কেনেকৈ হ’লা- মাক??\nদীপকে চিঞঁৰিবলৈ ধৰিলে- মা? অ মা? মা ও!\nকুসুম চৌধুৰী পুতেকৰ চিঞঁৰ শুনি লৰি আহিল।\n-যাও ব’ল আমি! নালাগে মোক আৰু পিতৃগৃহৰ আমোদ। আমাৰ ভঙা পঁজাই ভাল ও মা! মোৰ পুৰণি পৰিচয় মোৰ বাবে প্ৰাপ্য- জাৰজ! এটা জধামূৰ্খ অঁকৰা জাৰজ!\nকুসুম চৌধুৰীয়ে চাদৰেৰে চকুলো মচিলে। একমাত্ৰ সন্তানৰ কথা পেলাব নোৱাৰে কুসুম চৌধুৰীয়ে। তেখেতৰ পিছে পিছে মেকুৰী এটা দৌৰি আহিছে। আজি বা কাৰ পাকঘৰৰ মাছত চকু এইজনী মেকুৰীৰ!\n← অসভ্য (বি জে ৰঞ্জন)\nস্বৰ্ণ-জয়ন্তী (ৰূপাংকৰ চৌধুৰী) →\nবৰ্ণ– দীপা ঠাকুৰীয়া\nলাজ: টুৱাৰাম দত্ত


সময় যোৱাৰ লগে লগে কামৰ জটিলতাও বাঢ়ি আহিছে৷ আজিকালি মাজে মাজে বাহিৰলৈও যাব লাগে৷ কেতিয়াবা কটেশ্যন দিবলৈ, কেতিয়াবা আকৌ বিলৰ কামত৷ দাচ কম্পেনীৰ কামবোৰ যদিও সাধাৰণতে চৰকাৰী কাৰ্য্যালয়তে অধিক, মাজে মাজে অন্য ধৰণৰ কামতো ওলাব লগা হয়৷ কেতিয়াবা আকৌ কৰ-কাটলৰ কামতো যাওঁ৷ তেতিয়া অৱশ্যে ৰূপা বা খাটনিয়াৰ লগত থাকে৷ টেক্সৰ কাম অকলে কৰিব পৰাকৈ এতিয়াও বছৰ বিশ্বাসভাজন হব পৰা নাই মই৷ নোহোৱাৰ কথাই৷ টেক্সৰ কাম জানো একেদিনাই বুজিব পাৰি!\nতেনেকুৱা এটা কামতেই ৰূপাৰ লগত ওলাইছিলোঁ এদিন৷ চেলচ টেক্স অফিচলৈ৷ মোৰ ভাড়াঘৰৰ পিছপিনেই অফিচটো৷ ৰূপা আৰু মই চিটিবাছত উঠিলোঁ৷ চিটিবাছত ভিৰ৷ মহিলাৰ বাবে সংৰক্ষিত আসনত বহি থকা বয়োবৃদ্ধ এজনক উঠাই কণ্ডাক্তৰজনে এটা ছীট খালী কৰি দিলে ৰূপাক৷ কিন্তু ৰূপা নবহিল৷ আৰু লগে লগে অন্য এজনী মহিলা হেঁচি আহি সেই ছীটত বহি পৰিল৷ ৰূপা চাই ৰ’ল মানুহগৰাকীলৈ৷ কিন্তু একো নক’লে৷ তেনেকুৱা পৰিস্থিতিত কাজিয়া কৰিব পৰা ছোৱালী নহয় ৰূপা৷ ইমানদিনে লগ পাই অন্ততঃ এইখিনি জানিছোঁ৷ কিন্তু এৰি দিয়া কথাটোৱে মোক শান্তি নিদিলে৷\n– বাইদেউ, ছীটটো এখেতৰ৷ আপুনি উঠকচোন৷ – ৰূপাৰ ফালে দেখুৱাই মই মহিলাগৰাকীক ক’লোঁ৷\nমহিলাগৰাকী থতমত খাই মোৰ ফালে চালে৷ এক মুহূৰ্ততে তেওঁ হিংস্ৰ হৈ প্ৰত্যুত্তৰ দিলে-\n– ক’ৰবাত লিখা আছে নেকি?\n– তেখেত বহি আছিল৷ কিন্তু বুঢ়া মানুহজন থিয় হৈ থকা বাবেহে উঠি দিছে৷\n– এইটো লেডিচ চিটহে৷\n– সেইবাবেই মহিলা এগৰাকীয়ে এৰা ছীটটোত আপুনি বহিলেনেকি?\n– বোপা, মই পাৰিম দিয়া৷ গাটো এতিয়াও ইমান বেয়া নহয় নহয়৷ এইবাৰ বৃদ্ধ ব্যক্তিজনে মাত লগালে৷\n– খুৰা৷ ৰ’বচোন৷ এই বাছখনত এজনো যোগ্য মানুহ নোলাবনে৷\nইতিমধ্যে আমাৰ কথোপকথনখিনিয়ে অন্যৰ দৃষ্টিও আকৰ্ষণ কৰিবলৈ সক্ষম হৈছিল৷ কাষৰ ছীটৰ পৰা এজন আদহীয়া মানুহ থিয় হৈ এইবাৰ বৃদ্ধজনক তেওঁ বহি থকা ছীটত বহুৱাই নিজে থিয় দিলে৷ মহিলাগৰাকী কিন্তু শিল যেন হৈ মুখ ঘূৰাই খিৰিকিৰে বাহিৰলৈ চাই বহিয়েই থাকিল৷\n-কিয়ে মক্কেল পাওঁ ন মাজে মাজে৷ মোৰ পগলাঘণ্টাই টিংটিঙাব ধৰোঁতেই ৰূপাই নিজে ওলোটাফালে ঘূৰি, মোকো ঘূৰাই দিলে আৰু মাত লগালে\n– দে হব দে অ’৷ ইমান খং নকৰিবিচোন৷ সব মানুহ একে নাথাকে নহয়৷\nএটা সৰু ঘটনা৷ কিন্তু মনত সাঁচ বহুৱাই দিব পৰা ঘটনা৷ একেই সমাজৰ দুগৰাকী একেই মহিলা৷ অথচ কিযে ভিন্ন ভাৱধাৰা৷\nকিছুসময় দুয়ো একো নামাতিলোঁ৷ কেৱল বাহিৰৰ ফালে চাই উনুকিয়াই থাকিলোঁ ঘটি যোৱা ঘটনাটোৰ কাৰণবোৰ৷\n– অই চক্ৰেটিচ, ল’৷ কাষৰ পৰা ৰূমীয়ে চকলেট এটা উলিয়াই মোৰ হাতত গুজি দিলে৷\nচক্ৰেটিচ…চক্ৰেটিচ! মনটোৱে পাকঘূৰণি খাব ধৰিলে৷ বহুদিন আগতে এৰি অহা এটা সম্বোধন৷ প্ৰিয়সকলে মতা এটা মৰমৰ মাত৷ কিমান যে অৰ্থ বহন কৰিছিল নামটোৱে৷ কিমান যে আনন্দ দিছিল৷ কিমান অৰ্থৰ গভীৰত সোমাই আছিল নামৰ মহিমা৷ আৰু হঠাৎ আজি!\n– কি বুলি মাতিলি?\n– কিয় তেনেকৈ মাতিলি?\n– তই বেয়া পাৱ যদি নামাতো দেই তেনেকৈ\n– নহয় ৰহ৷ বেয়া পোৱা নাই৷ কিন্তু হঠাতে এটা অদ্ভুত মাতেৰে মাতিলি যে!\n– অদ্ভূৎ কিয় হব? তোকতো আগতে মতা নামেই সেইটো!\nআকৌ থতমত খালোঁ৷ ৰহস্য উলিয়াবলৈয়ে হয়তো অদৰকাৰীভাৱে উলিয়াইছিলোঁ কথাটো৷ আৰু কথাটোৱে কাম দিলে৷ ৰূপায়ো হয়তো সেইটোৱে বিচাৰি আছিল৷\n-তোৰ খবৰ অলপ-চলপ ৰাখোঁ আজিকালি৷\n-হু? কিয়?– মনটোৱে পুনৰ হাঁহাকাৰ কৰি উঠিব ধৰিছিল৷ বন্ধ কিতাপ এখন লাহে লাহে খোল খাব ধৰিছিল৷ যোৱা পাঁচটা মাহে পাহৰণিত পুতি থোৱা কিছুমান বেয়া লগা অতীতে পুনৰ হাত বাউলি মাতিছিল৷ এক অজান আশংকাত পুনৰ শিহৰিত হৈ উঠিছিলোঁ৷\n-অই৷ বহ৷ – চিটিবাছ ভৰলুমুখ পাইছিলহি৷ ভীৰ অলপ কমিছিল৷ পিছপিনে খালী হোৱা ছীট দুটাৰ এটাত নিজে বহি মোকো বহিবলৈ ইংগিত দিলে ৰূপাই৷\nকোনে দিছিল নামটো! ক’ত! হলং-জলং চোলা, বেলবুতাম পৰিহিত চাৰ্ট-পেণ্ট পৰিধান কৰা বাবেইতো নামটো দিছিল৷ কিন্তু কোনে দিছিল! নাভাবো বুলি এৰি অহা কথাবোৰৰ মাজৰ এটা অধ্যায় পুনৰ আজি খুচৰিলোঁ৷ মনতেই৷ পুৱাই দিছিলে৷ উম৷ পুৱায়েই দিছিল৷ ক্লাছত৷ আৰু তাৰ পিছত লাহে লাহে বিস্তাৰ হৈ পৰিছিল নামটো৷\n– মোৰ নামটো কিয় দিছিল জান?\n-কেনেকৈ? কোনে ক’লে তোক? এইবাৰ অলপ আচৰিত হৈয়েই সুধিলোঁ৷\n– কৈছে আৰু কোনোবাই৷\n– আৰু কচোন৷\n– আৰে ভাই মই সুধি আছোঁ কিবা আৰু তই কৈ আছ, কব লাগে?\n– কথাবোৰ মনত ৰাখি নথবি৷ কবি৷ গোপনীয়তাই তোক আৰু হয়তো কাৰোবাৰ পৰা আঁতৰাই আনিব পাৰে৷ সেই বাবে সোনকালেই খোলোচা হ’বি৷ মনটোও পাতল লাগিব৷\n– চব বস্তু খুলিব নোৱাৰি৷ গাঁঠীবোৰ বৰ টান৷ আৰু কাৰোবাৰ পৰা আঁতৰাই আনিবলৈ মই বা আছোৱেই কাৰ ওচৰত৷ কেৱল তহঁতেইতো আছ এতিয়া৷\n– হিতেন৷ কেতিয়া এই চক্ৰেটিছে এই ৰূপটো সলাবি কচোন৷\n– সলালোঁ৷ মোৰ পোছাক সলনি হ’ল৷\n– কিন্তু মনটো?\n– মনটোতো কেতিয়াবাই সলাই ল’লোঁ৷ বাৰু কচোন, তোক কোনে ক’লে কথাবোৰ৷\n– মোৰ বান্ধৱী এজনীয়ে৷\n– ক’ৰ? কোন?\n– তহঁতৰ জুনিয়ৰ আছিল৷ বজালী কলেজত পঢ়িছিল৷\n– মনত আছে জানো?\n– কৰবী কি লিখে?\n– কৰবী কবিতা বুলিহে জানিবি চাগৈ৷\n– কৰবী কবিতা! মনত পেলাবলৈ যত্ন কৰিলোঁ কথাবোৰ৷ নাই নপৰিল৷ বহুত দকৈ ভাবিব লাগিব কথাবোৰ৷\nৰূপা স্নাতকোত্তৰত একেলগে পঢ়িছিল তাইৰ লগত৷ বিষয় বেলেগ হ’লেও দুয়ো বিশ্ববিদ্যালয়ত ৰূমমেট আছিল৷ সেই বাবেই জানিছিল কৰবীয়ে জনা কথাবোৰ৷ মই কথাবোৰ ৰূপাক সবিশেষ সোধা নাছিলোঁ৷ তাই কবলৈ, বিষয়টো উলিয়াবলৈ চেষ্টা কৰিছিল যদিও মই বৰ বিশেষ সুবিধা দিয়া নাছিলোঁ৷ পাহৰণিত কিছুমান জীৱন্ত অতীত এৰি আহি নতুনকৈ আৰম্ভণি কৰিছোঁহি জীৱনটো৷ নতুন দিগন্তৰ সন্ধানত খোজ পেলাইছোঁ আগলৈ৷ এই যাত্ৰাত পাহৰণিয়ে খোকোজা লগোৱাৰ সুবিধাকণ মই নিদিওঁ৷ ‘সাহিত্য চ’ৰা’ মোৰ বাবে এতিয়া এক পাহৰণি মাথোঁঁ৷ তেতিয়া ঘটা ঘটনাবোৰ মই চাই অহা যেন একো একোখন নাটক মাথোঁঁ৷ কেতিয়াবা মনে নিবিচাৰিলেও তেনেকৈয়ে ভাবিবলৈ লৈছোঁ৷ জোৰকৈ হ’লেও৷\n– মোৰ কথা একো নোসোধ?\n– নোসোধো দে৷ কিন্তু এটা কথা কম৷\n-তই ড্ৰেছিং ষ্টাইলতো অলপ সলনি কৰিবি৷\n-জানইতো৷ কম্পেনীত এইবোৰ…..\n-হব আৰু৷ যিকোনো প্ৰথা সলনি কৰিব লাগিলে কোনোবাই আৰম্ভ কৰিবই লাগিব৷ তয়ে কৰচোন৷\n-কিন্তু মালিকে বেয়া পায়৷ তেওঁ সদায় ৱেষ্টাৰ্ণ ড্ৰেছ পিন্ধাতো বিচাৰে৷\n-মোক কোৱা নাই৷ কিন্তু তোৰজনীক কৈছে৷\n-হা? কি ক’লি? কাক?\n-ৰত্নাক অন্য কাৰণতো কব পাৰে৷\n-অন্য কাৰণ কি থাকিব পাৰেনো!\n-চা৷ ৰত্নাই মেনেজমেণ্ট পাৰ্টটো চায়৷ মিটিং আদি কামবোৰ তাই চম্ভালে৷ সেই বাবে তাই এটা কৰ্পোৰেট ষ্টাইলত থকাতো, প্ৰ’ফেচ’নেলিজম মানি চলাতো মালিকে বিচাৰিবই৷ যিহেতু প্ৰাইভেট লিমিটেড৷\n-জানো! কিবা কয় যদি?\n-তেতিয়া পিছদিনাৰ পৰা নানিবি৷ আচলতে সকলো ড্ৰেছেৰে চবকে নুশুৱায়৷ সেই বাবেহে কৈছোঁ৷\n-তই লগ কৰিব যাওঁতে ৰত্নাকো এইখিনি কথা কবি, হা!\nমানে ডেটিঙত গ’লে৷ তাই চুৰিদাৰ পিন্ধি খুব ভাল পায়৷ কিন্তু বেচেৰীয়ে পিন্ধিবই নাপায়৷\n-ধেই৷ কি বকি আছনো?\n-যেতিয়া যাৱ তেতিয়া অন্ততঃ কবি৷ তই ক’লে শুনিব, চিওৰ৷\n-তহঁতে কিবা ভাবিছ যদিও, কওঁ শুন৷ আমাৰ মাজত একো নাই৷\n-নাই যদি ভাল কথা৷ থাকিলে কিন্তু মনৰ ভিতৰত নাৰাখিবি৷ কৈ পেলাবি৷\n-তই বিয়া নহৱ?\n-হয়তো অহা নৱেম্বৰ মানত৷\n-ৱাও৷ দৰা ঠিক হ’ল?\n-মই অৰূপক বিয়া পাতিমো হিতেন৷\n-কি কৱ? আমাৰ অৰূপক?\n-ওহ! বঢ়িয়া কথা৷\nএটা দীঘলীয়া যাত্ৰা৷ গুৱাহাটীৰ ট্ৰেফিক জামত পেঘেনীয়াই পেঘেনীয়াই চিটিবাছ যেতিয়া মালিগাঁৱৰ পৰা গণেশগুৰি পাইছিল, আমাৰ মনবোৰ কিন্তু তাতোকৈ বহু দূৰলৈ আগবাঢ়িছিল৷ ৰূপাৰ কথাবোৰে মোৰ মনটোক কিছু পৰিমাণে সকাহ দিছিল৷ কব নোৱাৰোঁ কিয়, মনটো পাতল পাতল লাগি গৈছিল৷ বৰ শান্ত আৰু চিধা ছোৱালী ৰূপা৷ কিমানযে সহজ হৈ কথাবোৰ কৈছিল৷ অথচ কথাৰ মাজত প্ৰসংগবোৰ সঘনাই সলাই মনটো ভাৰাক্ৰান্ত হবলৈও দিয়া নাছিল৷ বৰ সজাগ আৰু সাৱধান আছিল তাই৷ তথাপি ৰত্নাৰ কথাটোৱে মনটোক আকৌ এটা জঁটৰ পিনে ঠেলি দিয়া যেন লাগিছিল৷ জানো৷ ৰত্নাও বেয়া ছোৱালী নহয়৷ কথাবোৰত যদিও আধুনিকতাৰ ৰহণ লগাব যায়, মনটো কিন্তু আমাৰ চহা জীৱন লেখীয়াই৷ তথাপি এই বিষয়টো এতিয়া বৰ ভয় লাগে৷ প্ৰেম বুলি ক’লে, ভাল পোৱা শব্দটোৱে কঁপাই তোলে অতীত গহ্বৰৰ চাৰখাৰ হৈ যোৱা কিছুমান সময়৷ সেই সময় ঘূৰি চাবলৈ মই এতিয়া আৰু নিবিচাৰো৷ বিচাৰো মাথোঁঁ এটা গতানুগতিক জীৱন৷ প্ৰথম মাহৰ দৰমহাৰে দেউতাৰ হাতত ধূতী এখন উঠাই দিওঁতে দেউতাৰ মুখত প্ৰস্ফুটিত হাঁহিটো৷ মাই ওচৰৰ খুৰীক মাতি আনি মই দিয়া চাদৰ মেখেলাযোৰ দেখুৱাই থাকোতে মাৰ চকুত ফুটি উঠা উজ্জ্বলতা৷ মই এতিয়া অতীতহীন, স্মৃতিহীন এটা মই হৈ থাকিব বিচাৰোঁ৷\nগাড়ীৰ পৰা নামিয়েই আমি চেলচ টেক্স অফিচলৈ বুলি খোজ ল’লোঁ৷ এক নতুন অভিজ্ঞতাৰ বাবে৷ এটা অফিচিয়েল পাকচক্ৰৰ ফালে৷\n← বাৰাংগনাৰ জুপুৰি (তৃতীয় খণ্ড) পৰী পাৰবীন\nৰাধিকা (বাৰ) – কুসুমাঞ্জলি শৰ্মা →


Henley Passport Index India ranking passport world most powerful passport - বিশ্বৰ আটাইতকৈ শক্তিশালী পাছপোৰ্ট, ভিছা অবিহনে ভ্ৰমণ কৰিব পাৰে বহুতো দেশ ! ভাৰতৰ Passport কিমান শক্তিশালী, তালিকাত ভাৰতৰ স্থান কি ?– News18 assam\nHome » photogallery » world »Henley Passport Index: বিশ্বৰ আটাইতকৈ শক্তিশালী পাছপোৰ্ট, ভিছা অবিহনে ভ্ৰমণ কৰিব পাৰে বহুতো দেশ ! ভাৰতৰ Passport কিমান শক্তিশালী, তালিকাত ভাৰতৰ স্থান কি ?\nHenley Passport Index: বিশ্বৰ আটাইতকৈ শক্তিশালী পাছপোৰ্ট, ভিছা অবিহনে ভ্ৰমণ কৰিব পাৰে বহুতো দেশ ! ভাৰতৰ Passport কিমান শক্তিশালী, তালিকাত ভাৰতৰ স্থান কি ?\nHenley Passport Index: Omicronৰ কাৰণে ক'ৰোনো ভাইৰাছৰ ঘটনা বৃদ্ধি হোৱাৰ বাবে সমগ্ৰ বিশ্বৰ বিমান সেৱাসমূহ বাতিলৰ সন্মুখীন হৈছে। ভ্ৰমণ, পৰ্যটন প্ৰায় বন্ধ হৈ আছে। ইয়াৰ মাজতে হেনলী পাছপোৰ্ট সূচকে ২০২২ চনৰ বাবে বিশ্বৰ আটাইতকৈ শক্তিশালী পাছপোৰ্টৰ এখন তালিকা প্ৰকাশ কৰিছে। কোনখন দেশৰ পাছপোৰ্টক কি স্থান দিয়া হৈছে চাও আহক।\n| January 13, 2022, 10:17 IST\nহেনলী পাছপোৰ্ট সূচক অনুসৰি, জাপান আৰু ছিংগাপুৰত বিশ্বৰ আটাইতকৈ শক্তিশালী পাছপোৰ্ট আছে। এই দুয়োখন দেশৰ পাছপোৰ্ট ধাৰকসকলে ভিছা অবিহনে ১৯২ খন দেশলৈ ভ্ৰমণ কৰিব পাৰে।\nদক্ষিণ কোৰিয়া আৰু জাৰ্মানীয়ে তালিকাৰ দ্বিতীয় স্থান দখল কৰিছে। এই দুয়োখন দেশৰ ১৯০ খন দেশত প্ৰৱেশাধিকাৰ আছে। (AP Photo/Lee Jin-man)\n১৮৯ টা গন্তব্যস্থানলৈ বিনামূলীয়া প্ৰৱেশাধিকাৰৰ সৈতে, স্পেইন, লাক্সেমবাৰ্গ, ইটালী আৰু ফিনলেণ্ড তালিকাৰ তৃতীয় স্থানত আছে। (AP Photo/Emilio Morenatti)\nফ্ৰান্স, চুইডেন, নেডাৰলেণ্ড, ডেনমাৰ্ক আৰু অষ্ট্ৰিয়াৰ লোকসকলে ভিছা অবিহনে ১৮৮ খন দেশলৈ যাব পাৰে। এই পাঁচখন দেশ তালিকাৰ চতুৰ্থ স্থানত আছে।\n১৮৭ টা গন্তব্যস্থানলৈ বিনামূলীয়া প্ৰৱেশাধিকাৰৰ সৈতে, পৰ্তুগাল আৰু আয়াৰলেণ্ডে তালিকাৰ পঞ্চম স্থান দখল কৰিছে। (AP Photo/Armando Franca)\n১৮৬ খন দেশলৈ বিনামূলীয়া প্ৰৱেশাধিকাৰৰ সৈতে চুইজাৰলেণ্ড, আমেৰিকা যুক্তৰাজ্য, ইউনাইটেড কিংডম, নৰৱে, নিউজিলেণ্ড আৰু বেলজিয়ামে তালিকাৰ ষষ্ঠ স্থান দখল কৰিছে। (AP Photo/Carolyn Kaster)\nভিছা অবিহনে ১৮৫ টা গন্তব্যস্থানত প্ৰৱেশাধিকাৰৰ সৈতে চেক গণৰাজ্য, গ্ৰীচ, মাল্টা আৰু নিউজিলেণ্ড তালিকাৰ সপ্তম স্থানত আছে। (AP Photo/Yorgos Karahalis)\nহেনলী পাছপোৰ্ট সূচক অনুসৰি পোলেণ্ড আৰু হাংগেৰী ২০২২ চনত বিশ্বৰ সৰ্বশ্ৰেষ্ঠ পাছপোৰ্ট তালিকাত অষ্টম স্থানত আছে আৰু ১৮৩ খন দেশলৈ ভিছা প্ৰৱেশাধিকাৰ আছে। (AP Photo/Czarek Sokolowski)\n১৮২ খন দেশলৈ বিনামূলীয়া প্ৰৱেশাধিকাৰৰ সৈতে, লিথুৱানিয়া আৰু শ্লোভাকিয়া বিশ্বৰ আটাইতকৈ শক্তিশালী পাছপোৰ্টৰ তালিকাত একেলগে নৱম স্থানত আছে। (Martin Baumann/TASR via AP, File)\nভিছা অবিহনে ১৮১ খন দেশলৈ প্ৰৱেশাধিকাৰৰ সৈতে লাটভিয়া, স্লোভেনিয়া আৰু এষ্টোনিয়া বিশ্বৰ আটাইতকৈ শক্তিশালী পাছপোৰ্টৰ তালিকাত সামূহিকভাৱে দশম স্থানত আছে। (AP Photo/Pier Marco Tacca)\nযোৱা বছৰৰ তুলনাত ভাৰতীয় পাছপোৰ্টৰ ৰেংকিং উন্নত হৈছে। ভাৰতে ৯০ ৰ পৰা ৮৩ তম স্থানলৈ ৭ টা স্থান আগলৈ গৈছে। ভাৰতীয় পাছপোৰ্টৰ দ্বাৰা আপুনি এতিয়া ভিছা অবিহনে ৬০ খন দেশলৈ ভ্ৰমণ কৰিব পাৰে। (File Photo)


ৱিকিপিডিয়া (Wikipedia) কি? ৱিকিপিডিয়াত আপুনি কেনেকৈ লিখিব? ৱিকিপিডিয়া (Wikipedia) কি? ৱিকিপিডিয়াত আপুনি কেনেকৈ লিখিব?\nHomeinfoৱিকিপিডিয়া (Wikipedia) কি? ৱিকিপিডিয়াত আপুনি কেনেকৈ লিখিব?\nৱিকিপিডিয়া (Wikipedia) কি? ৱিকিপিডিয়াত আপুনি কেনেকৈ লিখিব?\nASSAMESE GK Monday, October 18, 2021 0\nৱিকিপিডিয়া (Wikipedia) এখন মুক্ত বিশ্বকোষ। সাধাৰণতে ৱিকিপিডিয়া ব্যৱহাৰ কৰা পাঠকসকলৰ নিচিনা সাধাৰণ মানুহেই পৰস্পৰে পৰস্পৰৰ লগত সহযোগিতা কৰি ৱিকিপিডিয়া লিখি উলিয়াইছে। এনেকৈ লিখাকে সহযোগিতামূলক সংকলন (Collaborative editing) বোলে।\nৱিকিপিডিয়াৰ ৱেবছাইটটোত এনে কৰাৰ বিশেষ সুবিধা প্ৰদান কৰা হৈছে, যাতে পৃথিৱীৰ যিকোনো স্থানৰে পৰা কৰিব পৰা সহস্ৰাধিক সম্পাদনাকাৰ্যও সকলোৱে একেলগে কৰি থাকিব পাৰে। এনে ৱেবছাইটক "ৱিকি" বোলা হয়। সম্পাদনাৰ ৰেকৰ্ডসমূহ যিকোনো পৃষ্ঠাৰ "ইতিহাস চাওক" "টেব"ৰ পৰা বা শেহতীয়া সালসলনিসমূহ পৃষ্ঠাৰ পৰা চাব পাৰি।\nWikipedia, free Internet-based encyclopedia, started in 2001, that operates under an open-source management style. It is overseen by the nonprofit Wikimedia Foundation. Wikipedia usesacollaborative software known as wiki that facilitates the creation and development of articles.\nWikipedia ত আপুনি কেনেকৈ লিখিব?\nপ্ৰথম কথা: লিখিবলৈ ভয় নকৰিব - যি কোনো ব্যক্তিয়ে ৱিকিপিডিয়াৰ প্ৰায় সকলো পৃষ্ঠাতে লিখিব পাৰে, আৰু আমি তেওঁলোকক সাহসী হ'বলৈ উৎসাহ যোগাইছোঁ! অন্য কামো কৰিব পাৰে - যেনে: বানান, ব্যাকৰণ আদি চাই দিয়া, কোনো এটা প্ৰবন্ধ উন্নত বা সুখপাঠ্য কৰা, নতুন কিবা সংযোগ-বিয়োগ কৰা ইত্যাদি। নতুন তথ্য যদি যোগ কৰিব খুজিছে তেন্তে অনুগ্ৰহ কৰি উপযুক্ত প্ৰসংগ সূত্ৰ যোগ কৰে যেন যাতে প্ৰয়োজন অনুসৰি মিলাই চাব পৰা যায়। (উত্‍সৰ উল্লেখ আৰু প্ৰামাণ্যতা চাই লওক।) প্ৰাসংগিক তথ্য প্ৰবন্ধৰ আলোচনা পৃষ্ঠাতো লিখিব পাৰে। বিতৰ্ক সৃষ্টি হ'ব পৰা বিষয়ে এনেকৈ আলোচনা কৰি লিখাই ভাল।\nভয় নকৰিব, ৱিকিপিডিয়া আপুনি লিখা কাৰণে "বেয়া" হ'ব নোৱাৰে, কিবা হ'লে ইয়াক সহজতে আগৰ নিচিনা কৰিব পৰা যায়, বা আপোনাক কোনেও গালিও নিদিয়ে। লিখা-মেলাত ভুল হ'লেও পাচত কোনোবাই নিশ্চয় শুধৰাই লিখিব।\nআপুনি যদি এজন পঢ়ুৱৈ\nআপুনি বিভিন্ন উপায়েৰে ৱিকিপিডিয়াৰ প্ৰবন্ধৰ সোৱাদ ল'ব পাৰে।\nনিৰ্দিষ্ট কোনো বিষয়ৰ অনুসন্ধান\nআপুনি বিচৰা কোনো নিৰ্দিষ্ট শব্দ বা বাক্যাংশ সম্বলিত প্ৰবন্ধ চাবলৈ ৱিকিপিডিয়াৰ যিকোনো পৃষ্ঠাৰ ওপৰত থকা অনুসন্ধান ঘৰটোত সেয়া লিখি "Enter" টিপক। মনত ৰাখিব মাজে সময়ে চাৰ্ভাৰৰ ওপৰত অতিৰিক্ত চাপ পৰিলে ৱিকিপিডিয়াৰ নিজস্ব অনুসন্ধান প্ৰক্ৰিয়া সাময়িকভাৱে বন্ধ কৰি ৰখা হয়। তেতিয়া আপোনাক স্বয়ংক্ৰিয়ভাৱে গুগলৰ (Google) অনুসন্ধান পৃষ্ঠালৈ লৈ যোৱা হ'ব। নিশ্চিতভাৱে নাম জনা কোনো বিষয় বিচাৰিবলৈও একে প্ৰক্ৰিয়া অৱলম্বন কৰক।\nঅনিৰ্দিষ্ট যিকোনো প্ৰবন্ধ\nঅ-পূৰ্বনিৰ্ধাৰিতভাৱে কোনো প্ৰবন্ধ চাব খুজিলে ৱিকিপিডিয়াৰ পৃষ্ঠাৰ বাওঁফালে থকা যিকোনো প্ৰবন্ধ সংযোগটোত ক্লিক কৰক।\nবিষয়শ্ৰেণী অনুযায়ী অনুসন্ধান\nনিৰ্দিষ্ট বিষয়বস্তু বা বিভাগৰ প্ৰবন্ধ চাব খুজিলে বেটুপাতৰ বিষয়সূচীলৈ যাওক।\nযদি আপুনি কোনো প্ৰবন্ধত ভুল তথ্য দেখিছে বা সেইটো উন্নত কৰিবলৈ পৰামৰ্শ আগবঢ়াব খুজিছে, তেন্তে প্ৰবন্ধটোৰ আলোচনা পৃষ্ঠালৈ গৈ "সম্পাদনা" বা "বিষয় যোগ" টিপক আৰু খোল খোৱা পৃষ্ঠাত আপোনাৰ গঠনমূলক পৰামৰ্শ লিখক।\nহিটলাৰে সংসদলৈ কিয় মুৰ্গী লৈ গৈছিল ? জানো আহক


এ’ পি এচ চি সংস্কাৰ ক’ত? সোণোৱালক প্ৰশ্ন কংগ্ৰেছৰ\nৰাকেশ পালৰ লগতে চাকৰিৰ বজাৰ চলোৱা বহুতক গ্ৰেপ্তাৰৰ পাছত সৰ্বানন্দ সোণোৱাল নেতৃত্বাধীন চৰকাৰৰ দিনত এ’ পি এচ চি সংস্কাৰৰ দিশত আগবঢ়া বুলি চৰ্চা চলিছিল। কিন্তু প্ৰকৃততে এ’ পি এচ চিৰ কিমান সংস্কাৰ হ’ল?\nলগতে পঢ়ক– ধোঁৱাচাঙত এ’ পি এচ চি সংস্কাৰ! অনুত্তীৰ্ণ ৪শ পুনৰ উত্তীৰ্ণ, উত্তীৰ্ণৰ মাজতো অনুত্তীৰ্ণ; স্বীকাৰ অধ্যক্ষৰ\nশেহতীয়াভাৱে সংযুক্ত প্ৰতিযোগিতামূলক পৰীক্ষা (প্ৰাৰম্ভিক)ৰ ফলাফলত হোৱা ব্যপক খেলিমেলিয়ে অনুষ্ঠানটোৰ সংস্কাৰৰ প্ৰকৃত ছবিখন উদঙাই দিছে। আঁসোৱাহপূৰ্ণ ‘এনছাৰ কী’ৰে পৰীক্ষাৰ বহী পৰীক্ষণৰ তথ্য পোহৰলৈ অহাৰ পাছত দুবাৰকৈ ফলাফল ঘোষণা কৰিবলগীয়া কাৰ্য্যই স্তম্ভিত কৰি তুলিছে ৰাজ্যৰ সচেতন মহলক। সমান্তৰালকৈ সৰ্বানন্দ সোণোৱাল চৰকাৰৰ দিনত এ পি এচ চি সংস্কাৰৰ ফোঁপোলা স্বৰূপৰ কথা উল্লেখ কৰি সমালোচনা কৰিছে বিৰোধী কংগ্ৰেছে।\nশুকুৰবাৰে গুৱাহাটীৰ ৰাজীৱ ভৱনত এখন সংবাদমেল সম্বোধন কৰি অসম প্ৰদেশ কংগ্ৰেছৰ জ্যেষ্ঠ মুখপাত্ৰ দুৰ্গা দাস বড়োৱে বিজেপি চৰকাৰৰ দিনত এ’ পি এচ চিৰ সংস্কাৰক লৈ প্ৰশ্ন উত্থাপন কৰে।\n“এ’ পি এচ চিৰ অধ্যক্ষ ৰাকেশ পালক গ্ৰেপ্তাৰৰ পাছত গঠিত সংস্কাৰ কমিতিয়ে প্ৰতিবেদন দাখিল কৰা দুবছৰ হৈ গ’ল। সংস্কাৰৰ নামত মুখ্য মন্ত্ৰী সৰ্বানন্দ সোণোৱালে বাঃ বাঃ ল’লে। তাৰ পাছতো ২১টাকৈ বিষয়ৰ যথেষ্টসংখ্যক প্ৰশ্নোত্তৰত ভুল। এয়াই নেকি এ’ পি এচ চিৰ সংস্কাৰ?” দুৰ্গা দাস বড়োৱে কয়।\nউল্লেখ্য যে, যোৱা ১৩ মাৰ্চত ফলাফল ঘোষণা কৰা সংযুক্ত প্ৰতিযোগিতামূলক পৰীক্ষা (প্ৰাৰম্ভিক), ২০১৮ৰ ২১টা বিষয়ৰ ‘এনছাৰ কী’ত যথেষ্ট পৰিমাণৰ ভুল ৰৈ যোৱাৰ কথা পোহৰলৈ আহাৰ পাছত বহী পুনৰীক্ষণ কৰিছিল আয়োগে। ইয়াৰ পাছত ৩০ এপ্ৰিলত একেটা পৰীক্ষাৰ দুবাৰকৈ ফলাফল ঘোষণা কৰিবলগীয়া হৈছিল। এ’ পি এচ চিৰ ভাৰপ্ৰাপ্ত অধ্যক্ষ দীপক কুমাৰ শৰ্মাৰ লগতে সদস্যসকলে বৃহস্পতিবাৰে সংবাদমেল পাতি এই ভুল স্বীকাৰো কৰিছে।\nকিন্তু এ’ পি এচ চিৰ ভাৰপ্ৰাপ্ত অধ্যক্ষগৰাকীয়ে কেৱল প্ৰশ্নকাকত প্ৰস্তুত কৰা ২২গৰাকী বিশেষজ্ঞৰ ওপৰত দোষ জাপি নিজে দায় সাৰিব বিচৰা বুলি মন্তব্য কৰিছে প্ৰদেশ কংগ্ৰেছৰ মুখপাত্ৰগৰাকীয়ে।\nইপিনে, ত্ৰুটিপূৰ্ণ ‘এনছাৰ কী’ৰে উত্তীৰ্ণ হোৱা ৩৩৬১গৰাকী প্ৰাৰ্থীৰ বৈধতাক লৈও প্ৰশ্ন উত্থাপন কৰিছে দুৰ্গা দাস বড়োৱে। লগতে ২২ গৰাকী বিশেষজ্ঞক শাস্তি প্ৰদানৰ আগতে এ’ পি এচ চিৰ ভাৰপ্ৰাপ্ত অধ্যক্ষকে ধৰি সদস্যসকলকহে জৱাবদিহি কৰিব লাগে বুলিও তেওঁ মন্তব্য কৰে।\nসংবাদমেলত দুৰ্গা দাস বড়োৱে ৰাজ্যৰ বন্ধ হৈ পৰা কাগজকলৰ প্ৰসংগ উত্থাপন কৰি কেন্দ্ৰ আৰু ৰাজ্য চৰকাৰে তাৰ কৰ্মচাৰীসকলৰ জীয়াই থকাৰ অধিকাৰ খৰ্ব কৰিছে বুলিও মন্তব্য কৰে। লগতে বিজেপি নেতৃত্বাধীন চৰকাৰখনে প্ৰতিশ্ৰুতি দিও তাক কাৰ্য্যত ৰূপায়িত কৰিব নোৱাৰিলে বুলি মন্তব্য কৰে।\n“প্ৰধান মন্ত্ৰী নৰেন্দ্ৰ মোদীয়ে কোৱা ‘অষ্টলক্ষ্মী’ৰ স্থানত অসম গৌৰৱ কাগজকল পুনৰুজ্জীৱিত কৰাৰ বাবে মুখ্য মন্ত্ৰী সৰ্বানন্দ সোণোৱালে এবছৰ আগতে দিয়া প্ৰতিশ্ৰুতি পালন নকৰিলে,” দুৰ্গা দাস বড়োৰ মন্তব্য।\nএডভাণ্টে’জ আচাম, নমামি ব্ৰহ্মপুত্ৰৰ জৰিয়তে কোটি কোটি টকা বিনিয়োগ হ’ব বুলি কোৱাৰ পাছত বাস্তৱত একো নহ’ল বুলিও তেওঁ উদ্যোগ মন্ত্ৰী চন্দ্ৰমোহন পাটোৱাৰীৰ লগতে চৰকাৰক সমালোচনা কৰে।\nবিজেপি চৰকাৰৰ দিনত অসমত কিবা নতুন উদ্যোগ স্থাপন হ’ব বুলি আশা নকৰে বুলি মন্তব্য কৰি প্ৰদাশ কংগ্ৰেছৰ জ্যেষ্ঠ মুখপাত্ৰগৰাকীয়ে বন্ধ হৈ পৰা উদ্যোগসমূহকে প্ৰথমতে পুনৰুজ্জীৱিত কৰাৰ দাবী জনায়।


Search Result of ministry of defence\nআয়ুষ মন্ত্ৰণালয়ৰ এটা বিশেষজ্ঞ দলৰ জালুকবাৰীস্থিত আয়ুৰ্বেদিক মহাবিদ্যালয় পৰিদৰ্শন\nজাকিৰ নায়েকৰ আই আৰ এফৰ ওপৰত আৰু ৫ বছৰৰ বাবে নিষেধাজ্ঞা বঢ়ালে চৰকাৰে\nজাকিৰ নায়েকে ২০১৬ চনত মালয়েছিয়ালৈ পলাই গৈছিল\n৩০ অক্টোবৰৰ ভিতৰত যান-বাহনৰ গৰাকীয়ে বিভাগক বকেয়া কৰ আদায় নিদিলে লোৱা হ'ব ব্যৱস্থা\nৰাজ্যখনৰ অর্থনীতি বুনিয়াদ গঢ়াত যান–বাহনৰ গৰাকীসকলে যথেষ্ট অৱদান আগবঢ়াই আহিছে৷\nভাৰতে জি-৪ আৰু জি-২০ৰ বৈঠকত উত্থাপন কৰিব আফগানিস্তানৰ কথা\nভাৰতে আফগানিস্তানৰ জনসাধাৰণৰ সৈতে একাত্মতা প্ৰকাশ কৰিব আৰু যিকোনো মানৱীয় সহায়ত অৰিহণা যোগাব ।\n২৬,১১৫ জন নতুনকৈ আক্রান্ত হ'ল কভিডত, ভাৰতত হ্ৰাস পাইছে সংক্ৰমণ\nক'ভিড আৰোগ্য়ৰ হাৰ ৯৭.৭৫ শতাংশ হৈছিল\nCentre signs peace accord with6militant Karbi tribe militant groups in Assam\n"Over 1000 cadres of over five militant organisations have surrendered arms and joined the mainstream today. The Modi government is committed to welcoming anyone who wants to give up arms and join the mainstream\nCybercrime: Assam DGP voices for coordination\nThis workshop discussed about the best practices adopted by NE states in cybercrime investigations, gathering and preserving of digital evidence.\nইংৰাজী বিভাগৰ প্ৰবক্তা জয়নাল আবেদিনৰ বিৰুদ্ধে গোসাইগাঁও মহাবিদ্যালয়ত অব্যাহত প্ৰতিবাদ\nঅধ্যক্ষই তদন্ত সমিতি গঠন কৰি কলেজৰ গাইড লাইন মতে সকলো ব্যৱস্থা ল’ব বুলি ছাত্ৰ-ছাত্ৰী সকলক আশ্বাস দিয়ে।\nদেশত বিলাহীৰ আকাশচুম্বী মূল্য,প্ৰত্যেকখন ৰাজ্যতেই কোবালে চেঞ্চুৰী\nচেন্নাইত প্ৰতি কিলোগ্ৰামত বিলাহীৰ মূল্য ১৬০ টকা,দক্ষিণৰ ৰাজ্যসমূহত খুচুৰা মূল্য প্ৰতি কিলোগ্ৰামত ১২০ টকা।\n৮ টা জনজাতীয় ভাষা সামৰি লোৱা অসমৰ প্ৰথমখন বহুভাষিক অভিধান হ'ব প্ৰকাশ\nঅসমৰ খিলঞ্জীয়া জনজাতীয় সাহিত্য সভাই (আইটিএছএছএ) ২০২২ বৰ্ষত ১১ টা ভাষাক অন্তৰ্ভুক্ত কৰি এখন বহুভাষিক অভিধান উলিয়াব।\nULFA-I not to budge from demand for ‘sovereign Assam’\nThe ULFA-I self-styled ‘commander-in-chief’ Paresh Barua today stated that history of Assam stands witness that Assam was neverapart of India.\nAssam CM hands over cheque of Rs 50 lakh to widow of slain AR jawan\nFurther, as per request of the local people, the Chief Minister asked the PWD Department to take urgent steps for construction of the road of the village. He said that the road will be named after the martyr.\nবিলাসীপাৰাত ৰাষ্ট্ৰীয় প্ৰেছ দিৱস উদযাপন\nবিলাসীপাৰাৰ মহকুমাধিপতি কাৰ্য্যালয়ৰ কনফাৰেঞ্চ হলত অনুষ্ঠিত ৰাষ্ট্ৰীয় প্ৰেছ দিৱস অনুষ্ঠানত সভাপতিত্ব কৰে মহকুমাধিপতি জয় শিৱাণীয়ে। এইবাৰৰ ৰাষ্ট্ৰীয় প্ৰেছ দিৱসৰ মূলমন্ত্ৰ " Who is not afraid of media? (সংবাদ মাধ্যমক ভয় নকৰে কোনে?") শীৰ্ষক বিষয়ৰ ৰ ওপৰত অনুষ্ঠানত উপস্থিত বক্তা সকলে আলোকপাত কৰে।\nমহকুমাধিপতি জয় শিৱাণীয়ে সাংবাদিক সকলক গণতন্ত্ৰৰ চতুৰ্থ স্তম্ভৰ দায়িত্ব দায়বদ্ধতাৰ সৈতে পালন কৰিবলৈ আহ্বান জনাই সকলো সাংবদিকক ৰাষ্ট্ৰীয় প্ৰেছ দিৱসৰ শুভেচ্ছা জ্ঞাপন কৰে।\nManipur terror attack: AR colonel, family members, soldiers killed\nThe Commanding Officer of 46 Assam Rifles, Colonel Viplav Tripathy, had gone toaforward camp on Saturday and was returning when his convoy was ambushed\nAll Rights Reserved 2021 © The Janambhumi | Total visits : 67315187